
CUVÂNT ÎNAINTE 


Este foarte posibil ca, dintre toate misterele şi 
necunoscutele care au marcat istoria planetei şi a 
existenţei umane, „PROIECTUL MONTAUK” să reprezinte 
cea mai uluitoare şi totodată cea mai ocultată acţiune de 
anvergură a oamenilor. Aspectele care sunt prezentate 
în această carte (şi în seria de cărţi care va urma, vizând 
acelaşi subiect) sunt atât de neobişnuite şi, practic, atât 
de uimitoare prin conţinutul şi natura lor, încât ele pot fi 
încadrate cu uşurinţă la capitolul de science-fiction. 
Scepticismul cititorilor poate fi alimentat, pe de o parte, 
de ignoranţa lor în domeniu, iar pe de altă parte de 
educaţia ştiinţifică formală şi materialistă cu care au fost 
îndoctrinaţi încă din copilărie. Deja este o realitate şi un 
fapt recunoscut că informaţiile ştiinţifice care sunt 
prezentate în manualele şcolare sunt cu mult depăşite de 
concepţiile, studiile şi descoperirile din ultimii ani în 
cercurile mai puţin ortodoxe ale ştiinţei. Pe de altă parte, 
este relativ dificil să se ţină pasul cu „explozia” 
invențiilor, teoriilor şi ideilor ştiinţifice inovatoare care 
apar, chiar dacă multe dintre acestea, fiind „incomode” 
pentru interesele unor sfere de influenţă politică, econo- 
mică şi socială, sunt în mod deliberat ocultate, ignorate 
sau chiar denigrate, astfel încât să nu ajungă la 
conştiinţa publicului larg. 

Prin urmare, aproape că nu trebuie să ne mai mirăm 
că, în plin progres tehnologic şi extindere a orizontului 
ştiinţific la nivel mondial, cea mai mare parte a 
oamenilor sau a reprezentanţilor unor mijloace de 
informare massmedia încă îşi mai pun întrebări puerile 
cu privire la existenţa sau non-existenţa civilizaţiilor 
extraterestre, încă mai consideră istoria oficială ca fiind 
adevărată şi încă mai iau în derâdere, cu o crasă 

ignoranță, posibilitatea descoperirii şi utilizării 
dispozitivelor care folosesc „energia liberă, infinită şi 
gratuită” (free energy) din univers. 

In contextul unei „minciuni dirijate” la nivel mondial şi 
al unui extrem de complex sistem de control şi manipu- 
lare a populaţiei Pământului (aspecte care au început să 
fie revelate şi demonstrate în tot mai multe lucrări de 
către diverşi autori occidentali şi chiar din ţara noastră), 
mintea omului obişnuit este tentată de cele mai multe ori 
să ia minciuna drept adevăr şi adevărul drept minciună. 
Omul simplu se bazează de cele mai multe ori pe un aşa- 
zis „bun simţ” de concepţie, care îi este inoculat în mod 
gradat încă din copilărie de sistemul cultural şi social în 
care el trăieşte. DECONDIŢIONAREA de aceste impresii 
subconştiente false (prin intermediul observaţiei atente, 
a vigilenţei şi a refuzului de încadrare în aşa-zisele 
„şabloane” de gândire şi comportament) este dificilă, dar 
ESENŢIALA pentru a străpunge vălul iluziei şi al 
automatismului în care  „omul-mecanic” îşi duce 
existenţa. 

Unul dintre cei mai importanţi factori în această 
direcţie îl reprezintă accesul la INFORMAŢIA CORECTĂ, 
care de cele mai multe ori este SECRETA şi OCULTATĂ. În 
general vorbind, se consideră că cel mai înalt nivel de 
securitate (UTS - ULTRA TOP SECRET) îl reprezintă imix- 
tiunea diverselor civilizaţii extraterestre în societatea 
umană şi relaţiile pe care acestea le au cu anumite 
grupuri de influenţă ocultă care sunt mai presus chiar 
decât forţa politică a guvernelor unor state considerate 
Mari Puteri; în aceeaşi categorie (ULTRA TOP SECRET) se 
încadrează şi „PROIECTUL MONTAUK”, care printre altele 
a inclus şi tehnologia de a călători în timp. Multe dintre 
aspectele pe care autorul (Preston Nichols) le prezintă în 
carte sunt atât de neobişnuite pentru concepţia noastră 
uzuală, încât ele pot să inducă foarte uşor ideea unei 

farse sau a unui roman de ficţiune. Analiza atentă a 
dovezilor despre care se vorbeşte în carte, utilizând 
elemente din diverse alte surse de informare, ne poate 
conduce însă nu numai la convingerea că experimentele 
de deplasare în timp care au fost efectuate în cadrul 
„PROIECTULUI MONTAUK” sunt autentice, ci că există 
chiar multe dovezi fizice care pot fi coroborate cu 
afirmaţiile din carte. 

Şansa a făcut să pot lua legătura cu Preston Nichols şi 
Peter Moon şi astfel să aflu anumite aspecte pe care, 
însă, nu le pot dezvălui deocamdată aici. Totuşi, trebuie 
să menţionez faptul că domnului Nichols i-a fost refuzată 
în repetate rânduri eliberarea unui paşaport internaţional 
de către autorităţile americane. Prin urmare, Preston 
Nichols nu poate călători în nici o ţară; mai mult, 
prezenţa lui este supravegheată mereu în mod discret, 
fiind considerată o persoană implicată în acţiuni specifice 
care sunt încadrate în categoria „Secretelor de Stat”. 
Dacă într-adevăr totul este o minciună, atunci de ce 
toate aceste precauţii? 

Chiar dacă domnul Nichols nu are momentan posibi- 
litatea de a călători în România (unde ar fi fost de acord 
să susţină o serie de conferinţe pe tema „PROIECTULUI 
MONTAUK”), Peter Moon s-a declarat de acord să ne 
viziteze ţara şi să împărtăşească celor interesaţi multe 
elemente inedite în ceea ce priveşte uluitorul secret care 
învăluie acest proiect şi călătoriile în timp. El ar putea fi 
însoţit, de asemenea, de fraţii Edward (actualul Al Bielek) 
şi Duncan Cameron, adică de două dintre fiinţele umane 
care au intrat în mod efectiv în vortexul temporal de la 
Montauk şi s-au deplasat în diverse locaţii spaţio- 
temporale ale istoriei omenirii. 


DAN BOZARU 


INTRODUCERE 


În extremitatea estică a oraşului Long Island se află 
Montauk Point, care este cunoscut majorităţii new york- 
ezilor datorită farului şi a frumuseţii peisajelor sale. În 
zona de vest din imediata apropiere a farului există o 
bază militară misterioasă, părăsită, ce aparţine Forţelor 
Aeriene SUA, fiind construită pe terenul mai vechiului 
Fort Hero. Deşi a fost în mod oficial închisă şi abandonată 
de Forţele Aeriene SUA încă din 1969, baza a fost ulterior 
redeschisă, continuându-şi activitatea fără aprobarea 
Guvernului Statelor Unite. 

Sursa finanţării bazei reprezintă, de asemenea, un 
mister. Nu s-au descoperit dovezi că guvernul sau 
armata ar fi furnizat fondurile necesare. Oficialii 
guvernului au căutat unele răspunsuri, însă fără succes. 

Secretul operaţiunii a dinamizat imaginaţia oamenilor 
care au creat legende ce se puteau asculta la tot pasul 
prin Long Island. Este totuşi improbabil ca vreunul din 
localnicii de la Montauk sau cei care au lansat zvonurile 
să cunoască întreaga poveste a celor petrecute acolo. 

Un grup de persoane care au fost implicate în aceste 
experimente consideră că „Proiectul Montauk” a fost, de 
fapt, o continuare, reprezentând un punct culminant al 
cercetărilor efectuate la bordul distrugătorului USS 
Eldridge, în 1943. Fenomenul, cunoscut sub numele de 
„Experimentul Philadelphia”, în care nava a dispărut 
literalmente din spectrul vizual, s-a produs în timp ce 
Marina americană realiza experimente în ceea ce 
priveşte obţinerea invizibilităţii navelor la detectarea lor 
prin intermediul radarului. 


Conform acestor relatări, au urmat trei decenii de 
cercetări secrete şi tehnologie aplicată. Experimentele 
includeau supravegherea electronică a minţii şi controlul 
anumitor categorii de populaţie. Punctul culminant al 
acestor experimente a fost atins la Montauk Point, în 
anul 1983 şi a reprezentat momentul când „Proiectul 
Montauk” a reuşit deschiderea unei porţi spaţio- 
temporale către 1943. 

In mod cert, persoana cea mai pregătită să ne expună 
întreaga poveste este Preston Nichols, inginer electronist 
şi inventator care a studiat, vreme de mai bine de un 
deceniu, „Proiectul Montauk”. Interesul său pentru acest 
studiu a fost amplificat parţial de circumstanţe 
neobişnuite ce au avut loc în propria sa viaţă. El a reuşit 
să achiziţioneze în mod legal o parte din echipamentul 
folosit în cadrul proiectului.  Investigaţiile sale 
perseverente au revelat propriul său rol pe care l-a avut 
în acest proiect, adică cel de director tehnic. În ciuda 
repetatelor „spălări ale creierului” şi amenințărilor pe 
care el le-a suferit, Preston a supravieţuit şi a decis că 
este în interesul tuturor să-şi spună povestea. 


PETER MOON 


GHID PENTRU CITITOR 


Datorită faptului că subiectul acestei cărţi este destul 
de controversat, dorim să oferim cititorului unele jaloane 
de orientare. 

Această carte este un exerciţiu pentru conştiinţă. Este 
o invitaţie de a privi timpul într-o nouă manieră şi de a vă 
redimensiona orizontul cunoaşterii universului. Timpul ne 
dirijează soarta şi ne conduce spre moarte. Deşi ne 
ghidăm după legile sale, sunt multe goluri în cunoştinţele 
noastre despre timp şi despre modul său de relaţionare 
cu conştiinţa noastră. Sperăm că aceste informaţii vor 
avea cel puţin un efect de lărgire a orizonturilor 
cunoaşterii actuale. 

Unele informaţii pe care le veţi citi aici pot fi conside- 
rate „date probabile”. Aceasta nu înseamnă că ele nu 
sunt adevărate, dar nu sunt însă susţinute de dovezi 
irefutabile. „Datele concludente” sunt reprezentate de 
documentaţii sau de dovezile fizice care pot autentifica 
un fapt. 

Datorită naturii subiectului în discuţie şi a considerați- 
ilor de securitate, datele concludente despre „Proiectul 
Montauk” au fost greu de obţinut. Există o zonă de hotar 
între aceste două tipuri de informaţii, care poate fi 
numită zona „datelor cenuşii”. Acestea sunt foarte 
plauzibile, însă nu sunt la fel de uşor de dovedit ca în 
cazul celor concludente. 

Orice investigaţie asiduă va demonstra că „Proiectul 
Montauk” a avut loc cu adevărat. Probabil că cei care vor 
încerca aceasta vor putea găsi persoane care au luat 
parte la aceste experimente într-un fel sau altul. 

Cartea de faţă nu este o încercare de a dovedi ceva 

anume. Scopul său este de a relata evenimentele 
petrecute, care sunt de un interes esenţial pentru 
cercetătorii ştiinţifici, metafizicieni, dar şi pentru toţi 
locuitorii planetei Pământ, în general. Este povestea unui 
anumit individ şi a cercului său de contacte cu fiinţe şi 
situaţii excepţionale. Sperăm astfel ca din ce în ce mai 
multe persoane care au fost implicate în acele 
experimente să iasă din anonimat şi că cercetătorii vor 
realiza investigaţii, furnizând astfel mai multe informaţii. 

Fenomenele şi evenimentele descrise în această carte 
nu sunt fictive şi nu conţin informaţii false, după buna 
cunoaştere a autorilor. 

La sfârşitul cărţii este prezentat un glosar care conţine 
atât termeni din electronică, cât şi din domeniul ezoteric, 
pentru a fi de ajutor cititorilor în vederea unei cât mai 
bune înţelegeri a lucrării. Oamenilor de ştiinţă care vor 
citi această carte le este indicat să înţeleagă că definițiile 
din acest glosar au fost oferite pentru a înlesni cititorului 
(care nu este familiarizat cu acest limbaj) lecturarea 
acestei cărţi. Prin urmare, ele nu corespund celui mai 
nou limbaj tehnic. De asemenea, celorlalţi le propun să 
înţeleagă că diagramele prezentate în carte au fost 
incluse pentru sprijinul tehnicienilor. Dacă veţi fi 
interesaţi să înţelegeţi în profunzime simbolurile şi 
termenii tehnici ce au fost prezentaţi vă recomand să 
studiaţi Manualul Radioamatorului sau o carte de natură 
asemănătoare. 


PETER MOON 


1 
EXPERIMENTUL PHILADELPHIA 


Originea „Proiectului Montauk” datează din anul 1943, 
când s-au realizat cercetări cu privire la fenomenul de 
invizibilitate la instalațiile radar, operațiune care s-a 
desfăşurat la bordul distrugătorului USS Eldridge. 
Datorită staționării lui USS Eldridge în portul Navy Yard 
din Philadelphia, testele la care nava a fost supusă au 
fost numite „Experimentul Philadelphia”. Deoarece a 
reprezentat deja subiectul multor cărți precum şi al unui 
film de lung metraj, vom oferi aici doar o scurtă sinteză a 
evenimentelor. 

Experimentul Philadelphia a fost cunoscut atât celor 
care conduceau operaţiunile, cât şi celor direct implicaţi 
sub numele de cod „Proiectul Rainbow”. Fusese gândit 
ca un proiect strict secret, care ar fi ajutat la încheierea 
celui de-al doilea război mondial. Premergător al 
tehnologiei stea/th, „Proiectul Rainbow” experimenta o 
tehnică ce făcea ca nava să devină invizibilă la 
detectarea prin radar. Invizibilitatea se obținea prin 
crearea unui „scut” elctromagnetic care avea efect de 
redirecţionare a undelor radar în jurul navei. Un „scut” 
electromagnetic are rolul de a schimba întregul câmp 
electromagnetic al zonei implicate în acest caz, cel din 
jurul navei USS Eldridge. 

Deşi obiectivul experimentului era de a face ca nava 
să fie nedetectabilă prin intermediul radarului, el a avut 
un efect secundar drastic şi total neaşteptat. Nava a 


1 Mai multe informaţii despre Experimentul Philadelphia pot fi 
găsite în Anexa E. 

devenit invizibilă pentru ochiul liber şi a fost practic 
„extrasă” din continuumul spaţio-temporal, pentru a 
reapărea brusc la Norfolk, în Virginia, la sute de kilometri 
distanţă. 

Din punct de vedere material, proiectul a fost un suc- 
ces, dar în ceea ce priveşte oamenii implicaţi (adică 
echipajul de pe navă), el a însemnat o catastrofă. Cât 
timp USS Eldridge „a fost transportat” la Norfolk şi 
înapoi, echipajul s-a aflat într-o stare de completă 
dezorientare. În mod evident, acele fiinţe umane 
părăsiseră universul fizic, precum şi tot ce era legat de 
acesta. La întoarcerea navei în Philadelphia Navy Yard 
(Portul Marinei Militare Philadelphia), unii membri ai 
echipajului erau contopiţi cu pereţii navei. Cei care au 
supravieţuit se aflau într-o stare mintală de dezorientare 
totală şi groază teribilă. 

Ulterior, echipajul a fost disponibilizat, cu diagnosticul 
„nepotriviţi din punct de vedere mintal”, după ce în prea- 
labil membrii lui au petrecut o perioadă de timp conside- 
rabilă pentru a-şi reface sănătatea. Cu acest „statut”, 
relatările lor au fost uşor de discreditat. 

Această situaţie a adus „Proiectul Rainbow” într-un 
mare impas. 

Deşi se făcuse o descoperire majoră, nu era nici o 
siguranţă că ființele umane puteau supraviețui 
continuării experimentului. Era mult prea riscant. Dr. 
John von Neumann, cel care conducea proiectul în acea 
perioadă, fusese convocat să lucreze la „Proiectul 
Manhattan”. După cum se ştie, acesta implica 
construirea bombei atomice care a încheiat, în cele din 
urmă, cel de-al doilea război mondial. Deşi nu este foarte 
sigur, vastele cercetări care începuseră la „Proiectul 
Rainbow” au fost reluate spre sfârşitul anilor '40. 
Proiectul a continuat, culminând cu deschiderea unei 
porţi în continuumul spaţio-temporal la Montauk, în anul 

1983. În cele ce urmează, vă voi povesti cum eu, Preston 
Nichols, am ajuns să descopăr atât existenţa acestui 
proiect, cât şi uimitoarea mea implicare în cadrul său, ca 
director tehnic. 


2 
MONTAUK DESCOPERIT 


În 1971 am început să lucrez la compania BJM?, care 
era o companie bine cunoscută în Long Island. De-a 
lungul timpului am obţinut calificarea de inginer 
electronist şi apoi am devenit specialist în fenomene 
electromagnetice. Pe atunci nu auzisem încă de 
Experimentul Philadelphia şi nici de proiectele care erau 
conexe cu acesta. 

Deşi nu eram extraordinar de interesat de aspectele 
paranormale la acea vreme, am obţinut aprobarea de a 
studia telepatia şi de a determina dacă aceasta există 
sau nu. Am căutat să dovedesc că nu există, dar am fost 
surprins să descopăr contrariul. 

Am început cercetările şi am descoperit faptul că 
transmisiile telepatice operează pe principii uimitor de 
similare cu cele ale undelor radio. Astfel, am descoperit o 
undă care putea fi numită „undă telepatică”. In unele 
privinţe, această undă se comportă precum o undă radio. 
Aşadar, am urmărit să obţin toate caracteristicile acestei 
„unde telepatice”, studiind lungimea ei de undă şi alte 
aspecte corelate. Astfel am ajuns la concluzia că, în 
vreme ce o undă telepatică se comportă precum o undă 
radio, ea nu este, de fapt, o undă radio. Deşi se propagă 
în mod similar undelor electromagnetice şi deţine 
proprietăţi asemănătoare, nu toate trăsăturile undelor 
telepatice se încadrau în caracteristicile normale ale unei 


* BJM este un nume fictiv al corporației pentru care am lucrat. 

unde radio. 

Toate acestea mi se păreau deosebit de interesante. 
Descoperisem o funcţie electromagnetică cu totul nouă, 
despre care nu existau referinţe în nici o carte de 
specialitate. Doream să aflu tot ce se putea şi am studiat 
toate activităţile care foloseau acest tip de funcţie. 
Interesul meu în metafizică fusese astfel trezit. 

Am continuat cercetările în timpul liber şi am colabo- 
rat cu diferiţi mediumi pentru a testa şi monitoriza vari- 
atele lor reacţii. În 1974 am observat un fenomen 
straniu, care era comun tuturor mediumilor cu care 
lucram. In fiecare zi, la aceeaşi oră, minţile lor erau 
bruiate. Aparent, în acel interval de timp, ei nu mai 
puteau gândi. Suspectând faptul că interferența era 
cauzată de un semnal electronic foarte puternic, mi-am 
folosit echipamentul radio şi l-am acordat cu ceea ce 
venea pe calea undelor în momentele când mediumii 
erau blocaţi. De fiecare dată când apărea în eter un ciclu 
de 410-420 MHz, ei deveneau ca paralizaţi. Când ciclul 
se oprea, mediumii îşi puteau reîncepe activitatea după 
alte 20 de minute. Era clar că acest semnal limita 
capacităţile lor. 

Am hotărât să depistez locul de provenienţă al sem- 
nalului. Am instalat o antenă improvizată pe capota 
maşinii, am luat un receptor VHF şi l-am programat 
pentru căutarea sursei. Astfel am ajuns la Montauk Point. 
Am descoperit că semnalul provenea de la o antenă 
radar de culoare roşu cu alb, aflată pe teritoriul bazei 
militare a Forţelor Aeriene. 

La început am crezut că acest semnal era generat 
accidental. Am cercetat zona şi am descoperit că baza 
era încă operaţională. Din păcate, era foarte bine păzită, 
iar paznicii nu mi-au oferit informaţii folositoare. Mi-au 
spus doar că radarul era pentru un proiect realizat de 
către FAA. Nu puteam insista mai mult, dar ceea ce au 

spus ei era un nonsens. Antena, de fapt, era un sistem 
radar de apărare utilizat în cel de-al doilea război 
mondial, cunoscut sub numele „Sage”. Era de-a dreptul o 
antichitate şi nu găseam nici un motiv plauzibil pentru 
care FAA ar fi avut nevoie de un asemenea sistem 
învechit. Nu i-am crezut, dar eram intrigat. Din păcate 
ajunsesem într-un punct mort. 

Impreună cu echipa mea de mediumi am continuat 
cercetările, dar nu ajunsesem nicăieri cu investigația 
despre antena de la Montauk până în 1984, când m-a 
sunat un prieten. Mi-a spus că locul este acum 
abandonat şi că ar trebui să merg să verific. Când am 
ajuns acolo, am găsit moloz împrăştiat peste tot. Am 
văzut un stingător de foc printre multe hârtii aruncate 
haotic. Poarta era deschisă, la fel uşile şi geamurile 
clădirii. Nu acela era modul în care armata renunţă la o 
bază. 

M-am plimbat prin zonă. Echipamentul de mare voltaj 
a fost primul lucru care mi-a captat atenţia. Am devenit 
dintr-o dată foarte interesat, căci acela reprezenta 
deliciul oricărui inginer radio. Colecţionez echipamente 
radio şi voiam să-l cumpăr. Mă gândeam că va fi ieftin, 
dacă făceam demersurile necesare prin Surplus Disposal 
Agency din Michigan. 

După examinarea echipamentului am contactat 
agenţia şi am discutat cu o doamnă amabilă. l-am spus 
ce doream, iar ea m-a asigurat că se va interesa despre 
aceasta. Echipamentul părea a fi abandonat şi arăta 
precum un material de reciclare. Dacă într-adevăr era 
aşa, atunci aş fi reuşit să obţin ce doream. Nu am primit 
nici un răspuns, aşa că am sunat din nou, trei săptămâni 
mai târziu. Mi s-a spus că agenţia nu reuşise să 
descopere proprietarul acelui echipament. Atât armata, 
cât şi GSA (General Service Administration - Serviciul 
General de Admnistraţie) susțineau că nu ştiu nimic 

despre acest subiect. Din fericire, agenţia mi-a 
comunicat că vor continua căutările. După încă o 
săptămână sau două, am sunat din nou. Aceeaşi doamnă 
mi-a spus că mă va pune în legătură cu un anume John 
Smith (nume fictiv), care se afla la o bază militară 
maritimă din Bayonne, New Jersey. 

„Vorbiţi cu el şi vă va ajuta”, mi-a spus. „Întotdeauna 
dorim să ne satisfacem clienţii.” 

M-am întâlnit cu John Smith, căci nu a dorit să dis- 
cutăm nimic la telefon. Mi-a spus că, în mod oficial, 
nimeni nu admitea că ar deţine echipamentul. Din 
punctul lor de vedere echipamentul era abandonat, iar 
eu puteam să merg acolo să iau tot ce doream. Mi-a dat 
un act care părea a fi oficial şi mi-a spus să-l arăt oricui 
mi-ar fi pus întrebări despre prezenţa mea în zonă. Nu 
era însă un document oficial şi nici nu fusese înregistrat 
undeva, dar m-a asigurat că va ţine poliţia la distanţă. 
De asemenea, m-a recomandat administratorului de la 
baza Forţelor Aeriene din Montauk care urma să îmi 
prezinte zona. 


3 
O VIZITA LA MONTAUK 


În cursul aceleiaşi săptămâni eram deja la bază. Acolo 
l-am întâlnit pe administrator, dl. Anderson. A fost foarte 
amabil. Mi-a arătat cum erau aranjate lucrurile şi mi-a 
spus să fiu atent, ca să nu cad prin podeaua şubredă. Mi- 
a mai spus că eram binevenit să iau tot ce puteam, dar 
dacă mă mai vedea vreodată pe acolo mă dădea afară. 
Sarcina lui, la urma urmei, era să-i ţină pe eventualii 
vizitatori departe de zonă. Şi-a dat seama că actul pe 
care îl aveam era, în cel mai bun caz, semi-oficial. A fost 
totuşi suficient de amabil să-mi spună că în fiecare 

seara, la ora 7, obişnuieşte să plece să bea ceva. 

Călătoria la Montauk am făcut-o cu un prieten, Brian, 
un medium care mă ajuta în cercetările mele. Analizând 
zona, am luat-o fiecare în două direcţii diferite. Eu am 
intrat într-o clădire şi am văzut o persoană care părea a 
fi fără adăpost. Mi-a spus că locuise în clădire de când 
aceasta fusese abandonată. Mi-a mai spus că în urmă cu 
un an avusese loc un experiment important şi că totul 
căpătase o turnură bizară. Aparent, el încă nu-şi revenise 
din acel şoc. 

De fapt, această persoană m-a recunoscut, dar eu 
habar nu aveam cine era sau despre ce vorbea. l-am 
ascultat însă cu atenţie povestea. Spunea că fusese 
tehnician la această bază. Părăsise proiectul chiar cu 
puţin timp înainte ca baza să fie abandonată. Imi vorbea 
despre un monstru uriaş care apăruse speriindu-i pe toţi. 
A menţionat multe detalii tehnice despre aparatură şi 
despre modul cum funcţiona. Mi-a mai mărturisit ceva 
deosebit de straniu. Mi-a spus că îşi amintea destul de 
bine de mine. De fapt, fusesem şeful lui în cadrul 
proiectului. Bineînţeles, mi s-a părut un nonsens. 

La acea vreme, nu ştiam cât adevăr exista în povestea 
respectivă. Acesta avea să fie începutul descoperirii mele 
că „Proiectul Montauk” era real. 

Am plecat de lângă acest om şi l-am găsit pe Brian. Se 
plângea că ceva nu era în regulă şi că simţea vibrații 
stranii. L-am rugat să efectueze o scanare mediumică a 
locului chiar în acel moment. Ceea ce a văzut el era 
similar cu cele descrise de persoana fără adăpost. 
Vorbea despre tipare meteorologice neregulate, despre 
controlul minţii şi despre apariţia unui monstru ciudat. 
Controlul minţii a fost principalul fenomen „citit” de 
Brian. 

Scanarea a fost interesantă, dar eram acolo să trans- 
portăm echipamentul. Mare parte din el era deosebit de 

greu şi nu ni s-a permis să aducem maşina aproape. 
Oricum, am reuşit să luăm o mare parte din 
echipamentul abandonat ce fusese utilizat în „Proiectul 
Montauk”. 

Câteva săptămâni mai târziu, am fost uimit de vizita 
unei persoane care a dat buzna în laboratorul meu. A 
venit direct la laborator, care se afla în spatele casei, 
fără a suna la uşă. Susţinea că mă cunoştea şi spunea că 
am fost şeful lui. A continuat să-mi explice multe din 
detaliile tehnice din „Proiectul Montauk”. Povestea lui se 
completa cu cele spuse de medium şi de persoana fără 
adăpost. Nu l-am recunoscut, dar am ascultat tot ce avea 
de spus. 

Eram sigur că ceva se petrecuse la baza militară de la 
Montauk, dar nu ştiam ce. Implicarea mea în acest 
proiect era evidentă, dar nu o luam foarte serios în 
considerare.  Mărturisesc, însă, că eram destul de 
nedumerit de faptul că diferite persoane îmi spuneau că 
mă recunosc. Trebuia să investighez cu atenţie „Proiectul 
Montauk”. Aşa că am plecat şi mi-am montat cortul pe 
plaja de la Montauk Point pentru vreo săptămână. Am 
intrat prin diferite baruri, întrebând localnicii despre ce 
se mai aude referitor la baza militară. Am vorbit cu 
oameni pe plajă, pe stradă, oriunde îi găseam. l-am 
întrebat despre toate activităţile dubioase despre care se 
presupune că au avut loc în acea zonă. 

Şase oameni diferiţi mi-au spus că ninsese în mijlocul 
lui august. Au fost înregistrate vânturi de o forţă 
specifică  uraganelor, apărute de nicăieri. Furtuni 
puternice, tunete şi fulgere au fost văzute în zonă 
apărând în circumstanţe neobişnuite. Fenomenele se 
manifestau, deşi nu existau informaţii meteorologice 
care să sugereze iminenţa declanşării lor. 

Au existat şi alte poveşti neobişnuite în afara celor 
despre vreme. Acestea includeau povestiri despre 

animale care apăreau în oraş în turme şi uneori chiar se 
izbeau de ferestre. Venisem acolo împreună cu câţiva 
mediumi. Povestirile localnicilor au confirmat ceea ce 
mediumii puteau simţi prin propria lor receptivitate. 

În sfârşit, mi-a venit ideea să vorbesc cu şeful poliţiei 
care, de asemenea, m-a informat despre tot felul de 
întâmplări bizare. De exemplu, el observase că cele mai 
multe infracţiuni erau săvârşite într-o anumită perioadă a 
zilei, care ţinea cam două ore. Apoi brusc, nimic. După 
linişte, urma o altă perioadă de două ore în care se 
săvârşau alte infracţiuni. Mi-a relatat despre tinerii din 
oraş care se adunau în grupuri timp de două ore după 
care, în mod misterios, se despărţeau, ducându-se 
fiecare în propria sa direcţie. Şeful poliţiei nu putea oferi 
explicaţii, însă declaraţiile corespundeau perfect cu 
informaţiile oferite de mediumi despre experimentele de 
control abuziv al minţii altor oameni. 

Am adunat o serie de informaţii destul de stranii, însă 
nu deţineam prea multe răspunsuri. Devenisem, însă, 
foarte intrigat de toate aceste aspecte. Mergeam deseori 
la târguri unde se comercializau echipamente radio, iar 
acolo eram recunoscut de mai multe persoane. Nu 
aveam nici cea mai vagă idee despre cine erau acestea, 
dar mă obişnuisem să vorbesc cu ele şi să le întreb 
despre Montauk. Cu timpul, mi-au parvenit din ce în ce 
mai multe informaţii, dar totul era încă un mare puzzle. 

BAZA MILITARĂ MONTAUK AIR FORCE 
Imagine generală, privită dinspre nord. Centrul 
computerelor se află pe partea dreaptă. În spatele 
acestuia se află o clădire de birouri. Clădirea rotundă din 
stânga este o clădire pentru radar care a fost folosită ca 
depozit. 

REFLECTORUL RADARULUI 
Acesta este uriaşul reflector de radar care se află pe 
clădirea transmiţătorului de la Baza Militară Montauk Air 
Force. 

4 
SOSEŞTE DUNCAN 


În luna noiembrie a anului 1984, în uşa laboratorului 
meu şi-a făcut apariţia o persoană pe care nu o 
cunoşteam. Numele ei este Duncan Cameron. Avea un 
fragment de echipament audio şi dorea să ştie dacă îl 
puteam ajuta. S-a adaptat rapid la grupul de mediumi cu 
care lucram la acea vreme. Interesul său în domeniul 
tehnic era o continuare a liniei mele iniţiale de cercetări. 
Duncan avea aptitudini foarte bine dezvoltate pentru 
aceste cercetări şi era deosebit de entuziast. Mă 
gândeam că totul era prea frumos pentru a fi adevărat. 
Asistentul meu, Brian, simţea la fel. Nu vedea cu ochi 
buni implicarea bruscă a lui Duncan şi a decis să 
continue cercetările pe cont propriu. 

La un moment dat, l-am surprins pe Duncan spunân- 
du-i lui Brian că urma să-l duc într-un loc pentru a vedea 
dacă îl va recunoaşte. L-am dus cu maşina la baza 
Forţelor Aeriene de la Montauk. Nu numai că a 
recunoscut-o, dar mi-a spus care era scopul deservit de 
fiecare dintre diferitele clădiri. Ştia cu exactitate multe 
detalii. Evident, mai fusese acolo. Cunoştea locul precum 
propriul său buzunar. Noile informaţii primite de la 
Duncan se îmbinau de minune cu cele pe care deja le 
deţineam. 

Când Duncan a păşit în clădirea transmiţătorului, 
brusc a intrat într-o formă de transă şi a început să 
divulge tot felul de informaţii. A trebuit să-l scutur de 
câteva ori pentru a-l scoate din acea stare. Când l-am 
readus pe Duncan în laborator, am aplicat unele tehnici 
pe care le învăţasem pentru a-l ajuta să-şi deblocheze 
amintirile. Multe dintre straturile de programări mentale 
subconştiente erau acum verbalizate, iar o mare parte 
dintre acestea conţineau informaţii despre „Proiectul 


21 


Montauk”. 

Au fost astfel revelate multe informaţii valoroase, 
până când un aspect şocant a răzbit din profunzimile 
subconştientului direct în mintea conştientă a lui 
Duncan. El a spus că fusese programat să vină la mine 
acasă, să se împrietenească cu mine şi apoi să mă ucidă 
şi să arunce întregul laborator în aer. Toată munca mea 
ar fi fost astfel distrusă. Duncan era mult mai îngrozit de 
toate acestea decât eram eu însumi. A jurat că nu-i va 
mai ajuta pe cei care l-au programat şi de atunci a lucrat 
cu mine. 

Cercetările realizate împreună cu Duncan au scos la 
lumină informaţii şi mai stranii. El fusese implicat în 
Experimentul Philadelphia! Mi-a mărturisit că atât el, cât 
şi fratele său, Edward, au fost membri ai echipajului de 
pe Eldridge. Foarte multe lucruri au ieşit mai apoi la 
suprafaţă, ca rezultat al investigaţiilor realizate împreună 
cu Duncan. Eu începusem deja să-mi amintesc de unele 
aspecte despre „Proiectul Montauk” şi acum eram sigur 
că fusesem personal implicat în realizarea acestuia. Doar 
că nu ştiam cum sau de ce. Puzzle-ul se limpezea gradat. 
Am descoperit că Duncan era un medium deosebit de 
sensibil şi, cu ajutorul lui, am reuşit să confirm noi 
informaţii. 


5 
O CONSPIRAȚIE DEMASCATA 


De atunci, am vizitat oraşul Montauk de mai multe ori, 
de obicei însoţit de diferite persoane care fuseseră impli- 


3 O descriere a rolului lui Duncan în Experimentul Philadelphia 
poate fi citită în cartea /Fxperimentul Philadelphia şi Alte 
Conspiraţii (The Philadelphia Experiment & Other Conspiracies) 
scrisă de Brad Steiger, Al. Bielek şi Sherry Hanson Steiger 


22 


cate în proiect. Un mic grup dintre noi ne-am dat seama 
că descoperisem unul din proiectele ce beneficia de o 
confidenţialitate excepţională în SUA. Era deci imperios 
necesar să facem ceva cu aceste informaţii. În caz 
contrar, ne-am fi putut trezi pe lumea cealaltă. 

Ne-am hotărât, deci, să acţionăm. Care era însă cel 
mai indicat lucru de făcut în această direcţie? Să 
publicăm întreaga poveste? Am dezbătut pe larg toate 
posibilităţile. În iulie 1986, am decis cu toţii că ar trebui 
să merg la United States Psychotronics Association, USPA 
(Asociaţia Americană de Psihotronie) din Chicago şi să 
vorbesc despre cele descoperite. M-am dus şi am reuşit 
să incit interesul conducerii de acolo. Zvonul a ajuns cu 
repeziciune la cei care nu doreau dezvăluirea „Proiectului 
Montauk”. Fiind la Chicago, am ţinut un curs 
neprogramat despre acest subiect. Informaţia a ajuns 
astfel la sute de oameni şi a contribuit considerabil la 
siguranţa noastră. Nu puteam fi pur şi simplu anihilaţi 
fără să se stârnească o furoare în masă. Chiar şi astăzi 
apreciez atitudinea deschisă şi libertatea de exprimare 
oferită de USPA. 

Ne-am hotărât apoi să transmitem informaţiile 
descoperite guvernului federal. Unul din asociaţii mei îl 
cunoştea pe nepotul unui senator (în zona de sud-vest). 
Nepotul, pe care îl vom numi Lenny, lucra pentru 
senator. l-am furnizat informaţiile lui Lenny, care le-a 
transmis unchiului său. Aceste informaţii cuprindeau şi 
fotocopii ale ordinelor primite de diferiţi militari din 
personalul proiectului, pe care noi le găsisem împrăştiate 
la bază. 

Senatorul a întreprins o anchetă personală şi a 
descoperit că, într-adevăr, militarii tehnicieni fuseseră 
transferați la acea bază. Senatorul mai aflase că baza 
militară de la Montauk fusese închisă şi abandonată încă 
din anul 1969. Pentru că a servit ţara în uniformă de 

general al Forţelor Aeriene Americane, senatorul era 
interesat în mod deosebit să ştie de ce personalul 
Forţelor Aeriene lucra într-o bază părăsită şi, mai ales, de 
unde proveneau fondurile pentru redeschiderea şi 
întreţinerea ei. 

După ce a întreprins propria lui investigaţie şi după ce 
a văzut fotografiile şi documentele pe care noi i le 
oferisem, senatorul nu a mai avut nici o îndoială că baza 
fusese, într-adevăr, activă. Astfel, s-a verificat şi s-a 
descoperit că bazele militare Fort Hero (care este, de 
altfel, numele original al bazei militare ce exista în timpul 
primului război mondial şi care cuprinde şi actuala bază 
militară a Forţelor Aeriene) şi Montauk erau într-adevăr 
abandonate şi figurau ca fiind în proprietatea Serviciul 
General de Administraţie (General Services 
Administration), încă din 1970. 

Senatorul s-a implicat foarte mult în aceste cercetări 
şi a călătorit la Long Island pentru a întreprinde cercetări 
despre baza Forţelor Aeriene Americane de la Montauk. 
Nu a fost întâmpinat cu cooperare entuziastă, în ciuda 
acreditărilor sale impresionante. Oamenii relatează că l- 
au văzut privind de după garduri, căutând să înţeleagă 
ce se petrece. M-a vizitat personal şi m-a rugat să 
păstrez tăcerea, căci altfel îi periclitam ancheta. Acesta 
este motivul pentru care am ţinut ascunse aceste 
informaţii până acum. 

Până la finalizarea investigaţiei, senatorul nu a reuşit 
să descopere nici o urmă de finanţare guvernamentală, 
nici aprobări oficiale, nici comisii de supraveghere şi nici 
înregistrarea vreunei plăţi. După un timp, el a ieşit la 
pensie, dar am fost informat de către Lenny că senatorul 
nu are nimic împotrivă ca povestirea mea să fie 
publicată. Mi-a mai spus că senatorul este încă „în 
scenă” şi că ancheta a fost redeschisă. 

6 
PROIECTUL MOONBEAM 


În vreme ce senatorul investiga documente ce ar 
putea revela secretele de la Montauk, am ştiut că el nu- 
mi va elucida propriile neclarităţi. Eram recunoscut de 
oameni pe care eu însumi nu îi cunoşteam şi era evident 
că mă confruntam cu severe blocaje de memorie. Nu mă 
puteam resemna datorită faptului că aveam un set 
complet de amintiri „normale”, care îmi spuneau unde 
fusesem. 

Memoria mea se îmbunătăţise de când lucram cu 
Duncan şi la un moment dat am realizat că existasem în 
două dimensiuni temporale distincte. Oricât de straniu ar 
putea să pară această afirmaţie, ea era totuşi singura 
explicaţie rezonabilă în acele circumstanţe. Datorită 
faptului că memoria mea era încă în mare parte blocată, 
am identificat trei moduri de abordare a problemei. 
Primul consta din a urmări să îmi amintesc de celălalt 
mediu temporal prin regresie sau hipnoză. S-a dovedit a 
fi însă foarte dificil în cazul meu, iar rezultatele au fost, 
practic, nule. Al doilea mod presupunea căutarea de 
indicii şi sugestii (în propriul nostru mediu temporal) că 
celălalt mediu temporal exista cu adevărat. Al treilea 
mod consta din încercarea de a găsi răspunsuri cu 
ajutorul tehnologiei. Acesta includea anumite teorii ale 
modului în care exista celălalt mediu temporal şi despre 
cum am ajuns eu acolo. Am apreciat că al treilea mod de 
abordare era cel mai uşor. Mi s-a spus că multor oameni 
li se poate părea situaţia ca fiind deosebit de stranie, dar 
eu eram foarte familiarizat cu teoriile implicate în 
Experimentul Philadelphia şi nu mă simţeam intimidat de 

fizică şi electromagnetism. Mi se părea plauzibil. Al 
doilea mod de abordare a situaţiei s-a dovedit a fi, de 
asemenea, de mare ajutor, însă indiciile erau greu de 
depistat. 

Eram în anul 1989. Am început să hoinăresc prin uzina 
BJM, unde încă lucram. Obişnuiam să vorbesc cu diferite 
persoane, urmărind să obţin orice informaţie se putea 
fără să par prea interesat. Mă plimbam adeseori prin 
uzină, focalizat fiind asupra diferitelor reacţii emoţionale 
care îmi erau dinamizate de locurile prin care ajungeam. 
Am observat că, de fiecare dată când mă aflam în 
dreptul unei anumite camere, deveneam foarte iritat. 
Stomacul meu pur şi simplu vibra. Am simţit foarte clar 
că în acea cameră se găsea ceva ce mă deranja. Am 
sunat la acea uşă şi mi s-a spus că nu aveam 
permisiunea să intru. Era o zonă de maximă securitate. 
Se spunea că doar zece oameni din uzină aveau dreptul 
să intre în acea cameră. Am descoperit apoi că, practic, 
nimeni nu ştia care era utilitatea acelei camere. În 
sfârşit, descoperisem două persoane care fuseseră 
înăuntru, dar care au spus că nu pot vorbi despre 
aceasta. Probabil una dintre cele două persoane m-a 
denunţat, căci la scurt timp am primit vizita personalului 
de pază şi securitate. Era timpul să mă opresc pentru o 
vreme. 

La un an de zile de la zadarnica mea investigaţie, 
camera a fost în întregime dezafectată. Uşile erau larg 
deschise şi oricine putea intra. Era evident că înăuntru 
fuseseră depozitate şi întrebuințate tot felul de 
echipamente. Semne de praf arătau că în cameră 
existaseră patru obiecte rotunde. Am presupus că era 
vorba de bobine. Era foarte clar că acolo fusese instalată 
o consolă. Mai exista şi un cablu de înaltă tensiune. Acest 
loc îmi dădea fiori, dar eram hotărât să aflu tot ce se 
putea. 

În spatele camerei am descoperit un lift. Am intrat 
înăuntru şi am văzut cu uimire că nu erau decât două 
butoane: parter şi subsol. Mai exista şi o mică tastatură 
cu cifre. Am apăsat pe butonul subsol încercând să 
cobor, dar liftul nu s-a pornit. Am auzit o voce care îmi 
spunea să introduc codul numeric la acea tastatură. Nu 
ştiam codul şi, drept urmare, s-a declanşat un semnal 
sonor care a durat 30 de secunde. Securitatea fusese 
alertată. Intrasem din nou pe un drum mort. 

Nu prea înscriam în favoarea mea, spre deosebire de 
serviciul de securitate, şi a trebuit să ies din cadru din 
nou pentru o vreme. Începusem să mă gândesc cum aş 
putea demonstra că ceva neobişnuit se petrecea acolo. 

De asemenea, îmi aminteam de anumite experienţe 
stranii anterioare, care au avut loc în vreme ce lucram la 
BJM. Astfel, a existat o perioadă când, brusc, un plasture 
de prim ajutor apărea pe mâna mea. Eram sigur că nu 
fusese acolo cu 15 minute înainte! Nu-mi aminteam să-l 
fi pus eu. Şi acest fenomen straniu s-a petrecut de mai 
multe ori la rând. La un moment dat, în timp ce lucram la 
birou, am simţit brusc cum mâna începe să mă doară. Pe 
mână aveam o rană şi peste ea se afla un plasture. Eram 
absolut sigur că nici eu, nici altcineva nu-mi lipise acel 
plasture. Am devenit foarte suspicios. M-am ridicat de la 
birou şi m-am dus la infirmieră. l-am spus: „S-ar putea 
să-ţi pară ciudat, dar spune-mi, te rog, am fost eu aici 
pentru a-mi pune un plasture?”. 

„Nu, nu aţi fost”, mi-a răspuns ea. 

Am întrebat-o de unde l-aş fi putut lua şi mi-a spus: 
„Probabil l-aţi luat din trusele de prim ajutor. Nu vă 
amintiţi ?”. 

„Încerc să înţeleg”, i-am spus, după care am plecat. 

Mă gândeam că singurul loc unde aş putea găsi un 
plasture la BJM este infirmieria. Aveam nevoie de orice 
dovadă, aşa că mi-am promis să nu mai folosesc 

vreodată o trusă de prim ajutor. 

În final mi-am amintit de ce suferisem atâtea răni la 
mâini. În cealaltă realitate (în realitatea alternativă) eram 
deseori nevoit să mut diferite elemente de echipament. 
Eram cam singurul care putea face aceasta, căci oricine 
se apropia de acel echipament avea probleme. Dintr-un 
anumit motiv, pe mine nu părea să mă afecteze, însă 
obiectele erau foarte masive şi greu de manevrat. 
Neavând pe nimeni dispus să mă ajute, rănile de la mâini 
şi plasturii de prim ajutor deveniseră un fapt curent. Imi 
ţinusem promisiunea de a nu folosi truse de prim ajutor. 
De fiecare dată când apăreau, verificam dacă fusesem la 
infirmerie, iar fişele arătau clar că nu fusesem acolo. 
Pentru că era un fapt destul de straniu, probabil că 
infirmiera m-a raportat la serviciul de securitate. Aceştia 
m-au vizitat şi mi-au spus: „De ce întrebaţi de plasturi de 
prim ajutor, d-le. Nichols?”. Ştiam încă o dată că nu 
trebuie să mai continui. 

Rememorarea acestor experienţe legate de plasturii 
de prim ajutor m-a ajutat să-mi împing amintirile până în 
1978. Îmi aminteam de o zi când mă aflam la masa mea 
de lucru. Brusc, am simţit un miros puternic de 
transformatoare  încinse. Apărea şi dispărea foarte 
repede. Era extrem de înţepător, precum mirosul de 
smoală arzândă. Aceasta s-a produs la ora 9 dimineaţa. 
Restul zilei a continuat normal până la ora 4 după- 
amiaza, când întreaga uzină a început să miroasă a fum 
irespirabil de la transformatoare încinse. M-am gândit: 
„Este exact acelaşi miros pe care l-am simţit la ora 9 
dimineaţa!”. Dar mi-a trecut prin minte că probabil 
evenimentul nu s-a produs când credeam eu. Nu poţi să 
dai foc unui transformator şi să faci fumul să dispară aşa 
de repede cum am simţit eu în acea dimineaţă. 

S-au mai petrecut multe evenimente de o asemenea 
natură. Fiecare piesă din puzzle dădea o notă de 

confuzie subiectului principal. O mulţime de oameni au 
continuat să mă recunoască. Am început să primesc 
genul de corespondenţă pe care îl primeşte în mod 
normal o persoană care ocupă funcţia de vicepreşedinte 
într-o companie. De exemplu, am fost invitat să particip 
la o conferinţă despre patente şi brevete. Nu ştiam 
despre ce vorbeau. Am mai fost invitat la întâlniri cu un 
anumit director. De fiecare dată când vorbeam cu el, 
părea foarte agitat şi neliniştit. 

Cele mai multe întrebări pe care le primeam de la 
aceste persoane erau despre „Proiectul Moonbeam”. Nu 
ştiam ce era. Dar într-o zi am avut un îndemn intuitiv. 
Subsolul clădirii de la BJM din Melville avea o zonă de 
maximă securitate. Deşi conştient că nu am aprobarea 
de a merge acolo, m-am dus. În mod normal, când treci 
dintr-o zonă de securitate în alta, trebuie să predai gar- 
dianului de serviciu ecusonul tău, iar el îţi înmânează 
altul (cu un aspect diferit). Aceasta îţi permite apoi să 
intri în zona respectivă de securitate. M-am dus pur şi 
simplu şi am predat ecusonul meu, care era caracteristic 
unei zone de o mai mică securitate. Şi ce credeţi? Mi-a 
înmânat un alt ecuson cu numele meu pe el. Avusesem o 
presimţire şi a funcţionat. Am mers prin acea zonă şi mi- 
am lăsat intuiţia să mă ghideze. M-am îndreptat către o 
încăpere îmbrăcată elegant în lemn de mahon. lnăuntru 
am găsit un birou mare pe care se afla o plăcuţă ce avea 
inscripţionate următoarele: „Preston B. Nichols, Assistant 
Project Director” (Asistentul Directorului de Proiect). 
Aceasta a fost prima dovadă fizică tangibilă pe care o 
aveam că, în mod clar, se petrecea ceva cu totul ieşit din 
comun. M-am aşezat la birou şi am început să răsfoiesc 
diferite dosare. Era imposibil să ies cu vreun document 
din birou, căci ştiam că la ieşirea din zona de înaltă 
securitate voi fi percheziţionat. Aşa că am încredinţat tot 
ce vedeam memoriei mele. Am avut o a doua carieră aici 

despre care nu ştiam aproape nimic! Nici măcar nu pot 
vorbi despre aceasta, deoarece sunt informaţii strict 
confidenţiale. Sunt obligat să nu dezvălui nimic din 
aceste informaţii pe parcursul a 30 de ani în urma unei 
înţelegeri pe care am semnat-o cu BJM. Totuşi nu am 
semnat nimic cu privire la activităţile din cadrul 
„Proiectului Montauk”. Am petrecut în jur de şase ore în 
biroul meu nou descoperit, cercetând cu multă atenţie 
diferite documente. Apoi am decis să mă întorc la slujba 
mea obişnuită, înainte ca ziua să se fi terminat. Am 
predat ecusonul şi am plecat. Au trecut cam două zile 
până când m-am decis că a sosit timpul să mă întorc şi 
să verific din nou situaţia. Am predat încă o dată 
ecusonul gardianului dar, de data aceasta, nu mi-a dat 
nimic în schimb. Mi-a spus: „Apropo, dl. Roberts (nume 
fictiv) doreşte să vă vorbească”. 

Un bărbat, dl. Roberts se pare, a ieşit dintr-un birou pe 
uşa căruia scria „Project Director” (Director de Proiect). 
M-a privit şi m-a întrebat: „De ce vreţi să intraţi aici, 
domnule?”. 

„Să ajung la celălalt birou al meu”, am răspuns eu. 

Mi-a spus: „Nu aveţi nici un alt birou aici”. 

Am indicat camera unde ştiam că se află biroul meu. 
Dar, după ce am intrat în cameră împreună cu directorul 
de proiect, am descoperit că totul dispăruse. In cele 
câteva zile cât nu mai fusesem acolo, ei şterseseră orice 
urmă de-a mea din acea cameră. 

Probabil cineva realizase că-mi vizitasem biroul când 
nu trebuia. Intrasem într-o stare normală a minţii, care 
nu era pe placul lor. Se pare că ei nu lansaseră 
programul (prin care eram transferat în realitatea 
alternativă) pentru acea zi şi sunt convins că se întrebau 
de ce venisem. Probabil ei concluzionaseră că procesul 
avea fisuri şi că eram oarecum capabil să-mi amintesc de 
existenţa alternativă. Drept rezultat, ei au hotărât să 

oprească totul. Am fost escortat afară şi mi s-a spus că, 
dacă scoteam vreun cuvânt despre ceea ce credeam că 
văzusem, voi fi trimis în închisoare, iar „cheia va fi 
aruncată”. 

Am încercat să mă gândesc la alte incidente bizare 
care avuseseră loc. Mi-am păstrat o atitudine suspicioasă 
şi am făcut investigaţii ani la rând. Eram acum sigur că 
experimentasem două existenţe separate. Cum se face 
că mă aflam la Montauk şi lucram la BJM, aparent în 
aceeaşi perioadă de timp? Deja ajunsesem la concluzia 
că trebuie să fi avut două slujbe simultan, pentru că a 
existat o perioadă când mă întorceam acasă epuizat. 

Ajuns în acest punct, tot ceea ce aţi citit forma un 
haos imens în mintea mea. Ştiam că lucrasem în două 
dimensiuni temporale diferite sau poate chiar în mai 
multe. De fapt, descoperisem multe lucruri, dar totul îmi 
era mai degrabă confuz, decât limpede. În 1990, am 
reuşit să fac, totuşi, o descoperire majoră în cercetările 
mele. Incepusem să construiesc o antenă Delta T* pe 
acoperişul laboratorului meu. Într-o zi, mă aflam pe 
acoperişul laboratorului şi lipeam inelele antenei în 
cutiile releului (care transmite semnale de la antenă în 
laborator). Se pare că, în vreme ce tineam firele să le 
lipesc, funcţiile timpului îmi făceau mintea să se 
transpună în altă realitate. Cu cât sudam mai mult firele 
între ele, cu atât mai mult reuşeam să devin mai 
conştient de acest proces. Apoi, brusc, într-o zi, întreaga 
memorie mi-a revenit! Ceea ce puteam înţelege era că 
antena Delta T unea fluxurile de unde temporale în 
momentul în care eu conectam firele între ele. Pur şi 


1 O antenă Delta T este o antenă în formă de octaedru care are un 
efect de transpunere în alte domenii (realităţi) temporale. Este 
menită să curbeze timpul. Delta T = Delta Timp. În ştiinţă, Delta 
este folosit pentru a sublinia schimbarea, iar „Delta T" se referă la o 
schimbare temporală. Mai multe informaţii despre natura acestei 
antene vor fi oferite în paginile următoare. 

simplu îmi modifica gradat percepţia minţii cu privire la 
timp. Antena accentua timpul (curbându-l) şi astfel se 
producea o curbare suficientă pentru ca eu să mă aflu la 
modul subconştient în două linii temporale. Aceasta a 
fost reuşita memoriei mele. 

Oricare ar fi fost explicaţia, eu eram bucuros că 
recâştigasem o mare parte din memoria mea. Cred, de 
asemenea, că teoria mea despre antena Delta T este 
corectă, deoarece, cu cât petreceam mai mult timp 
lucrând la antenă, cu atât îmi reveneau mai multe 
amintiri. Până în iunie 1990, îmi recăpătasem toate 
amintirile mele importante. 

În iulie am fost concediat. După acel moment toate 
relaţiile mele apropiate au fost, de asemenea, înlăturate. 
După ce lucrasem la BJM mai bine de două decenii, acum 
nu mai aveam prieteni şi nici alte legături cu compania. 
Sursele mele de informaţii au fost sever reduse. 

Aveţi acum o panoramă generală a circumstanțelor în 
care am reuşit să-mi recâştig memoria. Următoarea 
parte a cărţii conţine prezentarea „Proiectului Montauk”, 
ce include o descriere generală a tehnologiei implicate. 
Istorisirea se bazează pe propriile mele amintiri şi pe 
informaţiile care mi-au fost împărtăşite de diferiţi colegi 
implicaţi, la rândul lor, în acest proiect de amploare. 


7 
WILHELM REICH ŞI PROIECTUL PHOENIX 


Guvernul Statelor Unite începuse, spre finalul anilor 
'40, proiectul pentru controlul vremii ce purta numele de 
cod „Phoenix”. Informaţiile şi tehnologia pentru acest 
proiect proveneau de la dr. Wilhelm Reich, un om de 
ştiinţă austriac care studiase împreună cu Freud şi Carl 
Jung. 

Reich era un om genial, dar foarte controversat. Deşi 
a întreprins vaste experimente şi a scris multe volume de 
specialitate, puţini din criticii săi i-au privit cu bunăvoință 
cercetările, iar multe dintre acestea nu ne sunt 
disponibile. O parte din vină poate fi atribuită şi 
organizaţiei „Food And Drug Administration” (FDA, 
autoritatea americană care are un cuvânt greu de spus 
în privința protecției consumatorilor) , care a 
supravegheat arderea masivă a tuturor materialelor sale 
disponibile şi a distrus mare parte din echipamentul său 
de laborator. 

Reich este cunoscut şi ca descoperitorul energiei 
orgonice, numită, de altfel, şi energia orgasmică sau 
energia vieţii. Experimentele sale au revelat că energia 
orgonică este în mod distinct diferită de cea 
electromagnetică obişnuită. Reich era capabil să 
demonstreze în laborator existenţa acestei energii. 
Descoperirile sale au fost consemnate în diferite jurnale 
medicale şi de psihiatrie ale vremii. Nu atât descoperirea 
în sine a energiei orgonice a făcut din Reich un personaj 
celebru, dar controversat, ci mai ales faptul că el a 
declarat, în faţa autorităţilor, că a reuşit să vindece 
cancerul cu ajutorul teoriilor sale. El asocia, de aseme- 
nea, energia „orgonică” cu „energia cosmică” şi cu 
conceptul newtonian de „eter”. Nici una din viziunile sale 
nu i-au câştigat susţinerea din partea oamenilor de 
ştiinţă convenţionali ai anilor '40. 

La începutul secolului trecut (1900), oamenii de ştiinţă 
îmbrăţişaseră noţiunea newtoniană de „eter”. Aceasta se 
referea la o ipotetică substanţă invizibilă despre care se 
postula că umple tot spaţiul şi serveşte drept mediu de 
manifestare a energiei radiante şi a luminii. Einstein, 
care a acceptat teoria în anii de început ai studiilor sale, 
a concluzionat în final că nu putea exista o mare calmă 
de eter prin care materia se mişcă. Nu toţi fizicienii i-au 

acceptat însă opinia, iar Reich a fost unul dintre aceştia. 
El a arătat că Einstein a argumentat greşit conceptul de 
eter static. Reich considera că eterul se manifestă sub 
forma undelor în natură şi nicidecum static. 

De atunci savanții convenţionali au recunoscut exis- 
tenţa fenomenului care reprezintă o încrucişare între par- 
ticule şi unde. Uneori s-au făcut referiri asupra acestora 
cu numele de „wavecles” (wave + particles). Cercetări 
obişnuite au demonstrat că vidul conţine, de asemenea 
proprietăţi complexe care sunt de natură dinamică. 

Deşi nu este scopul meu să preiau cazul lui Reich, 
conceptul său asupra eterului s-a dovedit a fi funcţional 
în cadrul cercetărilor mele. Nu contează dacă ne referim, 
de fapt, la „wavecles” sau la fenomene mult mai 
ezoterice când vorbim despre eter. Acesta este cuvântul 
pe care Reich l-a folosit şi este mai uşor pentru mine să 
descriu astfel diferitele aspecte pentru publicul larg. 
Cititorul este invitat să lectureze lucrările lui Reich, căci 
opera sa este vastă şi cuprinde mult mai multe elemente 
decât pot fi reproduse în cadrul acestei cărţi. 

De exemplu, Reich a descoperit întrebuinţări practice 
ale teoriilor sale, cum ar fi cele care ţin de modificarea 
vremii. El a descoperit că furtunile violente acumulează 
„energie orgonică moartă” pe care a numit-o DOR. 
Energia orgonică moartă se referă la acumulările de 
energie care se află pe o spirală descendentă. Despre 
energia orgonică şi cea DOR s-a descoperit că ele sunt 
prezente nu numai în organisme biologice, dar şi în 
regiuni libere ale mediului înconjurător. Un om energic, 
activ şi entuziast este considerat a avea o mare energie 
orgonică, în vreme ce un ipohondru plângăcios are o 
mare energie DOR. 

De exemplu, Reich a descoperit că gradul de intensi- 
tate al furtunii este direct proporţional cu cantitatea de 
energie DOR, astfel că, cu cât există mai multă energie 

DOR într-o furtună, cu atât furtuna va fi mai violentă. A 
experimentat multe modalităţi de a dispersa energia 
DOR şi a inventat o metodă electromagnetică simplă de 
a reduce violenţa furtunilor. Spre finalul anilor '40, Reich 
a contactat guvernul SUA şi le-a spus membrilor acestuia 
că a creat o tehnologie care poate reduce intensitatea 
furtunilor. În ciuda oricăror informaţii false pe care le-aţi 
putea auzi, guvernul american ştia deja ce poate face 
Reich şi îi recunoştea meritul de geniu. Guvernul i-a 
solicitat prototipurile, iar el a fost încântat să colaboreze, 
căci nu era interesat de progresul mecanic, ci doar de 
cercetare. 

Astfel, echipa tehnologică a guvernului a folosit infor- 
maţiile obţinute de la Reich împreună cu modalităţile 
tehnologice descoperite de ei în vederea monitorizării 
meteo si astfel au dat naştere la ceea ce a devenit 
cunoscut sub numele de „radiosondă”. Contribuţia 
guvernului la crearea radiosondei datează din 1920, o 
dată cu realizarea dispozitivului numit „metrograf 
aeropurtat”5. Acesta era un dispozitiv mecanic care 
înregistra temperatura, umiditatea şi presiunea 
atmosferică. Era lansat într-un balon dotat cu paraşută şi 
înregistra informaţiile pe un sul de hârtie. Balonul era 
proiectat astfel încât la un moment dat se spărgea, 
urmând ca paraşuta să ducă metrograful la pământ în 
bune condiţii. Publicul era încurajat să le recupereze, 
primind câte 5 dolari pentru fiecare dispozitiv predat, 
sumă ce era considerabil mai valoroasă decât în prezent. 
Acesta era modul în care guvernul obținea informaţii 
meteorologice exacte. 

Pentru că aceste dispozitive erau trimise prin poştă, 
timpul care trecea până când informaţiile puteau fi studi- 


5 Cuvântul „metrograf este mai uşor de înţeles ştiind că de fapt 
„metro" se referă la un dispozitiv meteorologic şi „graf” semnifică 
reprezentare grafică. 

ate şi analizate era mult prea îndelungat. 

Spre sfârşitul anilor '30, a fost proiectat un nou dispo- 
zitiv ce purta numele de „metrograf radio”. Acesta era si- 
milar metrografului aeropurtat, cu excepţia că noul 
dispozitiv era dotat cu senzori electrici, conectaţi la un 
transmiţător care trimitea informaţia la un receptor aflat 
pe pământ. 

Când Wilhelm Reich a contactat guvernul SUA, spre 
sfârşitul anilor '40, cel mai bun dispozitiv meteo era pe 
atunci metrograful radio. El le-a prezentat un mic pachet 
din lemn de plută care putea fi trimis în aer cu un balon. 
Conform declaraţiilor martorilor, în apropierea furtunilor 
cu descărcare electrică, pachetul de plută se desfăcea şi 
se declanşa automat procesul de cercetare a zonei. 

Guvernul a combinat tehnologia metrografului radio 
cu dispozitivul de disipare a energiei DOR al lui Reich şi 
au realizat un aparat relativ simplu, pe care l-au numit 
„radiosondă”. Acesta a fost perfecţionat până când s-a 
reuşit obţinerea unor efecte considerabile asupra 
aspectelor meteo ce puteau fi reproduse. 

În anii '50 erau trimise în aer aproximativ două sute 
de radiosonde pe zi. Din moment ce aceste dispozitive 
erau trimise în aer cu ajutorul baloanelor, ele nu aterizau 
suficient de brusc pentru a se autodistruge în urma 
impactului. Publicul le găsea şi era aproape imposibil să 
păstreze dispozitiul suficient de secret fără să atragă 
suspiciuni. Guvernul a dat publicităţii aparentul scop al 
înregistrării informaţiilor meteo, fapt care ar fi ajutat 
cercetările a căror reală natură nu fusese divulgată, 
dezinformând astfel populaţia. Adevăratul scop nu este 
foarte evident. Dacă cineva s-ar fi acordat pe frecvenţa 
dispozitivului dintr-un asemenea montaj, utilizând 
echipament radio normal, semnalul nu ar fi părut deloc 
neobişnuit. Până aici toate bune! 

Ei au arătat publicului o staţie de recepţie a informați- 

ilor; era programată să primească datele inexacte şi 
nefolositoare. Acest echipament de recepţie a fost 
produs în serie redusă. 

Zilnic în aer pluteau sute de astfel de radiosonde. 
Având o rază radio limitată la 160 de kilometri, ar fi 
trebuit să existe o „mulţime” de receptoare pentru 
radiosonde şi ar fi trebuit să fie foarte comune. Deoarece 
sunt un pasionat colecţionar de echipamente radio, este 
foarte straniu că nu am văzut niciodată vreun receptor 
pentru radiosonde şi nici echipamentul care ar trebui să 
o însoţească. Este foarte neobişnuit ca radiosonda să 
deţină un transmiţător fără vreun receptor care să preia 
informaţiile. De aceea îmi este foarte clar că guvernul nu 
a folosit, de fapt, receptoarele. 

Următoarea mea idee a fost să cercetez descrierea 
tehnică a lămpii radio din compunerea radiosondei care, 
în mod categoric, afirmă că durata de viaţa a acesteia 
este doar de câteva ore. În ciuda acestor afirmaţii, eu am 
ţinut o astfel de lampă radio în funcţiune vreme de peste 
2000 de ore şi în prezent am construit peste 20 astfel de 
unităţi având un singur eşec (este o rată industrială 
foarte bună de eşec, dar în acelaşi timp reprezintă un 
semn de avertizare). Singura mea explicaţie este că, 
dacă un radio amator găseşte sau cumpără o 
radiosondă, el, citind datele, va fi indus în eroare şi nu se 
va obosi să creeze un montaj care să dureze „doar 
câteva ore”. Va folosi fără îndoială o altă lampă radio. 

Se pare că guvernul nu doreşte ca publicul să 
folosească aceste lămpi radio, pentru a nu descoperi 
ceva neobişnuit ce le-ar putea astfel spulbera secretul. 
De aceea, informaţiile greşite din descrierea tehnică au 
ca scop menţinerea secretului. De fapt ei nu mint, pentru 
că au proiectat bateria astfel încât lampa radio să ardă în 
aproximativ 3 ore. Aceasta este cauzată de bombardarea 
catodului, care se va răci gradat şi apoi se va 

autodistruge. 

Radiosondele erau deja distruse înainte de a atinge 
pământul. În acest mod, publicul, care era încurajat să le 
recupereze şi să le returneze, nu avea cum să culeagă 
vreun dispozitiv în funcţiune. Dacă nu a fost nici un 
secret la mijloc, atunci de ce guvernul a proiectat o 
baterie care să ardă o lampă radio costisitoare ce trebuia 
înlocuită după o scurtă întrebuințare? Pentru a fi siguri că 
secretul lor nu va fi descoperit, ei împachetau senzorii în 
fiole sigilate, ceea ce însemna că, după expunerea lor în 
aer, senzorii aveau o viaţă scurtă. Datorită acestor 
precauţii, secretul a fost menţinut vreme de patruzeci de 
ani. La o examinare mai atentă a radiosondei şi a 
schemei sale electrice de montaj, am descoperit că 
contoarele de umiditate şi temperatură din interior nu 
funcționau. Nici măcar unul! 

Senzorul de temperatură nu era capabil să 
înregistreze temperatura, însă avea totuşi o funcție. Se 
comporta precum o antenă pentru energia DOR, în 
vreme ce senzorul de umiditate se comporta precum o 
antenă orgonică. Dacă antena sesiza prezenţa energiei 
DOR, transmiţatorul urma să emită defazat disipând 
astfel energia DOR şi extrăgând violenţa dintr-o furtună. 
În mod opus, emisia sinfazică genera amplificarea în 
mediu a energiei DOR. 

Senzorul de umiditate avea acelaşi efect, însă pentru 
energia orgonică. Emisia sinfazică amplifica energia 
orgonică, iar emisia defazată o reducea. 

Radiosonda mai conţinea un element de presiune care 
se comporta precum un semnal de comutare şi menținea 


5 Pentru cei cu înclinații tehnice, senzorul de temperatură este un 
termistor; dar în loc să fie pe bază de carbon el conţine metale 
nobile şi elemente exotice. Este un senzor de temperatură foarte 
prost pentru că în vreme ce temperatura il face să oscileze, curba 
rezistenţei se schimbă şi nu-şi menţine calibrarea. Senzorul de 
umiditate suferă de aceeaşi problemă. 

energia DOR sau cea orgonică. Acesta este modul în care 
ei amplificau energia orgonică. 

Transmiţatorul conţinea două oscilatoare. Unul era un 
oscilator purtător şi funcţiona la 403 MHz. Celălalt 
funcţiona la 7 MHz şi era un oscilator de pauză. Acesta 
pulsa pe deschis şi închis în funcţie de elementele ce 
apăreau şi monitoriza funcţia eterică a radiosondei. Nu 
am descoperit tot ce se putea despre radiosonde, dar am 
realizat o analiză ştiinţifică a acestora pe care am inclus- 
o în anexă (vezi anexa A) pentru cei interesaţi. 

Ceea ce v-am prezentat despre radiosonde reprezintă 
dovezi solide care pot înfrunta cu succes orice cercetare. 
Ele stau la baza credinţei mele că în cadrul proiectului de 
control meteo a existat un alt proiect secret. Nu putem 
şti exact dacă radiosondele aveau doar rolul de a disipa 
furtunile violente, pentru că exista şi posibilitatea de a le 
crea şi amplifica. In final, guvernul a abandonat proiectul 
de control meteorologic. Manipularea vremii putea 
conduce la procese în instanţă, dacă putea fi dovedită în 
tribunal. 

Un aspect mai revoltător decât cel privind controlul 
meteorologic îl reprezintă potenţialitatea negativă a 
energiilor DOR şi orgonică. Teoretic, aceasta înseamnă 
că guvernul îşi putea lua drept ţinte comunităţi, clădiri 
sau populaţii întregi pentru a transmite energie orgonică 
sau DOR. Astfel de activităţi au fost raportate în Rusia. 
Deşi acestor situaţii nu li s-au acordat spaţii prea 
importante în presă, subiectul nu a rămas nedezbătut. 
Dacă aceste energii au fost folosite cu un scop malefic 
sau în cadrul unui război nu pot răspunde, însă 
posibilitatea există. Patruzeci de ani de cercetări ar fi 
putut, de asemenea, transforma acest dispozitiv într-unui 
foarte avansat. 

Pentru informaţii suplimentare despre Wilhelm Reich 
puteţi studia anexa B. 

8 
„PROIECTUL PHOENIX” 
ABSOARBE „PROIECTUL RAINBOW” 


În vreme ce „Proiectul Phoenix” investiga aspectele 
meteorologice şi utilizarea  radiosondelor, „Proiectul 
Rainbow” (care era numele de cod pentru operaţiunile ce 
au dat naştere Experimentului Philadelphia) a ieşit din 
nou la suprafaţă spre sfârşitul anilor '40. Acest proiect 
trebuia să continue cercetările începute la bordul 
distrugătorului USS Eldridge. În cadrul proiectului a fost 
folosită tehnologia „recipient electromagnetic” care, în 
cele din urmă, a rezultat în ceea ce astăzi cunoaştem sub 
numele de „avion militar invizibil” (stealth fighter). 

Cam în aceeaşi perioadă de timp, dr. John von 
Neumann şi echipa sa de cercetare au fost din nou 
solicitaţi de guvernul SUA. Ei lucraseră iniţial la „Proiectul 
Rainbow”, dar mai apoi s-au transferat la un nou proiect. 
Acesta era similar Experimentului Philadelphia, însă avea 
un alt scop. Ei trebuiau să afle ce a mers prost în cazul 
„factorului uman” din acel experiment dramatic şi de ce 
el s-a încheiat cu un eşec total. 

La începutul anilor 1950, s-a luat hotărârea ca 
„Proiectul Rainbow”, precum şi proiectul cu radiosonde 
să fie incluse sub acelaşi pavilion cu studiul factorului 
uman. După aceea, numele „Proiectul Phoenix” a fost 
folosit pentru referiri asupra tuturor acestor activităţi. 

Cartierul general al proiectului era la Brookhaven Labs 
(Laboratoarele Brookhaven) din Long Island şi primul 
ordin a fost acela de a-l numi pe dr. von Neumann 
director şi responsabil al întregului proiect. 

Dr. John von Neumann era un matematician venit în 
Statele Unite din Germania. El era un bun teoretician în 

domeniul fizicii şi a fost remarcat pentru conceptele sale 
avansate despre spaţiu şi timp. Este inventatorul calcula- 
torului şi a construit primul calculator cu lămpi de vid la 
Universitatea Princeton, în cadrul căreia a ocupat funcţia 
de director la Institute for Advanced Study (Institutul 
pentru Studii Avansate). 

Dr. von Neumann avea ceea ce ar putea fi numit „un 
bun simţ tehnic”. El avea capacitatea de a transpune 
teorii avansate în tehnologie, adică în practică. De 
asemenea, rezultatele excepţionale ale studiilor sale, pe 
care le obținuse în domeniul matematicii, i-au dat 
posibilitatea să comunice cu succes cu însuşi Einstein. 

Când a început să lucreze la „Proiectul Phoenix”, von 
Neumann a înţeles rapid că trebuia să studieze şi metafi- 
zica. Era necesar să înţeleagă şi latura metafizică, 
spirituală a fiinţei umane. Experimentul Philadelphia 
„disipase” pur şi simplu structura fizică şi biologică a 
fiinţei umane. Unii membri ai echipajului au fost găsiţi 
încastraţi în oţelul pereţilor navei, iar alţii erau atât de 
schimbaţi, încât deveniseră greu de recunoscut. Ceea ce 
s-a remarcat însă în primul rând, a fost faptul că funcţiile 
mentale şi psihice ale celor de pe navă fuseseră puternic 
afectate. 

Von Neumann şi echipa sa au petrecut aproximativ 
zece ani urmărind să înţeleagă de ce fiinţele umane au 
fost atât de afectate de intensitatea câmpurilor 
electromagnetice care i-au „transportat” prin diferite 
locuri şi timpuri. În cele din urmă, ei şi-au dat seama că 
fiinţele umane se nasc cu ceea este cunoscut sub 
numele de „punct de referinţă temporală”. La concepere, 
fiinţa umană care urmează să se nască este ataşată unei 
anumite linii temporale, iar viaţa ei porneşte, practic, din 
acel punct. Pentru a înţelege aceasta este necesar să 
privim „fiinţa de energie” sau sufletul cât mai distinct de 
corpul fizic al persoanei respective. Intregul nostru punct 

de referinţă ca fiinţe fizice şi metafizice se naşte din acel 
punct de referinţă temporală care, de fapt, se află în 
mediul electromagnetic al planetei noastre. Acest punct 
de referinţă temporală este punctul fundamental de 
orientare al planetei noastre. Vă puteţi imagina cum v-aţi 
simţi dacă acele ceasului ar începe brusc să se rotească 
în sens invers - la fel şi timpul. Acest punct de referinţă 
temporală este cel care a fost, de fapt, dezechilibrat în 
cazul fiecărui individ din echipajul navei USS Eldridge, 
cauzându-i traume foarte mari. 

Tehnologia implicată în „Proiectul Rainbow” 
dinamizează şi creează ceea ce poate fi numit „realitate 
alternativă sau artificială”. Ea creează un efect stealth 
(invizibilitate la radar), izolând nu doar nava, ci şi fiinţele 
individuale în cadrul „efectului de recipient”. În cazul 
Experimentului Philadelphia, membrii echipajului de pe 
navă au fost pur şi simplu extraşi din spaţiul şi din 
universul nostru aşa cum îl cunoaştem. Acest fenomen 
stă la baza invizibilităţii navei şi a echipajului. Realitatea 
alternativă astfel creată nu are referinţe temporale, 
pentru că nu face parte din fluxul normal al timpului; ea 
este în întregime în afara timpului. A exista într-o 
realitate alternativă ar fi ca şi cum v-aţi trezi şi nu aţi 
avea nici cea mai vagă idee unde vă aflaţi. Cu siguranţă, 
toate acestea ar fi foarte tulburătoare. 

„Proiectul Phoenix” trebuia să rezolve problema de a-i 
aduce pe oameni din „recipient” (adică, înapoi) şi, în 
acelaşi timp, de a-i conecta la punctul lor normal de refe- 
rinţă temporală (pe care ei îl vor percepe ca fiind planeta 
Pământ etc.). Aceasta însemna că, în timp ce se aflau în 
realitatea alternativă sau în „recipient”, trebuia să li se 
ofere ceva care să le asigure o referinţă temporală. Ei au 
rezolvat problema introducând în „recipient” toate 
fundalurile naturale de pe planeta Pământ - sau cel puţin 
atâtea câte au considerat ei că erau suficiente pentru a-i 

convinge de existenţa unui flux continuu de referinţă 
temporală. Altfel, era foarte probabil să creeze celor din 
„recipient” puternice tulburări  transdimensionale, 
precum şi alte probleme de acest tip. De aceea era 
necesară instalarea unei scene false, pentru că cei 
implicați ar fi putut simți astfel un anumit grad de 
normalitate. 

Dr. von Neumann era candidatul ideal pentru postul 
de director de proiect, deoarece avea vaste cunoştinţe 
de programare computerizată. Dacă ei urmau să 
calculeze referinţele temporale în cazul fiecărui individ şi 
apoi să le reproducă (în timp ce oamenii treceau prin 
„recipientul electromagnetic” sau realitatea alternativă), 
atunci era necesar să se folosească de calculator. 
Oamenii din interiorul „recipientului” urmau să treacă 
printr-un moment temporal zero şi în mod esenţial printr- 
o „irealitate” sau, în cel mai bun caz, printr-o realitate 
confuză. Computerul trebuia să genereze un fundal 
electromagnetic (adică, o scenă falsă) cu care fiinţa fizică 
s-ar fi sincronizat. Dacă nu se făcea aceasta, sufletul şi 
corpul fizic s-ar fi dezaliniat, rezultând astfel nebunia. 
Sunt două elemente care trebuie subliniate aici: fiinţa 
fizică (corpul fizic) şi fiinţa spirituală (sufletul). Referinţa 
temporală „încătuşa” sufletul, iar fundalul 
electromagnetic „încătuşa” corpul fizic. Acest proiect a 
început în 1948 şi a fost finalizat în 1967. O dată cu 
încheierea sa, a fost scris un raport complet, pe care l-au 
trimis Congresului. Congresul finanţase acest proiect 
până în faza ultimă şi a urmărit în mod permanent 
rezultatele. În raport se spunea despre conştiinţa omului 
că poate fi în mod cert afectată de electromagnetism; în 
completare, se menţiona că poate fi dezvoltat un 
echipament care ar putea efectiv schimba modul în care 
o persoană gândeşte. 

Deloc surprinzător, Congresul a refuzat continuarea 

finanţărilor. Membrii lui erau îngrijoraţi că, în cazul în 
care această tehnologie ar fi ajuns în posesia unei 
persoane nepotrivite, ei înşişi (congresmenii) ar putea fi 
victime, manipulându-li-se propriile lor gânduri. Era o 
îngrijorare întemeiată şi astfel s-a ordonat ca până în 
1969 să se abandoneze întregul proiect. 


9 
PROIECTUL MONTAUK 


Nu mai este nici un secret faptul că în SUA Congresul 
a făcut mari presiuni asupra CIA-ului pentru a descoperi 
tot ce se petrece în cercurile de spionaj. Astfel, li s-au 
redus din fonduri şi li s-au limitat puterile legale. Totuşi, 
în contextul pe care-l discutăm aici, chiar dacă CIA-ul a 
fost implicat într-o anumită măsură în „Proiectul 
Montauk”, nu ei au beneficiat de rezultate. 

Când Congresul a sistat „Proiectul Phoenix”, grupul de 
la Brookhaven construise deja un întreg angrenaj în jurul 
acestui proiect. Deţineau tehnologie „reich-iană” şi 
tehnologie stealth care, în mod cert, puteau afecta 
mintea umană. 

Grupul Brookhaven a contactat Pentagonul, informând 
conducătorii acestuia despre tehnologia excepţională la 
care lucrau. Ei au expus Pentagonului informaţii despre 
un dispozitiv? care ar putea face ca inamicul să se 
predea fără a mai fi nevoie de vreo confruntare, printr-o 
simplă apăsare de buton. Bineînţeles, armata a fost 
foarte interesată, căci acesta era visul oricărui expert de 
război. 

Imaginaţi-vă un dispozitiv care ar putea face inamicul 


7 Am inclus în Anexa C unele dovezi care sugerează utilizarea 
dispozitivelor pentru controlul minţii împotriva irakienilor în timpul 
Războiului din Golful Persic. 

să se predea înainte de începerea bătăliei. 

Plină de entuziasm, armata era gata să coopereze. A 
fost informată că nu aveau nevoie de suport financiar, de 
aceasta ocupându-se chiar grupul de la Laboratoarele 
Naţionale Brookhaven. Echipa de cercetare avea nevoie 
doar de un spaţiu adecvat unde puteau fi realizate 
experimentele în deplină securitate, precum şi de 
anumite echipamente şi personal militar. Au înmânat 
astfel armatei o listă cu toată tehnologia necesară. De o 
importanţă deosebită pe această listă se afla vechiul 
radar Sage. Pentru acest proiect era nevoie de o 
radiosondă uriaşă care să opereze în gama de frecvenţe 
de la 425 la 450 MHz. Din cercetări anterioare se ştia că 
aceasta reprezenta una din „frecvențele fereastră” prin 
care se putea pătrunde în conştiinţa umană. Aşadar, era 
nevoie de un radar de înaltă putere care să funcţioneze 
în gama de frecvenţe menţionată anterior. 

Armata avea exact ceea ce grupul Brookhaven căuta: 
o bază militară aparţinând Forţelor Aeriene la Montauk 
Point care găzduia un radar Sage ieşit din uz, ce se 
potrivea perfect cu necesităţile lor. Sistemul avea deja 
secţiuni RF şi un modulator, necesare construirii uriaşei 
radiosonde. 

Radarul Sage de la Montauk făcuse parte iniţial din 
unul din primele sisteme de avertizare folosit în scopuri 
de apărare în perioada anilor '50 - '60. Astăzi, sateliții şi 
radarele ce scanează deasupra orizontului fac ca acea 
tehnologie să fie cu mult depăşită pentru a mai putea fi 
utilizată în scopuri de apărare. In mod cert se ridică o 
întrebare importantă, chiar dacă unii nu cred această 
poveste. De ce un sistem de apărare învechit a fost 
repus în funcţiune şi utilizat pentru o perioadă de peste 
10 ani? 

Acest proiect a fost numit „Phoenix II”, de către 
oficialii implicaţi. De atunci, el a fost numit de mine şi de 

alţii la rândul lor implicaţi, „Proiectul Montauk”. 

Până în acea perioadă, Congresul fusese informat de 
ceea ce se petrecea. Dar, din această fază, proiectul ce 
fusese interzis de Congres era continuat de grupuri 
independente care operau în afara unui control 
guvernamental şi, în acest proces, foloseau chiar armata 
SUA. Bineînţeles, apare întrebarea „Cine foloseşte pe 
cine?”. 

Dar ceea ce trebuie subliniat aici este că proiectul se 
desfăşura fără supravegherea oficialilor aleşi, în ciuda 
obiectivelor acestora. 

Baza militară de la Montauk fusese redeschisă. 
Radarul Sage a fost închis din 1969 până în 1970, când 
baza a fost predată în grija Serviciului General de 
Administraţie. Era o bază ce aparținuse guvernului, unde 
nu se afla nimic important, iar finanțarea 
guvernamentală fusese oprită. 

Era evident că pentru efortul redeschiderii bazei erau 
necesare fonduri uriaşe. Finanţarea este însă învăluită în 
mister, dar pare a fi în întregime privată. Nu deţin docu- 
mente autentice în privinţa surselor de finanţare, dar 
cunoştinţele mele de la Montauk mi-au spus că banii 
proveneau „prin bunăvoința” naziştilor. 

În 1944, un tren militar american trecea printr-un 
tunel francez transportând aur nazist în valoare de 10 
miliarde de dolari. Trenul a fost dinamitat în vreme ce se 
afla în tunel. În tren se aflau şi 51 de militari americani. 
Generalul George Patton se afla în Europa la acel 
moment şi a investigat tragicul incident, dar nu înţelegea 
cum a fost posibil ca un tren ce aparţinea trupelor 
americane să fie dinamitat în vreme ce se afla pe 
teritoriul de vest al Aliaților. Soarta celor 10 miliarde de 
dolari a rămas, de asemenea, învăluită în mister, iar 
eforturile lui Patton au fost blocate. 

Mi s-a spus că acest aura ajuns, în final, la Montauk. 

Erau 10 miliarde de dolari în aur, calculate la 20 de dolari 
uncia. Acea cantitate de aur valorează astăzi 200 de mi- 
liarde de dolari. Suma a fost folosită pentru finanţarea 
deschiderii proiectului şi pentru susţinerea cercetărilor în 
anii ce au urmat. După ce au fost cheltuiţi, se presupune 
că proiectul a fost finanţat de către abominabila familie 
Krupp, care deţinea controlul corporației ITT. 

Spre sfârşitul anilor 1970-1971, Baza Militară a 
Forţelor Aeriene de la Montauk, Batalionul Radar 0773, a 
fost redeschisă. Trebuia desemnat personalul, instalat 
echipamentul şi pregătită întreaga bază de cercetare. 

Au fost puse la punct cele mai stricte măsuri de 
securitate, o parte din ele pe deplin întemeiate. Deşi era 
implicată şi tehnologia secretă stealth, nu era un secret 
faptul că aparatul de zbor stealth (invizibil detecţiei 
radar) a fost proiectat cu un înveliş care absorbea undele 
instalaţiilor radar. Anumite aspecte ale tehnologiei, 
numite „recipient electromagnetic”, precum şi modul în 
care ea era activată au rămas însă strict secrete. Nu vom 
descrie şi nici nu vom discuta aici despre aceste aspecte, 
căci ele reprezintă un secret miliar care priveşte 
securitatea Statelor Unite. În această carte intenţionăm 
să dezvăluim un proiect care nici măcar nu trebuia să fi 
fost vreodată conceput. Neavând vreun scop militar sau 
de îmbunătăţire a apărării naţionale pe care să se 
focalizeze, proiectul a fost conceput pentru controlul 
minţii colective a maselor, şi aceasta în ciuda interzicerii 
sale de către Congres. 

Staff-ul era un amestec de militari, angajaţi ai 
guvernului şi, de asemenea, personal ce provenea de la 
diferite corporaţii. Eu am fost unul din ultima categorie 


3 Membrii clanului Krupp au fost proprietarii fabricilor germane de 
armament din timpul celor două războaie mondiale. După ce a fost 
găsit vinovat de complicitate cu Hitler la procesul de la Nuremberg, 
capul clanului Krupp a primit o sentinţă uşoară cu suspendare şi i s- 
a permis să-şi continue afacerile sale notorii cu armament. 

menţionată şi am fost cooptat în proiect în anul 1973. În 
cadrul proiectului erau implicaţi şi un număr de 
tehnicieni ai Forţelor Aeriene care lucraseră la radarul 
Sage în anii '60. Forţele Aeriene i-au repartizat la 
Montauk, deşi această bază militară era trecută în 
documente ca fiind abandonată. Tehnicienii au 
menţionat grupului Phoenix că ei puteau schimba starea 
generală a bazei modificând frecvenţa şi durata de 
pulsaţie a radarului. Observaseră acest efect ca o 
curiozitate profesională după ani de zile de lucru cu 
radarul. 

Era o surpriză pentru specialiştii Phoenix şi ei au con- 
siderat acest fapt deosebit de interesant. Schimbând 
rata pulsaţiei şi lăţimea de bandă sau de undă a pulsului, 
ei puteau modifica modul general în care fiinţele umane 
gândeau; era exact ceea ce ei căutau. Această nouă 
informaţie a condus la ceea ce eu numesc acum 
experimentele „cuptor cu microunde”. Au luat reflectorul 
(care seamănă foarte mult cu o coajă de banană şi care 
se poate vedea de la distanţă dacă vă aflaţi la Montauk 
Point) şi l-au rotit spre vest, orientându-l către în jos 
pentru a-l focaliza pe una din clădiri, unde ei credeau că 
este un loc sigur. 

Înăuntrul clădirii, într-o cameră ecranată, au montat 
un scaun. La început aşezau pe cineva pe scaun - 
această persoană era de obicei Duncan Cameron. Apoi 
deschideau şi închideau uşa camerei, încercând să 
determine nivelul energiei UHF (frecvenţă ultra înaltă - 
microunde) care intra în cameră. Toate acestea se 
realizau atâta timp cât antena era focalizată într-un 
punct din faţa clădirii. În acelaşi timp, transmiţătorul 
emitea gigawaţi de energie electrică. 

Au făcut experimente programând transmiţătorul la 
lățimi diferite de puls şi la diferite rate ale acestuia, uti- 
lizând diverse frecvenţe. Au încercat tot ce le trecea prin 

minte, efectuând simple experimente empirice. Doreau 
să vadă ce se poate petrece cu persoana aflată pe scaun 
când era „bombardată” cu frecvenţe „x”, impulsuri etc. 
Au observat că anumite schimbări făceau ca persoana 
respectivă să plângă, să râdă, să doarmă, să se 
emoţioneze etc. Erau zvonuri că, ori de câte ori radarul 
Sage intra în funcţiune, starea generală a întregii baze 
militare se schimba. Aceste observaţii erau foarte 
interesante pentru cei care supravegheau desfăşurarea 
proiectului, pentru că ei erau în primul rând interesaţi de 
studiul factorului uman. 

Doreau să vadă cum puteau controla şi modifica 
undele cerebrale. Aceasta se făcea schimbând frecvenţa 
pulsului şi amplitudinea sa în corespondenţă cu diferite 
funcţii biologice. În acest mod puteau fi controlate gân- 
durile unei persoane. Folosind frecvenţa radio de 425- 
450 MHz, ei aveau practic o fereastră deschisă către 
mintea umană. Următorul pas era să descopere ce se 
afla in interiorul ei. 

Deşi uşa camerei ecranate era închisă aproape contin- 
uu, ea nu izola perfect încăperea. Subiecţii erau expuşi 
unui câmp electromagnetic puternic pentru a le influenţa 
undele cerebrale, însă suficient de redus pentru a nu le 
cauza afecţiuni de natură biologică. Totuşi, dacă expune- 
rile se desfăşurau în mai multe zile consecutiv pe aceiaşi 
subiecţi, ele aveau efecte distrugătoare asupra lor. 

De pildă, Duncan a suferit serioase perturbări la nivel 
cerebral şi de ţesut, ca rezultat al expunerilor la 100 KW 
de unde RF (Frecvenţă Radio) de la o distanţă de 100 
metri. 

Undele radio aproape i-au „copt” plămânii şi creierul. 
Peste tot în corpul său unde exista o modificare de 
densitate, se creau zone de căldură sau energie datorită 
concentraţiei microundelor. Medicul care l-a consultat pe 
Duncan a făcut unele comentarii despre starea 

neobişnuită a țesutului plămânilor săi. Nu mai văzuse 
nimic asemănător. Un alt doctor care l-a consultat a 
mărturisit că mai văzuse aşa ceva o singură dată, când 
cineva ajunsese accidental în faţa unei puternice raze 
radar. 

Analizele anterioare şi cele de după 1986 au indicat 
faptul că creierul lui Duncan era, din punct de vedere 
medical, „mort”. Iniţial rugasem câţiva mediumi să îl 
„examineze” pe Duncan. Ei susţinuseră, de asemenea, 
că are creierul „mort”. Mai ştiam că exista posibilitatea 
injectării unei anumite substanţe în creier, după care se 
putea face o radiografie sau o scanare care putea revela 
ce zone din creier mai erau oxigenate. Indivizii cu 
creierul „mort” suferă datorită neoxigenării creierului. 
Dacă mediumii determinaseră corect, aceasta însemna 
că creierul lui Duncan nu mai folosea suficient oxigen. 

Am vorbit cu un neurolog cu care eram în relaţii de 
prietenie şi a confirmat că, în mod cert, este posibil ca 
indivizii cu creierul mort să continue să trăiască. El a 
citat unele experimente efectuate post-mortem pe 
subiecţi umani în Anglia şi în SUA, ale căror creiere s-a 
constatat că erau acoperite de un înveliş neobişnuit, de 
aproximativ 1 mm grosime. 

Mai interesant totuşi era un alt caz pe care-l întâlnise 
în urmă cu 10 ani. A luat câteva radiografii ale unei 
persoane normale şi mi-a arătat zonele roşii. Mi-a arătat 
şi unele zone albastre, dar acestea nu aveau nevoie de 
mult oxigen. Apoi mi-a arătat o altă radiografie unde 
întregul creier era albastru. Aceasta însemna că 
persoana respectivă trăia precum un om perfect normal, 
cu excepţia unor pierderi de memorie datorate situaţiei 
respective. Era în mod clar o persoană cu creierul 
„mort”, iar acesta folosea suficient oxigen cât să nu 
putrezească. Am observat colţul radiografiei şi am fost 
surprins să văd scris pe ea numele lui Duncan. 

l-am cerut doctorului o explicaţie, dar nu era foarte 
sigur. Nu putea oferi decât o concluzie teoretică bazată 
pe capacităţile sufletului. El a spus că profesia sa 
recunoştea existenţa fenomenelor legate de suflet, dar 
nu le putea înţelege. 

In acest punct înţelegeam că singurul motiv pentru 
care Duncan mai este încă în viaţă se datorează unei 
aptitudini puternice a psihicului său. Astfel, partea 
psihică (sufletească) a minţii a preluat partea fizică a 
minţii, întreţinând corpul fizic. Tulpina creierului său este 
vie; coloana sa vertebrală este sănătoasă; corpul său 
fizic este în viaţă, dar partea superioară a creierului său 
este, practic vorbind, moartă. Energia psihicului 
(sufletului) său întreţine corpul cu ajutorul tulpinii 
creierului. 

Duncan nu era singura persoană afectată. Nu ştim 
exact câte persoane au fost implicate, dar oricum 
numărul acestora a fost foarte mare. 

Prin 1972 sau 1973 ei au înţeles în sfârşit că 
tehnologia stealth nu avea nimic de-a face cu radiaţiile 
ce produc arderi. Una dintre acele teorii era că radiaţiile 
care nu produc arderi erau emise, de fapt, prin reflector 
şi se îndreptau în direcţia opusă punctului de focalizare a 
antenei. 

Au încercat această teorie şi au întors antena cu 180 
de grade. Au ţintit razele distrugătoare spre cer, iar spre 
subiecţii din cameră se emiteau radiaţii nedistrugătoare. 
Apoi au descoperit că aceste radiaţii aveau aceleaşi 
efecte de modificare a stărilor, dacă nu chiar mai intense 
ca celelalte, iar aceasta se petrecea fără să mai producă 
vreun rău subiecţilor. Din nefericire, era deja prea târziu 
pentru persoanele pe care s-au făcut experimentele 
anterioare. 

In această fază a proiectului, ei erau interesaţi de mo- 
nitorizarea oamenilor şi de modificarea gândurilor sau a 

stărilor lor psihice. Nu conta în mod deosebit cum 
induceau aceste modificări de stare, ci mai ales circum- 
stanţele în care se produceau. Au fost invitaţi soldaţi din 
diferite unități militare pentru a-şi petrece acolo 
sfârşiturile de săptămână. Din punctul de vedere al 
militarilor, era vorba de o excursie gratuită într-o locaţie 
frumoasă. In exteriorul bazei exista o sală de gimnastică 
bine dotată şi o sală de bowling cu cazare şi hrană 
excelente. Ceea ce era însă necunoscut militarilor care 
veneau astfel în week-end, era că ei deveniseră astfel 
cobai pentru experimentele de control al minţii. Totuşi, 
aceştia nu erau singurii cobai. S-au întreprins 
experimente şi pe civilii din oraşe precum Long Island, 
New Jersey, New York şi Connecticut, doar pentru a 
vedea cât de departe se putea ajunge cu diferitele tipuri 
de metode. Totuşi, cele mai multe experimente s-au 
realizat pe soldaţii aflaţi în vacanţă. 

Se monitorizau diferite tipuri de impulsuri, încercând 
orice frecvenţă, iar apoi observau şi etichetau diferitele 
efecte. Erau experimente pur şi simplu empirice şi astfel 
s-a acumulat o importantă bază de date. După ce au 
obţinut suficiente informaţii, au început să înţeleagă 
treptat semnificaţia efectelor diferitelor funcţii. 

Tot în timpul acestei perioade au experimentat şi 
schimbarea bruscă de frecvenţe. Aceasta consta din 
schimbarea instantanee şi aleatoare a frecvenţei pe una 
din cele cinci frecvenţe diferite pe care era programat 
transmiţătorul. Această fază a proiectului a devenit mai 
târziu foarte importantă, căci reprezenta un element 
cheie pentru obţinerea curbării timpului. 

Au descoperit că salturile foarte rapide de la o 
frecvenţă la alta făceau modulaţiile mai active din punct 
de vedere psihic. A fost dezvoltată atunci o bază de date 
care înregistra momentele de schimbare a frecvenţei 
(adică momentele când o persoană trecea de la o 

frecvenţă la alta), modulaţia impulsurilor, rata la care 
impulsurile erau modulate, lăţimea impulsurilor şi 
tensiunea de ieşire. Schimbarea bruscă a frecvenţei a 
fost apoi cuplată cu efectele sale de feed-back. Baza de 
date era foarte mare şi acoperea un larg spectru de 
cauze şi efecte. 

După intense experimentări, au realizat un panou de 
control cu care puteau programa diferite modulaţii şi sin- 
cronizări ale impulsurilor, astfel încât transmisia 
generată urma să „semene” gânduri-tipar într-un individ. 
Aceasta însemna că puteau seta această pulsaţie pentru 
orice doreau şi apoi aşteptau să se producă efectul 
scontat. 

Toate acestea au fost realizate în trei sau patru ani de 
cercetări.  Transmiţătorul era acum operaţional la 
întreaga sa capacitate şi pregătit pentru emisii 
programate. Puteau fi lansate programe care puneau 
transmiţătorul să treacă prin toate fazele sale. 
Programele erau create pentru a putea schimba 
dispoziţiile oamenilor, inducându-le stări de tulburare şi, 
de asemenea, pentru amplificarea ratei de 
infracţionalitate. Chiar şi animalele din vecinătate erau 
programate să facă lucruri ciudate. 

Cercetătorii puteau chiar crea programe prin care să 
se focalizeze asupra unei maşini, oprindu-i toate 
funcțiunile electrice. Nu ştiu care erau modulaţiile 
sistemului în acele momente, dar am înţeles că ei 
descoperiseră aceasta accidental. 

Într-o zi, unele vehicule militare executau patrulări în 
jurul bazei. Brusc, acestea s-au oprit, nemaifiind pentru 
moment funcţionale. A urmat o investigaţie pentru a 
descoperi ce se petrecea cu transmiţătorul în acele clipe 
şi astfel a fost dezvoltat un alt program. La început, 
programul putea doar să facă lumina farurilor maşinilor 
să scadă în intensitate. Ulterior a fost îmbunătăţit şi 


53 


curând putea opri toate funcţiile electrice de la orice 


autovehicul. 
Câţiva ani de cercetări şi acumulări de informaţii au 

AMPLITRON 
Amplificator UHF. amplitronul servea drept amplificator 

final al transmiţătorului înainte ca programele să fie 
emise prin antenă. Un tub foarte mare, cântărea 150 kg 
şi 90 cm în dimensiunile sale cele mai mari. 


TIRATRON 
Acesta este unul din cei patru tiratroni de impulsuri care 
au fost folosiţi pentru a acţiona tubul de la ieşire. 
Tiratronii reglau sursa care inducea „agilitatea de 
frecvenţă”, alimentând tubul final cu impulsuri prin 

intermediul transformatorului de impulsuri. Curbarea şi 
controlarea axelor temporale au devenit posibile prin 
„agilitatea de frecvenţă”. 
condus, în final, la obţinerea unui dispozitiv pentru con- 
trolul minţii. Următorul obiectiv era crearea unei 
tehnologii de precizie în această direcţie. Pentru 
atingerea acestui ţel s-au obţinut ajutoare din surse 
foarte oculte. 


10 
SCAUNUL MONTAUK 


În anii '50, corporaţia ITT dezvoltase foarte mult 
tehnologia senzorilor, încât aceasta putea permite cu 
uşurinţă afişarea pe un monitor a tot ceea ce o persoană 
gândea. La modul esenţial vorbind, aceasta era o maşină 
pentru „citit” mintea, care opera pe principiul preluării 
funcţiilor de natură electromagnetică ale fiinţei umane şi 
traducerea lor într-o formă inteligibilă. Era un mecanism 
aparent simplu, ce consta dintr-un scaun pe care se 
aşeza o persoană. Bobinele care serveau drept senzori 
erau plasate în jurul scaunului. Mai existau trei 
receptoare, şase canale şi un computer Cray 1 care urma 
să afişeze pe un monitor care erau gândurile acelei 
persoane. 

Modul în care a fost concepută această tehnologie 
este încă un mister. S-a sugerat că cercetările au fost 
sprijinite de Sirieni, o rasă extraterestră care provine din 
sistemul solar numit Sirius. Această teorie susţine că 
extratereştrii au oferit ideile de bază, iar oamenii au 
continuat din acel punct. 

Astfel, au fost aranjate trei seturi de bobine într-o 
piramidă care cuprindea scaunul respectiv. Mai exista o 
bobină în zona de vârf a piramidei, care era legată în 
paralel cu bobinele de la baza ei. Persoana era aşezată în 

interiorul câmpului format de bobine. Cele trei seturi de 
bobine erau conectate la trei receptoare radio diferite 
(Hammerland Super ProP 600's) şi la şase ieşiri. Un 
detector de lungime de bandă independent, care avea 
un sistem de referinţă variabil, furniza şase ieşiri de la 
cele trei receptoare. Trei dintre ele erau pe partea 
lungimii de bandă dedesubtul undei purtătoare, iar 
celelalte trei se aflau pe partea lungimii de bandă 
deasupra undei purtătoare. Acest dispozitiv ridică însă o 
întrebare foarte importantă. Dacă respectivul ansamblu 
electronic „citea” gândurile, ce utiliza unda purtătoare 
pentru a realiza aceasta? 

Cu ajutorul unui oscilator, detectorii din receptoare 
erau capabili să fixeze pe loc un semnal eteric care era 
preluat iniţial de bobine. Nu exista, de fapt, o undă 
purtătoare aşa cum în mod normal o cunoaştem noi. 
Detectorii se fixau asupra vârfului de semnal care era 
iniţial preluat de bobinele din cele trei seturi de frecvenţe 
pe care erau acordate receptoarele. 

In această fază, echipa de cercetare a reuşit să 
detecteze semnale care reprezentau funcţii comparabile 
cu cele ale minţii umane. Semnale solide care semănau 
cu gândurile unei persoane proveneau, de fapt, din 
receptoare. Acest dispozitiv citea aura umană, care este 
un cuvânt cu care mediumii şi metafizicienii obişnuiesc 
să descrie câmpul electromagnetic ce înconjoară corpul 
uman. În acelaşi mod în care vorbirea umană este propa- 
gată prin unde radio, acest dispozitiv propaga gândurile 
(care teoretic se manifestă în aură). 

Cele şase canale de ieşire de la receptoare erau 
conectate la un convertor digital (transformând semnalul 
în limbaj de calculator) şi apoi erau interconectate la un 
calculator. Un computer Cray 1 era folosit pentru 
decodificarea semnalului interceptat de receptoare. 
După multe cercetări s-a ajuns în situaţia în care 

computerul putea lista chiar un întreg dialog mental. 
Acesta era „dialogul” curent al subiectului care gândea. 

După şi mai multe eforturi, s-a ajuns la performanţa în 
care subiectul vizualiza ceva şi pe monitorul 
calculatorului apărea o imagine.  Îmbunătăţirile 
tehnologiei au făcut posibilă reprezentarea în 3D a 
aspectelor auditive/vizuale (ale gândurilor subiectului), 
ce apăreau pe monitorul calculatorului şi puteau astfel să 
fie listate. 

Când cei de la Montauk au aflat despre acest 
dispozitiv performant de citire, li s-a părut cu adevărat o 
realizare excepţională. Doreau să transforme dispozitivul 
de citire într-un transmiţător. Astfel, se puteau elimina 
riscurile în cazul oamenilor care efectuau experimente de 
invizibilitate sau de călătorii în timp. Teoria era că o 
persoană aflată pe scaun transmitea echipajului (precum 
în Experimentul Philadelphia) o realitate alternativă. 
Când nava devenea invizibilă, echipajul era atunci în 
sincronizare cu realitatea alternativă şi astfel membrii lui 
nu ajungeau să fie dezorientaţi şi rătăciţi în timp şi 
spaţiu. 

In această etapă, s-a procurat un scaun la care ne 
vom referi acum ca fiind faimosul „Scaun Montauk”. 
Acest scaun a fost conectat la instalaţiile de bobine 
construite la ITT. Calculatorul Cray 1, care era folosit 
pentru decodificarea transmisiilor ce erau generate de 
persoana care se afla pe scaun, era interconectat cu un 
computer IBM 360. Acesta se afla, la rândul său, în 
legătură cu transmiţătorul Montauk. 

Computerul IBM 360 era necesar pentru a controla 
modulaţia transmiţătorului, astfel ca acesta să poată 
schimba brusc frecvențele de-a lungul întregii lungimi de 
bandă. 

Imi amintesc că în această etapă Al Bielek a preluat 
un rol cheie în cadrul „Proiectului Montauk”. Al este unul 

din autorii cărţii „Experimentul Philadelphia şi alte 
Conspiraţii OZN”. El îşi aminteşte de implicarea sa în 
„Proiectul Rainbow”. Iniţial fusese adus la proiect pentru 
a explica ce se petrecea din punct de vedere metafizic o 
dată cu utilizarea transmiţătorului asupra ființelor 
umane. El nu fusese ales doar pentru că avea experienţă 
în inginerie, ci mai ales pentru că era dotat cu o anumită 
sensibilitate mediumică având, de asemenea, vaste 
cunoştinţe pe teme ezoterice. Acum devenise treaba lui 
Al de a interconecta computerul Cray 1 cu IBM 360. 
Computerul Cray 1 furniza tone de informaţii. Ei nu ştiau 
ce să facă cu ele şi aveau nevoie de o persoană expertă 
în metafizică pentru a le prelucra în mod corect. Trebuia 
ca ei să convertească datele furnizate de computerul 
Cray 1, pentru a se sincroniza cu modulaţia de impulsuri 
dorită de calculator. IBM 360 realiza această funcţie şi 
era utilizat ca traducător şi bancă de date pentru ceea ce 
genera computerul Cray 1. 

Transmiţătorul avea un computer de modulație care 
era alimentat digital pe codul tipic de 32 octeți pe care 
IBM 360 îl producea. Computerul de modulație şi 
transmiţătorul erau, de asemenea,  sincronizate 
corespunzător. IBM 360 „spunea” calculatorului de 
modulație cum să moduleze transmiţătorul. Aveam acum 
un sistem în care se puteau introduce date în codul tipic 
de 32 octeți, iar apoi transmiţătorul emitea, la rândul lui, 
ceva precis. Persoana din scaun trimitea diferite semnale 
receptoarelor care transmiteau informaţiile către 
computerul Cray 1, care „spunea” ce gândea subiectul. 
Aceste informaţii transmise de Cray 1 urmau să fie 
preluate şi transformate pentru ca IBM 360 să recodifice 
forma-gând iniţial transmisă. A durat în jur de un an 
pentru a interconecta cu succes calculatoarele. 

Eu am fost cooptat la proiect în această fază pentru a 
lucra cu frecvențele radio şi cu transmiţătorul. Deşi se 

reuşise într-o oarecare măsură să se conecteze între ele 
calculatoarele, mai existau încă mari probleme cu feed- 
backul de la transmiţător la scaun. Soluţia în acest caz 
era mutarea scaunului la centrul ITT din Southampton, 
Long Island. Pe scaun, la Southampton se afla un 
medium care se raporta prin calculator la transmiţătorul 
de la Montauk (fiind un releu via calculator spre 
transmiţător). 

Mediumul emitea gânduri, iar Cray 1 le decodifica. 
Informaţia obţinută era astfel trimisă printr-o conexiune 
radio de 32 octeți la Montauk, unde era preluată de com- 
puterul IBM 360. Apoi, IBM 360 emitea informaţia prin 
transmiţător şi astfel se putea construi la Montauk o 
formă-gând din ceea ce  mediumul gândea la 
Southampton. În esenţă, dispozitivul era un amplificator 
mental. A mai trecut încă un an de cercetări până să se 
reuşească obţinerea unui semnal inteligibil (bazat pe 
ceea ce mediumul gândea la Southampton) care era 
trimis la Montauk şi apoi era emis prin transmiţător. 
Primul lor obiectiv era să obţină o percepţie fidelă a 
gândurilor (ce proveneau de la persoana aşezată pe 
scaun) prin transmiţătorul Montauk şi apoi emisia acestor 
gânduri prin intermediul antenei. În afară de Duncan mai 
erau şi alţi mediumi. Aceştia ajutau la îmbunătăţirea 
programelor pe calculator. În cele din urmă, redarea 
formelor-gând devenise clară. Mediumul din 
Southampton se putea concentra asupra unui anumit 
lucru, iar transmiţătorul de la Montauk transmitea foarte 
clar reprezentarea a ceea ce mediumul gândea. 

Aceasta a fost prima fază în care transmiţătorul de la 
Montauk lucra cu o înaltă fidelitate de redare a 
gândurilor. 

Pe la începutul anului '75, îmi amintesc că au 
descoperit o altă problemă. Dacă apărea vreo 
discontinuitate în curgerea timpului, practic totul se 

năruia. Cu alte cuvinte, dacă mediumul de pe scaun 
proiecta o realitate (în termeni temporali, în acest caz) 
care nu avea de-a face cu realitatea noastră (cum ar fi, 
de exemplu, curgerea timpului în realitatea noastră), el 
provoca astfel întreruperea conexiunii dintre 
Southampton şi Montauk. Orice  discontinuitate în 
continuumul spaţio-temporal dintre cele două oraşe 
cauza întreruperea transmisiei formei-gând. Pentru a 
înţelege o discontinuitate a timpului, imaginaţi-vă timpul 
precum o pulsaţie sau un flux continuu. Pulsaţia de bază 
a timpului interacționează şi îşi schimbă forma în 
conformitate cu alte fluxuri energetice sau fenomene. 
Când aceste pulsaţii centrale care compun timpul sunt 
perturbate (datorită unei modificări în realitate sau 
datorită altor fenomene), direcţia, viteza sau curgerea 
timpului sunt şi ele modificate. Acest proces este 
cunoscut ca fiind o discontinuitate a timpului. Teoretic, 
aceste discontinuități apar din când în când dar, din 
moment ce noi suntem centraţi în realitatea noastră, nu 
observăm cu adevărat o discontinuitate temporală. 
Fenomenul deja vu ar putea fi un bun exemplu al unei 
astfel de discontinuități în structura timpului. 

Având scaunul la Southampton, experimentele de 
control al minţii nu funcționau întotdeauna. Aceste dis- 
funcţionalităţi erau atribuite discontinuităţilor din struc- 
tura timpului. Se mai ştia că, în cazul în care 
transmiţătorul era alimentat cu o mare cantitate de 
energie electrică în timpul unei discontinuități a timpului, 
efectele puteau fi dezastruoase. 

Acum devenise imperativ necesară reinstalarea 
scaunului la Montauk. Mai întâi au ecranat foarte bine 
scaunul, astfel încât câmpul electromagnetic de la 
Montauk să nu-l afecteze. Dar teoria nu a funcţionat şi au 
hotărât să pună scaunul într-o zonă moartă din punct de 
vedere electromagnetic. Au ales cea mai bună zonă 

disponibilă care corespundea necesităţilor, dar nici 
această tentativă nu a fost încununată de succes. 
Experimentele au continuat până la jumătatea lui '75, 
dar au întâmpinat dificultăţi până când au consultat pro- 
totipul original după care fusese realizat scaunul (care se 
presupune că a fost inventat de Sirieni). Acest dispozitiv 
nu era identic cu cel creat de ITT. Avea un mod diferit de 
construcţie a bobinelor şi în interiorul scaunului bobinele 
erau conectate la receptoare din cristal. Acestea erau 
chiar cristale şi nu dispozitive electronice obişnuite. După 
analizarea prototipului, au fost realizate licitaţii secrete 
pentru construcţia unui nou scaun, în urma cărora corpo- 
raţia RCA a ieşit învingătoare. Nikola Tesla” proiectase 
receptoare pentru RCA în anii '30. Activitatea sa din acea 
perioadă a fost realizată sub numele de „N. Terbo”, care 
se era, de fapt, numele de fată al mamei sale. 
Receptoarele Tesla aveau bobine de o structură foarte 
specială. Erau bobine radio normale, dar erau aranjate în 
tipare neobişnuite de cuplare. Construcţia scaunului 
Montauk a fost, de asemenea, îmbunătăţită prin folosirea 
bobinelor Helmholtz. Acestea erau plasate în jurul 
scaunului şi serveau drept bobine de preluare a 
semnalului. În electronica clasică, bobinele Helmholtz se 
compun din două seturi de bobine. Ele posedă o 
proprietate unică, aceea de a se putea sincroniza pentru 
a crea un câmp constant de energie în interiorul 
bobinelor. Au fost folosite trei seturi de bobine (X, Y şi Z), 
pe care le-au sincronizat astfel ca, în vreme ce în 
interiorul  bobinelor putea fi menţinută o energie 
constantă, în exterior nu se producea absolut nici un 
efect. Structura bobinei din receptoare, proiectată de 


” Nikola Tesla era un geniu în electronică, fiind primul care a 
descoperit şi aplicat principiile curentului alternativ. Cu sprijinul 
financiar oferit de George Westinghouse, Tesla a revoluţionat 
modul în care electricitatea era utilizată în întreaga lume. Vezi 
Anexa D pentru mai multe informaţii despre 'Tesla. 

Tesla, era ideală pentru „Proiectul Montauk”. Nu doar 
scaunul era plasat într-o structură de bobine, dar chiar şi 
receptoarele. Această dispunere ecrana perfect câmpul 
energetic. 

Trebuie acordată atenţie faptului că structura 
bobinelor de la receptoarele Tesla mai este cunoscută 
sub numele de structură de bobine Delta T sau Delta 
Timp. Proprietatea de ecranare a unui câmp energetic de 
către aceste bobine reprezintă o parte din ceea ce a 
permis crearea „efectului de recipient” în jurul navei USS 
Eldridge din Experimentul Philadelphia. Bobinele Delta T 
preluau, de fapt, trei axe de semnal temporal. Fiind mult 
mai potrivite proiectului, ei au renunţat la conexiunea 
prin microunde, care se defecta în timpul unei schimbări 
de realitate. 

Pentru a face scaunul Montauk să funcţioneze fără 
interferenţe, trebuia ca ei să reproducă funcţiile recep- 
toarelor de cristal din tehnologia „Siriană”. Structura 
bobinelor din receptoarele prototip era structură de 
bobină Delta T. Receptorul avea, de asemenea, funcţia 
Delta T, dar antena nu. Tehnologia creată de ITT avea 
funcţia Delta T la antenă, dar nu la receptoare. Versiunea 
RCA utiliza bobine standard de tipul Helmholtz pentru 
preluarea semnalului care putea realiza conversia Delta 
T în receptoare. Ei aveau acelaşi sistem de detectare şi 
de fixare a oscilaţiilor pe care ITT îl folosise cu 
computerul Cray 1. 

În această fază, buna desfăşurare a proiectului depin- 
dea doar de bobine. În exteriorul structurii bobinelor nu 
exista senzitivitate. Puteau aşeza scaunul în spaţiul 
nefolosit ce se afla între antena de transmisie de pe 
clădirea  transmiţătorului şi antena magnetică de 
transmisie aflată la subsol. Aceasta din urmă se afla în 
baza subterană a clădirii transmiţătorului, care deja 
fusese bine ecranată. In următoarea cameră ei aveau 

trei receptoare special proiectate şi, de asemenea, alte 
echipamente folosite pentru a sincroniza toate 
oscilatoarele locale cu semnalul, în mod asemănător cu 
sistemul ITT. 

Acum antena, transmiţătorul şi scaunul erau în acelaşi 
plan temporal. Computerele erau în propriul lor plan tem- 
poral. Nu conta că scaunul se afla la subsol, iar compu- 
terele Cray 1 şi IBM 360 în cealaltă clădire (ele trimiteau 
răspuns înapoi în clădirea transmiţătorului). Când totul 
este „digitalizat”, persoana care este implicată nu se mai 
află în timp real; este creat astfel un „timp fals”. 
Computerele puteau fi localizate oriunde. Clădirea com- 
puterelor a fost proiectată pentru găzduirea acestora. Ea 
ecrana computerele de câmpul electromagnetic şi de 
energia provenind de la antenă pentru a nu fi distruse. 
Centrul de operaţiuni era ecranat total cu ciment şi oţel. 

În final, ei au creat a doua şi ultima generaţie de 
scaun Montauk, ce avea acelaşi rol ca şi primul. Aducea 
aceleaşi şase canale de informaţie la calculator, dar mai 
avea un avantaj în plus: era imun la semnalul antenei. 
Acum, semnalul de la antenă nu avea feed-back pentru a 
cauza interferenţe. Deci totul era pregătit. Au mai trecut 
aproximativ 6 luni până spre sfârşitul anului '75 - 
începutul lui '76, în care au fost efectuate diferite teste 
pentru potrivirea, ajustarea şi sincronizarea 
echipamentului, astfel încât totul să funcţioneze la 
parametri optimi. 

În final au reuşit să pună în funcţiune transmiţătorul, 
lucru de-a dreptul uluitor. Ceea ce s-a realizat după 
aceea, a depăşit orice aşteptări. 

11 
CREAȚIE DIN ETER 


Odată pus în funcțiune transmiţătorul, a mai fost 
nevoie de aproximativ un an de zile pentru a rezolva pro- 
blemele legate de programele de computer pentru ca 
sistemul să poată transmite toate funcțiile psiho-active. 
Spre sfârşitul anului '77, transmiţătorul reproducea 
formele-gând fără erori şi discontinuități şi cu un înalt 
grad de acuratețe. In această fază, au folosit toate 
resursele financiare, fără restricţii. L-au pus pe Duncan 
Cameron să se concentreze asupra unui obiect solid. Și 
ce credeţi că s-a produs? Obiectul solid pur şi simplu s-a 
materializat din eter! 

Duncan îşi focaliza atenţia asupra unui obiect solid, 
care mai apoi se materializa undeva în spaţiul bazei mi- 

litare. Indiferent de obiectul vizualizat de Duncan, 
matricea obiectului era transmisă către transmiţător care 
inducea suficientă energie pentru materializarea obiectu- 
lui vizualizat, care apărea în orice punct din bază la care 
Duncan se putea raporta. Cu alte cuvinte, dacă ar fi ţinut 
un obiect în mâini sau l-ar fi vizualizat, ar fi apărut la 
locul dorit. Ei descoperiseră, de fapt, un mod de a 
manifesta actul creaţiei direct de la nivelul gândurilor cu 
ajutorul transmiţătorului. Orice ar fi gândit Duncan, totul 
se materializa. De multe ori obiectul se putea vedea doar 
într-o formă eterică (precum o fantomă) şi nu într-o stare 
solidă. Uneori se materializa sub forma unui obiect real 
solid, care era într-o stare stabilă şi care continua să se 
menţină aşa. In alte situaţii, obiectul se materializa în 
stare de agregare solidă, dar nu rămânea în planul fizic 
decât atâta vreme cât transmiţătorul era deschis, iar 
apoi, când acesta era închis, obiectul dispărea. 
Informaţiile prezentate de calculator furnizau cu 
acuratețe ceea ce Duncan gândea. Ulterior, cercetătorii 
puteau selecta gândurile care urmau să fie emise prin 
transmiţător. Majoritatea acestor gânduri erau emise în 
apropierea bazei militare Montauk Air Force, dar erau 
utilizate şi alte locaţii. 

Ceea ce Duncan gândea sub forma unei realităţi 
subiective era creat ca realitate obiectivă (în stare solidă 
sau într-o formă transparentă în funcţie de 
circumstanţe). De exemplu, el se putea gândi la o 
întreagă clădire care se materializa chiar în interiorul 
perimetrului bazei militare de la Montauk. Acest tip de 
experimente devenise deja o rutină. 

Sistemul funcţiona cu un înalt grad de fidelitate. 
Acum, ei doreau sa vadă ce întrebuințare practică îi 
puteau da în folosul lor. Primul experiment a fost numit 
„The Seeing Eye” - Ochiul Văzător. Având o buclă din 
părul unei persoane sau alte obiecte care au aparţinut 

acelei persoane, Duncan se putea concentra asupra ei şi 
era capabil să vadă ca şi cum privea prin ochii ei, să 
audă prin urechile sale şi să simtă prin corpul ei. 

Efectiv, el putea „vedea” astfel prin alţi oameni, ori- 
unde pe planetă. Experimentele se realizau continuu şi 
aveau o mare varietate, dar nu ştiu cât de profundă era 
implicarea lor. Era într-adevăr incredibil că o asemenea 
acţiune a putut fi realizată de oameni. De fapt, totul 
devenise mai mult sinistru decât incredibil, pentru că ei 
erau foarte interesaţi să controleze modul de gândire al 
oamenilor. Următorul pas a fost să vadă dacă puteau 
induce gânduri în mintea altei persoane. De exemplu, îl 
trimiteau pe Duncan să se întâlnească cu un anumit indi- 
vid. După întâlnire şi fără ştirea respectivei persoane, 
Duncan se concentra asupra ei. In 99% din situaţii, 
subiectul avea apoi gânduri similare cu cele ale lui 
Duncan. Fiind capabil să pătrundă foarte profund în 
mintea altei persoane, Duncan o putea astfel controla şi 
îi era uşor să o facă să acţioneze cum dorea el. Acest 
factor de control se producea la un nivel mai profund 
decât hipnoza obişnuită. 

Cu ajutorul lui Duncan, a echipamentului şi a trans- 
miţătorului Montauk, oamenii de ştiinţă puteau efectiv 
încărca informaţii, programe sau comenzi în mintea unui 
individ. Gândurile lui Duncan deveneau gândurile respec- 
tivului individ. Folosind acest procedeu şi tehnologia lui 
aferentă, oricine putea fi programat să facă ceea ce în 
mod normal nu făcea. lată, deci, începutul 
experimentelor de control al minţii din cadrul „Proiectului 
Montauk”. 

Această linie de cercetare a continuat până în anul 
1979. Au urmat multe alte experimente celui descris mai 
sus. Unele erau foarte interesante, dar altele aveau con- 
secinţe oribile. În ţinta lor intrau indivizi, mase de 
oameni, animale, locuri şi tehnologie. Se puteau orienta, 

practic, spre orice. De exemplu, un televizor putea fi 
făcut cu uşurinţă să se deregleze. Puteau opri imaginea 
sau chiar să-l închidă de tot. Mişcau obiecte ca în 
fenomenele de telekinezie şi devastau astfel camere 
întregi. 

Într-un caz anume, Duncan s-a concentrat pentru a 
sparge un geam. A fost generată suficienţă forţă încât a 
sfărâmat un geam dintr-un oraş din apropiere de 
Montauk. Animalele puteau fi omorâte de la distanţă, iar 
oamenii puţeau fi influenţaţi să declanşeze valuri de 
infracţiuni. 

Trebuie să înţelegeţi că în momentele în care Duncan 
realiza aceste experimente era într-o stare alterată de 
conştiinţă. Fusese special pregătit de către CIA sau NSA. 
În orice caz, mintea sa conştientă era mai mereu 
redirecţionată prin intermediul stării de orgasm sexual. 
Astfel, ceea ce noi am putea numi mintea inferioară, 
ieşea atunci la suprafaţă. Duncan, persoana, era 
transferat într-o transă orgasmică. Mintea sa inferioară 
(mai bine zis, subconştientul), fiind la dispoziţia 
cercetătorilor, devenise foarte sugestibilă şi era astfel 
foarte uşor controlabilă. 

Pentru acest tip de  „programare” mentală, 
informaţiile puteau fi implementate prin orice simţ al 
corpului. Duncan era apoi direcționat spre a-şi concentra 
mintea inferioară asupra informaţiilor care erau 
transmise în acest mod. De exemplu, o dată ce mintea 
lui inferioară ieşea la suprafaţă şi i se spunea să se 
concentreze asupra unui anumit obiect, el se focaliza în 
acea direcţie cu toată forţa. Întreaga sa minte se focaliza 
asupra unui singur obiect, în vreme ce corpul său intra 
într-o stare de suspendare temporară a funcţiilor vitale. 

Mintea inferioară era atunci curățată de programările 
anterioare, putând fi introdus orice altceva. Cuvinte 
rostite sau scrise, filme, muzică sau orice era considerat 

necesar era folosit pentru a pune mintea inferioară în 
mişcare. 

Aceste tehnici reprezentau cheia pentru a obţine 
forme-gânduri clare de la transmiţător care ori afectau 
mintea altei persoane, ori materializau diferite obiecte 
din eter. 

În preajma anului 1978, tehnicile de control al minţii 
erau în întregime dezvoltate şi îndosariate. Au fost 
înregistrate casete corespunzătoare şi distribuite 
diferitelor agenții pentru a fi transpuse în aplicații 
practice. 


12 
DISCONTINUITATEA TIMPULUI 


Experimentele au continuat în anul 1979, când s-a 
putut observa un fenomen extrem de straniu. Pe măsură 
ce gândurile lui Duncan erau proiectate prin 
transmiţător, la un moment dat ele se opreau brusc. 
Aspectul era destul de frustrant şi dădea impresia unei 
defecţiuni. Mai apoi, însă, s-a observat că în realitate 
gândurile lui Duncan nu încetau. Ele existau, dar în afara 
fluxului normal de timp! De exemplu, el se concentra 
asupra unui lucru la orele 20:00 şi manifestarea sa 
obiectivă avea loc la miezul nopţii sau la orele 6:00 
dimineaţa. La orice s-ar fi gândit, materializarea 
respectivului obiect nu se producea în acelaşi timp. 

Se părea astfel că oamenii de ştiinţă de la Montauk 
puteau folosi capacităţile mediumice ale lui Duncan pen- 
tru a curba timpul! Au început să cerceteze acest 
fenomen cu multă nerăbdare. Cam în aceeaşi perioadă, 
ni s-a cerut tuturor să participăm la ceea ce era cunoscut 
sub numele de „Conferinţe Sigma”, care aveau loc în 
apropiere de Olympia, Washington. Aceste conferinţe 

aveau drept subiect funcţiile timpului, iar noi eram acolo 
să obţinem o mai bună înţelegere asupra mecanismelor 
timpului. Ni se spunea că trebuie să optimizăm utilizarea 
transmiţătorului pentru manipularea timpului. 

Am aflat că echipamentul pe care îl foloseam era sufi- 
cient de puternic pentru a curba timpul, dar totuşi încă 
nu eram capabili să realizăm aceasta. 

Antenele folosite de noi produceau ceea ce ar putea fi 
numit un efect secundar de „discontinuitate a timpului”. 
Acest efect secundar de modificare a fluxului temporal 
demonstra totuşi că echipamentul de bază era suficient 
pentru aceasta. Dar chiar şi aşa, noi am cerut o antenă 
care era mult mai eficientă în operarea de modificări 
temporale. 

După ce am participat la mai multe conferinţe şi am 
discutat cu mai multe persoane, grupul nostru de 
cercetare a remarcat că frecvenţa radio pe care o 
foloseam nu era cea mai potrivită pentru scopul nostru. 
Trebuiau operate anumite schimbări, cum ar fi, de pildă, 
modificarea ratei impulsurilor din bobine. Am mai studiat 
geometria piramidală şi modul de utilizare a acesteia 
pentru a curba câmpul temporal. Suplimentar, a trebuit 
să învăţăm mai multe despre ceea ce este cunoscut sub 
numele de funcţii temporale Delta (adică, funcţiile de 
schimbare a timpului). 

Cheia înţelegerii noastre a fost o sugestie de a utiliza 
un anumit tip de antenă pe care o voi numi antenă Orion 
Delta T. Această denumire conţine şi cuvântul Orion, 
deoarece au existat multe zvonuri că proiectul acestei 
antene fusese primit de oamenii noştri de ştiinţă de la 
extratereştrii din constelația Orion (acesta este un alt 
grup de extratereştri decât cei din sistemul Sirius, ale 
căror cunoştinţe se presupune că au fost folosite pentru 
construcţia scaunului Montauk). Conform zvonului, cei 
din constelația Orion ştiau că suntem aproape de 

îndeplinirea cu succes a sarcinii noastre şi doreau să ne 
ajute. 

Antena Orion Delta T era o antenă în formă de octae- 
dru şi fusese plasată la subsol. Măsura cam 30 până la 
50 de metri de la un punct la altul. Au fost făcute 
excavări de aproape 100 m pentru a găzdui antena sub 
transmiţător. 

Scaunul Montauk a fost plasat sub transmiţător şi dea- 
supra antenei Delta T, pentru a sincroniza antena RF de 
la suprafaţă cu antena din subteran, astfel încât scaunul 
să se afle într-un punct neutru între ele. Astfel, scaunul 
era complet ferit de orice interferenţă. 

Antena de transmisie Delta T era alimentată cu 
energie din trei surse. Energia de la două din cele trei 
surse provenea de la modulatoarele de impulsuri ale 
celor două transmiţătoare şi era trimisă în bobinele X şi Y 
ale antenei Delta T (acelaşi impuls care furniza energie 
electrică către amplitron furniza, de asemenea, energie 
către antena Delta T care se afla sub pământ). A treia 
axă era axa Z. Aceasta fusese plasată în jurul 
perimetrului antenei şi provenea de la o sursă de zgomot 
albi”, (explicaţie în subsol) care era obţinut de la un 
amplificator audio de 250 KW. Zgomotul alb punea în 
rezonanţă întregul transmiţător, însă mai multe elemente 
în această privinţă vor fi descrise pe parcursul capitolelor 
următoare. 

Antena omnidirecţională ce era localizată la suprafaţă, 
pe clădirea transmiţătorului, a fost acordată pe frecvenţa 
radio respectivă. In plus, componenta non-hertziană 
(care este de natură eterică) a frecvenţei radio ajungea 


10 Zgomotul alb este un impuls autogenerat pe orice frecvenţă şi în 
acelaşi timp. Când acordaţi radioul pe un post pe bandă FM, de 
exemplu, zgomotul pe care-l auziţi între posturile radio este 
zgomotul alb. Poate fi considerat precum o explozie bruscă 
existentă pe orice frecvenţă sau precum un mănunchi de impulsuri 
ce sunt emise împreună. 

în subteran şi se interconecta cu câmpul magnetic 
generat sub pământ. Când frecvențele erau însumate în 
această manieră, rezultau mari distorsiuni şi perturbări 
ale timpului. 

Tehnologiile de bază din acest proiect erau identice cu 
cele folosite în Experimentul Philadelphia. La bordul lui 
Eldridge, ei aşezaseră transmiţătoarele RF pe principalul 
catarg al navei. Bobinele erau plasate pe punte de jur 
împrejur şi erau activate de impulsuri cu o anumită 
frecvenţă. În esenţă, noi am duplicat mecanismele 
folosite în „Proiectul Rainbow”, îmbunătăţindu-le însă în 
mod considerabil performanţele. Noua tehnologie a făcut 
ca proiectul să fie mult mai stabil şi mai uşor de 
controlat. 

Pe lângă antena Delta T, mai sunt două elemente 
cheie care trebuie înţelese: momentul zero şi zgomotul 
alb. 

La momentul zero ne-am referit anterior, dar voi oferi 
explicaţii suplimentare pentru o mai bună înţelegere a 
subiectului. În primul rând, momentul zero se află în 
afara universului nostru tridimensional. Îl vom considera 
mai „în vârstă” decât universul, căci momentul zero 
exista înainte de apariţia întregii Creaţii. Momentul zero 
(sau originea primordială) reprezintă conexiunea noastră 
fundamentală cu universul. 

Când universul nostru se roteşte, el face aceasta în 
jurul momentului zero. Dar universul nostru (adică, uni- 
versul fizic) nu este singurul care există. Fiecare univers 
(fizic sau subtil) are un moment zero. Toate momentele 
zero ale diferitelor universuri coincid şi nu se mişcă nicio- 
dată; de aceea acest punct este numit momentul zero. 

Următoarea analogie ar putea fi de un real folos. 
Imaginaţi-vă un carusel care se roteşte în jurul unei 
cabine centrale. Omul dinăuntrul cabinei reprezintă 
momentul zero. Pe lângă acest carusel, mai sunt şi alte 

carusele care se rotesc pe diferite niveluri, dar toate sunt 
sub controlul aceluiaşi punct central zero, care în această 
analogie este reprezentat de omul din cabină. 

Prin anii '20, genialul Nikola Tesla crease deja un ge- 
nerator de referinţă asupra momentului zero. El consta, 
practic, dintr-un complex de dispozitive şi rotiţe. Într-un 
limbaj mai familiar, ne vom referi la acest generator sub 
numele de „titirez”. El este un dispozitiv relativ straniu, 
căci în momentul în care este deschis, se poate auzi cum 
„se fixează asupra a ceva”, dar nu mă refer la energia 
electrică. Mi s-a spus că se fixează asupra rotației 
Pământului, care reprezintă o referinţă asupra 
momentului zero secundar. Este secundar pentru că 
rotația Pământului se află în strânsă relaţie cu sistemul 
solar, care este în acelaşi mod în relaţie cu galaxia şi, 
astfel, cu întregul univers. Universul se roteşte în jurul 
momentului zero. 

Toate acestea pot fi şi mai bine înţelese studiind 
modul în care Tesla a descoperit curentul alternativ 
folosindu-se de principiile câmpurilor magnetice rotitoare 
ale Pământului. Generatorul momentului zero este într- 
un anumit grad o extrapolare a modalităţii descrise 
anterior; totuşi, acesta nu face doar o referire la 
mişcarea de rotaţie a Pământului. Generatorul ia în 
considerare orbita soarelui, galaxia noastră şi, în final, 
centrul întregii noastre realităţi. 

Celălalt element cheie ce trebuie înţeles este 
zgomotul alb, care ar putea fi considerat drept „adezivul” 
ce face ca întreaga operaţiune să funcţioneze corect. 
Este o operaţiune pur tehnică, pe care o voi descrie 
sumar. 

Transmiţătorul Sage conţinea în jur de 40 sau 50 de 
oscilatoare, mixere şi amplificatoare controlate de 
cristale care generau un semnal pe frecvenţa de 425 
MHz. Mai utiliza şi „agilitatea de frecvenţă”, care 

însemna că putea să treacă spontan de la o frecvenţă la 
alta. Împreună cu transmiţătorul, ei aveau ceea ce este 
cunoscut sub numele de dispozitiv „COHO” sau 
„organizator coerent al oscilatorului”. În mod normal, un 
„COHO” funcţionează având ca referinţă doar o singură 
frecvenţă. Totuşi, transmiţătorul Montauk nu obținea în 
acest mod sincronizarea (sau rezonanţa) care era 
necesară. 

Pentru a obţine această condiţie de rezonanţă, am 
luat fiecare oscilator disponibil şi i-am  modulat 
amplitudinea cu ajutorul zgomotului alb. Din moment ce 
zgomotul alb este în proporţie de 50% corelat cu totul, el 
corespunde unei funcţii universale autocorelate sau 
autosincronizate. Rezultatul a fost că toate 
componentele eterice ale oscilatoarelor erau acum 
corelate una cu cealaltă. Noi nu încercam să corelăm 
funcţiile electrice, pentru că acestea nu ne priveau; eram 
interesaţi doar de funcţiile eterice, pentru că ele 
furnizau, de fapt, efectele pe care noi le căutam. 

Aveam nevoie, însă, de un punct de reper temporal 
foarte stabil, care era furnizat de generatorul de moment 
zero. Acesta producea două unde de 30 Hz în relaţie cu 
momentul zero. Una era conectată la computere şi sin- 
croniza ceasul sau funcţiile de temporizare. Cealaltă 
undă modula generatorul de zgomot alb. Ajustând 
sincronizarea lor ne puteam focaliza asupra oricărui 
fragment temporal, monitorizând întreaga operaţiune. 
Aceasta ne permitea să evidenţiem corespondenţele 
zgomotului alb şi să-l relaţionăm cu punctul central al 
timpului, unde toate timpurile se intersectează. 

Scopul acestui experiment era să facem coerente 
transmisiile mediumice ale lui Duncan în relaţie cu 
timpul. Dr. von Neumann ne-a explicat că transmiţătorul 
trebuie să fie corelat temporal, ţinând seama de 
momentul zero. Generatorul de referință asupra 

momentului zero servea şi ca „punct martor” înapoi 
către Experimentul Philadelphia, iar acesta era un aspect 
extrem de important. Proiectul urmărea să deschidă o 
poartă temporală către USS Eldridge în 1943. 

Modificările la echipamente au continuat până în anul 
1979, când s-a reuşit stabilizarea unui sistem coerent de 
transmisie ce ţinea seama de sincronizarea temporală. In 
continuare, urma ca ei să ajusteze şi să modifice echipa- 
mentul pentru a se sincroniza cu Duncan. El 
demonstrase deja că avea puncte de reper personale 
asupra momentului zero când, aparent din întâmplare, 
avuseseră loc anumite curbări ale timpului. Aceasta 
probabil se putea explica mai bine privind experienţa sa 
anterioară din timpul Experimentului Philadelphia. Acolo, 
el sărise de la bordul lui USS Eldridge şi fusese atras cu 
forţă într-un vortex temporal. La Montauk, 
circumstanţele erau altele, dar se pare că familiarizarea 
sa cu momentul zero nu-l părăsise. 

Mai erau şi alţi mediumi, dar Duncan era primul pe 
care îl foloseau; 90% din timpul când sistemul era 
deschis, el se afla pe scaun. Dacă era bolnav sau nu se 
simţea bine, obişnuiau să aştepte o zi. De fiecare dată 
când schimbau operatorul, era necesar să recalibreze şi 
să reprogrameze calculatoarele şi  modulatorul de 
impulsuri şi aveau nevoie de două zile întregi pentru a 
reuşi aceasta. Dacă Duncan era indisponibil pentru o 
perioadă de două săptămâni sau mai mult, ei puneau pe 
scaun un alt operator, dar nu-mi amintesc decât o 
singură dată când au făcut aceasta. A fost aproape un 
dezastru, pentru că nu acordaseră suficient de mult timp 
pentru recalibrarea iniţială. Din acel moment, Duncan a 
fost singurul care a utilizat echipamentul. Totuşi, un 
medium de rezervă trebuia să fie prezent, în caz că i se 
petrecea ceva lui Duncan. In preajma lui 1980, 
reflectorul radarului (care seamănă cu o uriaşă coajă de 

banană) ce se afla pe o clădire, nu mai era în funcţiune. 
Existau cele două transmiţătoare care alimentau antena 
omnidirecţională (cea de la sol), iar modulatoarele de 
impulsuri alimentau atât această antenă, cât şi bobinele 
de la antena Delta T aflată la subsol. 

De asemenea, scaunul era conectat la computer, fiind 
acum aşezat într-un punct neutru, aflat între cele două 
antene. La acea vreme, sistemul uriaş al computerului 
era găzduit de camera de control de lângă turnul 
radarului. In plus, camera computerului mai conţinea 
diverse terminale şi monitoare pentru a înregistra diferite 
activităţi din cadrul proiectului. 

Duncan deschidea operaţiunile aşezându-se pe scaun 
şi, din acel moment, transmiţătorul era pornit. Mai întâi, 
el urmărea să-şi golească mintea de orice gânduri 
parazite. Apoi era direcționat să se concentreze asupra 
unei anumite deschideri în timp, să spunem din 1980 (ce 
reprezenta atunci momentul prezent) spre 1990. Atunci, 
chiar în centrul antenei Delta T apărea un portal 
temporal (care, de fapt, era un veritabil vortex sau tunel 
temporal) - şi astfel te puteai deplasa prin portal din 
1980 în 1990. In portal se producea o deschidere prin 
care puteai să priveşti efectiv în timp. Arăta precum un 
coridor circular, care avea o lumină la capătul lui. Poarta 
temporală exista atâta vreme cât Duncan se concentra 
asupra anilor 1990 şi 1980. 

Cei care au intrat în tunelul temporal mi-au spus că 
acesta arăta precum o spirală, asemănătoare cu stilul de 
reprezentare science-fiction a unui vortex. Când te aflai 
în afara tunelului, portalul se vedea ca şi cum ai privi prin 
spaţiu - de la o deschidere circulară apărută în spaţiu 
către o fereastră circulară puţin mai mică la celălalt 
capăt. Personal eram considerat prea valoros pentru 
operaţiunile tehnice din proiect şi de aceea nu-mi era 
permis să călătoresc prin portal. 

Din 1980 până spre sfârşitul anului 1981, funcţia tim- 
pului a fost reglată astfel încât ea să devină stabilă. La 
început,  portalurile temporale nu erau stabile. O 
persoană putea să treacă prin portal ajungând până în 
1960, dar când dorea să se întoarcă, deşi era conectat la 
timpul real (de pornire), portalul nu mai apărea unde 
trebuia. Astfel, te puteai pierde cu uşurinţă în timp şi 
spaţiu. La început, portalul se deschidea, dar nu era 
stabil deoarece mintea lui Duncan nu era stabilă. A fost 
nevoit să treacă prin pregătiri intense pentru a face ca 
portalul să fie stabil. A trebuit, de asemenea, să 
focalizăm transmiţătorul mai aproape şi să intensificăm 
traducerea formei-gând pentru ca totul să fie în ordine. 
Petreceam zile în şir încercând să facem să apară o 
schimbare temporală aşa cum era prevăzut. Cu toate 
acestea, nu era nici o dificultate în crearea unei 
discontinuități în curgerea timpului. Dificultatea consta în 
a prevedea care vor fi efectele acestei perturbări 
temporale. În sfârşit, spre finalul anului 1981, am aflat 
cum să ne fixăm asupra discontinuităţii fluxului temporal, 
astfel că, în momentul în care era creat un portal, acesta 
rămânea stabil. Deşi crearea şi menţinerea unui portal 
temporal nu se petreceau într-un mod absolut perfect, 
comportamentul portalului era totuşi previzibil, stabil şi 
funcţiona conform planurilor noastre. In esenţă, ceea ce 
făceau oamenii de ştiinţă era să folosească vortexul 
temporal din 1943, 1963, 1983 care se baza pe bioritmul 
natural al Pământului, al cărui ciclu este de 20 de ani. 
Anii 1943, 1963 şi 1983 acționau precum puncte de 
ancoră asupra vortexului principal. Subvortexurile sau 
vortexurile din experimentele care erau efectuate erau 
create prin intrarea în vortexul principal la un punct de 
ancoră ('43, '63 sau '83). La Montauk era folosită ziua de 
12 august 1983. 

De exemplu, să presupunem că ei doreau să ajungă în 

noiembrie 1981. Între luna noiembrie a anului 1981 şi 12 
august 1983 exista un punct de legătură. Plecând din 12 
august 1983, ei se puteau îndrepta spre orice moment 
temporal doreau. Vortexul funcţiona între 12 august 
1943 şi 12 august 1983, pentru că acesta era vortexul 
principal. Aceasta le-a conferit stabilitatea de a crea ceea 
ce numim un vortex deschis-închis. Este numit aşa 
pentru că la celălalt capăt nu exista nici un dispozitiv de 
care să se ancoreze. 

Deşi stabilizaseră aspectul temporal al portalurilor, 
trebuia să se lucreze şi la aspectul spaţial. Au reuşit să 
stabilizeze şi acest aspect, astfel că puteau nu doar să 
deschidă un portal temporal într-un moment dat, ci chiar 
şi într-un spaţiu dat. 

După ce au reuşit stabilizarea aspectelor temporale şi 
spaţiale ale portalului, i-au trimis pe toţi acasă, curăţând 
întreaga bază cu excepţia câtorva persoane cheie. Eu am 
rămas, căci eram operatorul tehnic şi esenţial al 
proiectului. Şi Duncan a rămas, căci el era mediumul 
care punea sistemul în funcţiune. Întregul sistem era 
acordat cu el. Au mai fost reţinuţi alţi doi mediumi, în caz 
că Duncan ar fi murit sau ar fi fost indisponibil într-un fel 
sau altul. De asemenea, au rămas directorii de proiect, 
dar a plecat personalul militar şi a fost adusă o nouă 
echipă pentru întreţinerea bazei. 

Securitatea era deja foarte solidă, dar ei o voiau şi mai 
bună. Nu doreau ca armata să afle de modul în care se 
jucau cu timpul, dar toată lumea intuia că acolo se 
petrecea ceva straniu. Insă nimeni nu ştia exact ce. 


13 
CĂLĂTORII ÎN TIMP 


Deoarece majoritatea tehnicienilor plecaseră, a fost 

adusă o nouă echipă. Nu ştiu cine erau şi nici ce calificări 
aveau, dar erau numiţi „Echipa Secretă”. Proiectul a fost 
relansat şi a primit numele „Phoenix ll”. Acesta a durat 
din februarie 1981 până în 1983. 

Obiectivul era explorarea timpului. Echipa a început să 
privească în trecut şi, de asemenea, în viitor, doar 
observând. Continuau să caute medii ostile. Prin vortex 
puteau lua mostre de aer, de sol şi toate acestea fără ca 
cineva să intre în portal. 

Cei care au călătorit prin vortex l-au descris ca pe un 
tunel special care era luminat pe întreaga sa lungime. 
După ce o persoană începea să înainteze în vortex, era 
brusc aspirat de acesta. Era împins înainte către celălalt 
capăt al tunelului, de obicei într-un alt loc (opus lui 
Montauk) sau în funcţie de locul spre care transmiţătorul 
era orientat şi programat. Putea fi oriunde în Univers. 

Tunelul se asemăna cu un tirbuşon şi era iluminat ca 
şi când pe întreaga sa suprafaţă s-ar fi aflat becuri 
aprinse. Avea un fel de structură moletată şi nu era 
precum un tunel drept. Se răsucea şi se curba până 
ajungea la celălalt capăt. Acolo, persoana trimisă 
întâlnea pe cineva sau îndeplinea misiunea care îi fusese 
încredinţată. După ce îşi încheia misiunea, se întorcea. 
Tunelul se deschidea pentru el şi se întorcea de unde 
plecase. Totuşi, dacă se producea o cădere de energie 
electrică în timpul operaţiunii, persoana respectivă era 
pierdută în timp sau abandonată undeva în interiorul 
vortexului. Când cineva era pierdut, aceasta se producea 
datorită unei erori în hiperspaţiu.!! Deşi mulţi erau astfel 
pierduţi, trebuie totuşi să precizez că oamenii de ştiinţă 
nu îi abandonau în mod deliberat sau fără să le pese. 

Conform spuselor lui Duncan, mai exista o altă funcţie 
a tunelului temporal. Cam la două treimi din tunel, per- 


11 Hiperspaţiul este definit precum spaţiul care depăşeşte limitele 
celor trei universuri. 

soana în cauză îşi pierdea întreaga energie. Simţea 
atunci o lovitură puternică însoţită de o capacitate de 
percepţie mult expansionată. Relata că simţea, de 
asemenea, o amplificare a inteligenţei, dublată de o 
experienţă extracorporală. Această stare a fost numită 
FULL OUT (complet în afară). Cercetătorii căutau să 
manifeste aceasta în Duncan. Putea fi o continuare a 
experimentelor „Seeing Eye” (ochiul văzător) sau o 
făceau din alte motive. 

Crearea tunelului, racolarea subiecţilor de pe stradă şi 
trimiterea acestora prin tunel devenise deja o rutină. În 
majoritatea situaţiilor, aceşti oameni erau simpli 
vagabonzi sau copii ai străzii, care fuseseră abandonaţi şi 
a căror absenţă ar fi trecut neobservată. Dacă ei se 
întorceau din tunelul temporal, aveau să relateze pe larg 
tot ceea ce întâlniseră. Majoritatea vagabonzilor folosiţi 
în experimente erau mai întâi dezmeticiţi timp de o 
săptămână înainte de a intra în portal, dar mulţi nu se 
mai întorceau. Nu ştim câţi oameni plutesc încă în timp, 
prin ce vremuri şi prin ce locuri. Pentru că „Phoenix III” 
progresa, indivizii aleşi pentru aceste cercetări erau 
conectaţi la tot felul de echipamente radio şi TV pentru a 
transmite înapoi „live”. Fiecare individ era escortat prin 
portal, uneori cu forţa. Semnalele radio şi TV călătoreau 
prin portaluri şi, atât timp cât le puteau recepta, 
cercetătorii deţineau înregistrări audio şi video cu ceea 
ce subiectul experimentase. 

Cei care controlau proiectul au început parcă să se 
joace cu timpul, manipulând trecutul şi viitorul, după 
bunul lor plac. Nu ştiu exact ce făceau pentru că eu eram 
la butoane. Postul meu se afla în clădirea 
transmiţătorului şi trebuia să menţin totul într-o cât mai 
bună funcţiune. Nu eram implicat în tot ceea ce se 
petrecea, dar la un anumit moment am aflat că deţineau 
o vastă bibliotecă de casete video. Am văzut casetele, 

deşi nu aveam aprobări speciale pentru aceasta. De fapt, 
eu proiectasem şi construisem instalaţia de vizualizare a 
transmisiilor (cu ajutorul unor resurse uriaşe) şi aveam o 
idee despre ce se petrecea. Multe lucruri pe care le ştiam 
proveneau din relatările lui Duncan, pentru că la vremea 
aceea deveniserăm buni prieteni. În final am fost 
interogaţi şi trimişi pe căi separate. Mare parte din 
amintirile mele cu el mi-au fost şterse. 

Pe lângă persoanele abandonate, cercetătorii 
foloseau, de asemenea, pentru anumite motive, şi copii. 
Nu sunt sigur care era însă scopul pe care îl urmăreau. 
Era un puşti la Montauk care obişnuia să plece de la bază 
şi să aducă cu el pe alţii de vârsta lui. Era precum o „rază 
tractoare”. Locuia la Montauk şi circula prin zonă foarte 
lejer. O mulţime de copii care de obicei vagabondau în 
zona metroului new yorkez puteau să dispară vreo şase 
ore fără să se simtă lipsa lor. Erau în mod special instruiți 
să aducă cu ei şi alţi copii. Unii se întorceau, alţii nu. 
Copiii aleşi aveau vârste cuprinse între 10 şi 16 ani sau 
poate chiar 18 cei mai mari, iar 9 ani cei mai tineri. 
Majoritatea erau în faza de trecere la pubertate sau 
tocmai încheiau această etapă. De obicei erau blonzi, 
aveau ochi albaştri, erau înalţi şi cu tenul alb. Se 
potriveau foarte bine stereotipului arian. Din cunoştinţele 
mele, nici o fată nu a făcut parte din aceste grupuri. 

O investigaţie ulterioară a demonstrat că „Proiectul 
Montauk” avea o conexiune neo-nazistă şi că naziştii 
erau încă stimulaţi de superioritatea ariană. Nu ştiu unde 
erau duşi copiii, cum erau instruiți sau felul în care erau 
programaţi. Dacă se întorceau sau nu, pentru mine este 
încă un mister. Informaţiile disponibile sunt că ei 
trimiteau fiecare proaspăt recrut în viitor, în anul 6037 
d.H., întotdeauna în acelaşi loc, care părea a fi un oraş în 
ruine. Totul era staționar, dar nu ca într-o stare de vis. 
Nu existau semne de viaţă. In centrul oraşului era un 

perimetru unde se afla un cal de aur pe un piedestal. 
Puteau fi văzute anumite inscripţii pe acel piedestal, iar 
recruţii erau trimişi să citească ce scria. Încă nu ştim ce 
urmăreau aceste cercetări. Poate căutau să găsească 
acelaşi răspuns de la persoane diferite. Nu ştiu. Duncan a 
sugerat că în interiorul piedestalului s-ar fi aflat o 
tehnologie extrem de avansată şi că ei încercau să 
găsească pe cineva care să simtă sau să perceapă ce fel 
de tehnologie era aceea. 

Alte persoane implicate în proiect spuneau că acel cal 
era acolo pentru testarea puterii de observaţie a 
recruţilor şi că, de asemenea, servea ca punct de reper. 
Recruţii întotdeauna erau întrebaţi dacă au văzut pe 
cineva în oraş. Fiecare individ interpreta în mod personal 
ceea ce observase, după care relata cele văzute. 

Ştim că mulţi oameni au fost trimişi în viitor cu 200 
sau poate 300 de ani. Estimările arată că între 3000 şi 
10.000 de persoane au fost astfel abandonate în 
continuumul spaţio-temporal. Nu avem însă nici o idee 
pentru ce scop. 

Am mai spus deja că nu ştiu exact ce făceau cu timpul 
şi nici despre felul în care urmăreau să-l manipuleze. Nu 
eram de faţă, dar ştiu că au avut mult de-a face cu 
primul şi cu cel de-al doilea război mondial. Au 
monitorizat acele momente şi au făcut multe fotografii. 
Ştiau exact ceea ce făceau. Puteau, de fapt, să creeze un 
vortex secundar prin care să observe evenimentele. Noi 
numeam această funcţie „ochiul văzător”. Vortexul iniţial 
(primar) era atât de mare, încât puteai conduce un 
camion prin el. Dar vortexul secundar era unul energetic, 
fără soliditate fizică. Folosind conjuncţia de fază prin 
programe sofisticate de computer, trecutul şi viitorul 
puteau fi efectiv transmise prin portal şi vizulalizate pe 
un monitor. 

14 
MISIUNE PE MARTE 


Cercetătorii proiectului au continuat să scruteze tim- 
pul. Era spre sfârşitul anului 1981 sau începutul lui 1982 
când pentru prima dată această tehnologie a fost 
utilizată pentru a se reuşi intrarea în zonele subterane 
din marea piramidă de pe planeta Marte. 

Pentru că acest material va fi controversat pentru 
marele public şi va stârni cu siguranţă polemici, voi 
încerca să descriu puţin cadrul general al acestor 
evenimente. 

În prezent circulă o înregistrare video numită „Planeta 
Marte în viziunea lui Hoagland”. Este o prezentare pentru 
oamenii de ştiinţă de la NASA făcută de către savantul 
jurnalist Richard Hoagland cu privire la complexul 
tetraedric care este asociat cu „chipul de pe planeta 
Marte”. In această înregistrare, Hoagland prezintă 
„chipul” (uimitor de asemănător cu faţa unei fiinţe 
umane) şi piramidele din apropiere care au fost 
fotografiate de nava spaţială Viking, în anii '70. Sunt 
folosite tehnologii de proiecţie computerizată pentru a 
prezenta imagini care oferă o survolare a „chipului” de 
pe Marte cu 360 de grade. In această înregistrare, 
Hoagland încearcă să convingă NASA să fotografieze mai 
mult această regiune cunoscută sub numele de Cydonia. 
NASA a fost imposibil de convins şi a minimalizat în mod 
evident semnificaţia eforturilor lui Hoagland. De fapt, s- 
au depus eforturi intense pentru a se interzice 
prezentarea acestei înregistrări pe posturile naţionale de 
televiziune. Relatarea acestui scandal a fost realizată de 
staţia radio new yorkeză, WABC. De ce a abordat NASA o 
asemenea atitudine faţă de un subiect atât de şocant? 

Răspunsul probabil se află explicat într-o carte, numită 

Alternativa 3, scrisă de Leslie Watkins, David Ambrose şi 
Christopher Miles.!? Cartea se bazează pe o înregistrare 
video care a revelat un program spaţial secret condus de 
o conspirație internaţională care includea atât Rusia, cât 
şi Statele Unite. Este o descriere fascinantă ce include 
astronauți care încalcă regulile de siguranţă, oameni de 
ştiinţă dispăruţi, crime şi constituirea coloniilor de sclavi 
pe Lună şi pe planeta Marte. Cartea susţine că, de fapt, 
omul a aterizat prima dată pe Marte în 1962. 

Nu este în intenţia mea să dovedesc că a existat sau 
există o colonie umană pe Marte. Am inclus aceste infor- 
maţii pentru ca cititorul să înţeleagă că există un întreg 
scenariu privind planeta Marte, care este separat de 
povestirea mea. Cei interesaţi pot investiga ei înşişi 
înregistrarea „Planeta Marte în viziunea lui Hoagland” 
sau cartea „Alternativa 3”. Este interesant de observat 
că documentarul intitulat „Alternativa 3” a fost difuzat pe 
un post de televiziune din San Francisco prin anii '70. De 
atunci s-a răspândit ipoteza conform căreia FCC a 
ameninţat cu retragerea licenţei de emisie a postului 
respectiv de televiziune dacă va mai difuza vreodată 
acele imagini. Prin urmare, documentarul nu a mai fost 
reluat niciodată. 

Directorii „Proiectului Montauk” ştiau că există o 
colonie pe Marte. Este mai mult decât probabil că şi ei 
făceau parte din conspirație. 

Planeta Marte constituia un mare punct de interes 
pentru cercetătorii din cadrul „Proiectului Montauk”, 
pentru că ei şi-au dat seama că acolo existau dispozitive 
tehnologice extrem de avansate. Ştiau, de pildă, că 
piramidele de pe faţa planetei Marte nu erau formaţiuni 
naturale şi că cineva le construise în timpuri de demult. 


12 Alternativa 3 a fost prima dată publicată în Marea Britanie. Prima 

ediţie publicată în SUA a apărut în 1979 la Avon Books, Division of 

the Hearst Corporation, 959 Eight Avenue, New York, NY, 10019. 

Conform informaţiilor pe care eu şi asociaţii mei le-am 
descoperit, cei care locuiau la suprafaţa planetei Marte 
nu puteau ajunge în zona subterană aflată dedesubtul 
piramidei. Intrările ori erau sigilate, ori pur şi simplu nu 
puteau fi găsite. De fapt, se părea că marea piramidă era 
mult mai bine sigilată decât piramida de la Gizeh. În 
ciuda costisitoarei şi inovatoarei tehnologii care era 
disponibilă, piramida nu putea fi penetrată. 

Oamenii de ştiinţă de la Montauk au hotărât că cea 
mai bună abordare ar fi să realizeze o proiecţie direct în 
centrul piramidei principale, în subsolul marțian. 
Tehnologia de la Montauk le oferea suficiente resurse să 
poată folosi o discontinuitate spaţială pentru a pătrunde 
în piramidă. Despre cavernele subterane ale acesteia se 
credea că fuseseră construite şi administrate de o foarte 
veche civilizaţie. 

Portalul temporal elimina riscurile operaţiunii, căci noi 
puteam privi prin el. Pusesem la punct o instalaţie cu 
monitoare TV, astfel că orice vizualiza Duncan, putea fi 
urmărit pe monitoare. Aceste aparate furnizau imagini 
din prezent de pe planeta Marte. Pentru a descoperi zona 
subterană a piramidei, am continuat să mişcăm celălalt 
capăt deschis al vortexului până a apărut un coridor. În 
această fază, i s-a spus lui Duncan să solidifice portalul. 
Echipa de cercetare avea acum posibilitatea de a merge 
de la Montauk pe Marte, ajungând în subteranul planetei. 
Cam din acea perioadă, nu mai era nevoie ca Duncan să 
rămână continuu pe scaun. |nvăţasem că funcţiile 
mentale care erau generate de Duncan puteau fi stocate 
de computer şi apoi activate în mod continuu. 
Computerul putea controla astfel transmiţătorul pentru o 
scurtă perioadă de timp şi avea suficientă memorie să 
modifice fluxul temporal pentru aproximativ patru ore. În 
acest caz, trebuia ca formele-gând să fie reconstruite din 
memoria calculatorului. 

În mod cert, însă, sistemul avea nevoie iniţial de o 
fiinţă umană vie. Aceasta trebuia să creeze portalurile 
temporale şi să le menţină deschise prin intermediul 
concentrării mentale. O dată ce poarta temporală fusese 
deschisă, noi puteam înregistra pe casetă ceea ce fiinţa 
umană genera din punct de vedere mental. Ulterior, 
înregistrarea putea fi folosită pentru crearea unei noi 
deschideri temporale. 

Sistemul era în mod continuu perfecţionat. Dacă 
Duncan stabilea o conexiune temporală, ea era 
înregistrată pe bandă. Pentru că uneori îi era dificil să 
stabilească o anumită conexiune, înregistrarea uşura şi, 
practic, automatiza procesul. In acest mod s-a acumulat 
o întreagă bibliotecă de date, astfel că ei nu mai erau 
nevoiţi să se bazeze totdeauna pe Duncan. Acest progres 
a făcut cu putinţă ca Duncan să fie şi el trimis în 
vortexuri temporale. Aceasta se producea prin 1982 şi 
1983. Duncan a fost apoi selecționat pentru echipa care 
a plecat pe Marte. 

Folosind portalurile temporale, planeta Marte a fost 
„Colindată” în căutare de potenţiali locuitori în viaţă. 
Cercetătorii au fost nevoiţi să meargă cu 125.000 ani în 
urmă pentru a putea găsi vreunul. Nu ştiu ce au 
descoperit sau ce au făcut cu informaţiile. Duncan a 
încercat să acceseze aceste informaţii în structura sa, 
dar ele sunt adânc îngropate şi dificil de accesat. 

Opinia mea este că piramida de pe planeta Marte 
servea drept antenă cosmică de o construcţie cu totul 
specială. Probabil în interiorul piramidei există depozitată 
o înaltă tehnologie. Conform amintirilor lui Duncan, el a 
călătorit în interiorul piramidei, a văzut acolo acele dispo- 
zitive care erau operaţionale şi a numit instalaţia 
respectivă „Sistemul de Apărare a Sistemului Solar”. 
Conform relatării sale, cercetătorii doreau să blocheze 
accesul la această tehnologie. Acest sistem de apărare a 

fost închis retroactiv în 1943, moment care este 
cunoscut printre mulţi pasionaţi ai fenomenului OZN ca 
fiind începutul ufo-maniei. 

Nu mai am multe de spus despre Marte în această 
etapă, cu excepţia faptului că filmul „Total Recall” se 
bazează în mod straniu pe unele evenimente ce au avut 
loc în cadrul „Proiectului Montauk”. De pildă, modul în 
care au folosit scaunul în acest film este şocant de 
asemănător cu ceea ce se petrecea în interiorul bazei 
Montauk. Cercetările temporale au continuat şi s-au 
realizat nenumărate misiuni până pe 12 august 1983. 
Acesta a fost momentul când bucla temporală prezentă 
se închidea către 1943 şi 1963. 


15 
ÎNTÂLNIRE CU MONSTRUL 


Pe 5 august 1983 am primit o directivă pentru a 
menţine transmiţătorul deschis non-stop. Am urmat 
ordinele până pe 12 august. După acea dată, s-a 
petrecut ceva foarte straniu: brusc, tot echipamentul a 
început să se sincronizeze cu „altceva”. Nu reuşeam să 
ne dăm seama cu ce funcţiune se acordase sistemul dar, 
în acele momente, prin portal a apărut USS Eldridge 
(nava care a fost folosită în Experimentul Philadelphia). 
Creasem o legătură directă cu acea navă. 

Nu sunt sigur dacă acesta a fost doar un accident, dar, 
dacă cercetătorii de la Montauk au încercat să intre în 
legătură cu Eldridge, atunci experimentul trebuia făcut 
exact în acea zi. Explicaţia este că Pământul (conform 
descoperirilor realizate în cadrul acestor experimente), 
ca şi fiinţa umană, are propriul său bioritm care are un 
apogeu la fiecare 20 de ani, întotdeauna pe 12 august. 
La fel, şi Experimentul Philadelphia a avut loc tot pe 12 

august, dar în 1943. În această fază, Duncan din 1943 
putea fi văzut împreună cu fratele său. Ambii fuseseră 
membri ai echipajului de pe 1755 Eldridge. Nu i-am 
permis lui Duncan din 1983 să se vadă pe el însuşi, în 
1943, pentru a evita astfel atât un paradox temporal, cât 
şi generarea efectelor negative rezultante. După părerea 
mea, proiectul atinsese deja proporţii apocaliptice. Legile 
naturii fuseseră de multe ori încălcate în mod flagrant şi 
toţi cei implicaţi simțeau consecinţele nefaste ale acestor 
acţiuni. Impreună cu câţiva colegi discutam deja de 
câteva luni despre unele presimţiri rele pe care le aveam 
cu privire la proiect. Vorbisem despre capcana de a 
manipula timpul şi despre modul în care toate acestea 
puteau afecta karma planetară. Speram că proiectul se 
va distruge de la sine. 

Ulterior, mica noastră intrigă a creat un fel de „com- 
plot” pe care doar Duncan îl putea activa. Acel „complot” 
era destinat să distrugă întregul proiect. Căutam un 
moment potrivit pentru a pune capăt experimentului. 
Programul neprevăzut din „complot” a fost activat de 
cineva care s-a apropiat de Duncan în vreme ce el se afla 
pe scaun şi i-a şoptit doar atât: „acum e momentul”. 

In acea clipă, Duncan a dezlănţuit din subconştientul 
său un monstru pe care transmiţătorul l-a materializat. 
Nu a apărut însă în subteran, unde era punctul neutru, ci 
undeva pe întinderea bazei. Monstrul era foarte mare şi 
violent şi distrugea tot ce-i ieşea în cale. Au fost câteva 
persoane care l-au văzut, dar fiecare a descris altfel acea 
oribilă creatură. Unii spuneau că avea 3 metri înălţime, 
iar alţii spuneau că avea chiar 9 metri. Personal, estimez 
că avea între 2,70 - 3 metri înălţime. Frica induce 
oamenilor stări stranii şi nimeni nu fusese suficient de 
calm încât să analizeze monstrul în totalitatea sa. 

Şeful meu mi-a ordonat să închid generatoarele, în 
speranţa că monstrul va dispărea, însă fără succes. 

Hotărâsem, deci, că monstrul trebuia să fie oprit cumva. 
Astfel s-a luat decizia de a închide transmiţătorul. Pentru 
aceasta, a fost trimis cineva să închidă transmiţătoarele 
de pe E/dridge. Putea chiar să le distrugă în întregime, 
dacă era nevoie de acest lucru pentru a înceta să mai 
funcţioneze. 

Pe de altă parte, eu şi directorul proiectului am încer- 
cat fără succes să închidem transmiţătorul de la 
Montauk. Ne-am dus apoi la centrala electrică şi am 
deconectat întreaga bază de la compania de electricitate 
din Long Island. Energia electrică exista însă în 
continuare şi nimic nu se oprise. 

Nu eram îngrijoraţi de lumină, noi doream doar să 
oprim transmiţătorul. Ne hotărâsem că cel mai bun lucru 
care putea fi făcut era să mergem în centrala electrică şi 
să tăiem cablurile care coborau în pământ de la marile 
transformatoare. Am luat cu mine un autogen cu 
acetilenă şi am tăiat cablurile care intrau în pământ. A 
trebuit să fiu extrem de atent, căci erau foarte încinse. 
Chiar şi aşa, nici de această dată nu s-a oprit nimic; 
luminile de la bază erau încă aprinse. 

M-am gândit că trebuie să mai existe undeva o altă 
sursă de energie, despre care noi nu ne dădusem seama. 
Am mers apoi la cabina transformatorului, ce se afla 
lângă clădirea transmiţătorului, şi am tăiat firele care 
veneau din pământ. In acel moment, luminile de la bază 
s-au stins şi computerele s-au oprit. Însă luminile din 
clădirea transmiţătorului continuau să fie aprinse! 

Am intrat în acea clădire şi am smuls cablurile din 
panoul care controla transmiţătorul. Luminile din clădire 
s-au stins, dar transmiţătorul încă funcţiona. 

M-am dus sus atunci şi am distrus, pur şi simplu, 
echipamentul: am tăiat conductorii, am tăiat carcasele. 
Distrusesem deja suficient echipament pentru ca 
transmiţătorul să se oprească. Deodată, toate luminile s- 

au stins. În sfârşit, reuşisem! Astăzi încă mai pot fi 
văzute urmele lăsate de autogen în locul unde am distrus 
echipamentul. 

În acel moment, monstrul s-a oprit brusc şi s-a 
„evaporat” înapoi în eter. Portalul s-a închis şi astfel s-a 
încheiat acel cumplit episod. 

După ce am oprit transmiţătorul şi lucrurile s-au 
liniştit, am înţeles, de fapt, ce se întâmplase. După ce 
închisesem întrerupătoarele din centrala electrică, nici 
una din luminile de la bază nu s-a stins. In acel moment, 
baza nu mai era alimentată cu energie electrică. După ce 
am tăiat cablurile care se îndreptau spre clădirea 
transmiţătorului, în restul bazei nu mai exista curent nici 
la computere. Cu toate acestea, transmiţătorul 
funcţionase fără computere. 

Sistemul trecuse, de fapt, într-o fază de alimentare cu 
free energy (energie gratuită). Cele două sisteme (cele 
două generatoare - unul din 1943, de la bordul lui 
Eldridge şi unul de la Montauk, din 1983) erau 
interconectate. Între cele două generatoare exista o 
cantitate uriaşă de energie care ricoşa. Având atât de 
multă energie între ele, toate circuitele electrice care 
erau conectate au rămas active, iar luminile aprinse. 

Mai mult decât atât, generatoarele stabiliseră o cone- 
xiune între 1983 şi 1943. Prin ricoşarea energiei între 
cele două momente, s-a creat un vortex stabil, ce avea 
efectul unei ancore. Folosind acest vortex, se putea 
proiecta un tunel temporal către un punct specific în 
timp. 

De exemplu, dacă cineva dorea să călătorească în 
1923, el se proiecta prin capătul vortexului ce se afla în 
1943. Prin ambele capete ale vortexului se putea ajunge 
în orice moment aflat între 1943 şi 1983. Momentele de 
după 1963 erau accesate prin 1983, iar cele anterioare 
lui 1963 prin 1943. 

Aceasta nu înseamnă că toate călătoriile temporale se 
făceau în această manieră (folosind vortexul principal 
creat între 1943 şi 1983). În timpul acestor experimente 
nu s-a descoperit vreun generator nici în trecut, nici în 
viitor care să creeze un vortex de o asemenea natură. 
Există, bineînţeles, multe generatoare în lume, dar 
trebuia să fie realizată o conexiune reuşită, căreia îi era 
necesar un „efect martor”. 

„Martor” este un termen relativ ocult. Ca substantiv, 
el se referă la cineva sau ceva anume. De exemplu, o 
buclă din părul cuiva sau o fotografie pot servi drept 
martor. Ca verb, înseamnă a folosi un obiect pentru a 
intra în conştiinţa unei persoane sau, cu alte cuvinte, 
pentru a o influenţa într-un mod sau altul. Un exemplu de 
„efect martor” ar fi atunci când o persoană se foloseşte 
de o buclă din părul cuiva pe care o tratează cu o 
„poţiune magică a iubirii”, iar persoana de la care 
provine părul se îndrăgosteşte de ea. 

În cazul „Proiectului Montauk”, au existat trei nivele 
de „efect martor”. 

Primul nivel se referă la oamenii care se aflau pe USS 
Eldridge. Oricare membru supravieţuitor din echipaj care 
putea fi găsit era adus la Montauk pentru experimentul 
din 1983. Erau incluse, de asemenea, persoanele despre 
care se ştia că s-au reîncarnat de la Experimentul 
Philadelphia încoace. Duncan şi Al Bielek erau prezenţi 
acolo ca doi dintre principalii martori. 

Al doilea nivel de „efect martor” implică tehnologia. 
Generatorul care crea punct de referinţă faţă de 
momentul zero (la care ne-am referit anterior sub 
numele de „titirez”) folosit la bordul lui £E/aridge era 
folosit, de asemenea, şi la Montauk. Când nava Eldridge 
a fost scoasă din uz, „titirezul” a fost pus la păstrare. Ela 
fost adus apoi la Montauk, unde a fost încorporat 
sistemului. Pe lângă „titirez”, mai existau două 

transreceptoare!? complexe ce conexau cele două 
proiecte. Erau transmiţătoare „cross time” (care generau 
intersectări de momente în timp), putând să transmită 
de-a lungul timpului, iar ei au folosit aceasta pentru a 
interconecta cele două proiecte. 

Al treilea nivel de „efect martor” este bioritmul plane- 
tar. Termenul „bioritm” este un termen ezoteric şi se 
referă la unele canale de ordin superior care reglează 
viaţa într-un organism. Bioritmurile sunt un rezultat al 
legii rezonanţei prin intermediul căreia operează natura. 
La fiinţele umane, procesele de somn şi hrănire implică 
anumite bioritmuri. Există, desigur, multe bioritmuri 
subtile care ar putea fi studiate în detaliu. Dacă privim 
Pământul ca pe un organism viu, aceasta implică 
existenţa unor bioritmuri. Anotimpurile şi mişcarea de 
rotaţie zilnică a pământului implică, la rândul lor, 
bioritmuri. Oamenii de ştiinţă de la Montauk au studiat 
pe larg bioritmurile Pământului şi relaţia lor cu întregul 
univers. Ei au descoperit că există un bioritm planetar 
major care îşi are apogeul la fiecare 20 de ani. 

Experimentul Philadelphia a avut loc în 1943. Anul 
1983 era 40 de ani mai târziu, deci un multiplu de 20 ce 
servea drept martor potenţial ce a permis conexarea 
celor două proiecte. Trebuie, de asemenea, să menţionez 
că este în întregime posibil ca acea conexiune să fi avut 
loc fără a folosi efectul martor, totuşi aplicabilitatea sa s- 
a dovedit a fi foarte de folos proiectului. Sper că, până în 
'5 Am reuşit să obţin câteva transreceptoare ce au fost folosite în 


cadrul pa Până în prezent nu am reuşit să înţeleg în 
t pa Este imposibil să obțin pa sau 


folosit. 
acum a 
secret. 


acest punct, am reuşit să ofer cititorului o idee generală 
asupra teoriilor şi aplicaţiilor ce au fost utilizate la 
Montauk. 

După apariţiile din 12 august 1983, baza Montauk a 
fost evacuată, iar alimentarea cu energie electrică s-a 
restabilit. Majoritatea celor care au participat la acest 
proiect au fost interogaţi, după care au fost supuşi 
operaţiunii de „spălare a creierului”. 


CLĂDIRE DISTRUSĂ 
Se spune că această clădire a fost devastată de monstru. 
Clădirea se află la în zona de sud a bazei. 

MONSTRU 
Această fotografie a fost realizată în 1986, după ce 
„Proiectul Montauk” a atins punctul său culminant. Pare 
a fi un monstru uriaş, deşi în momentul fotografierii nu se 
vedea nimic. 

Ar putea fi un fenomen de fotografiere a unei fantome, 
ceea ce ar reprezenta o explicaţie mai adecvată. 
Clădirea care se vede în imagine este o intrare într-un 
bunker subteran, aflat la 5 metri adâncime. 


16 
NATURA TIMPULUI 


Această carte va da naştere la multe întrebări, în 
special despre natura timpului. Din experienţa pe care o 
am, voi urmări să clarific unele aspecte care, de obicei, 
trezesc în oameni o anumită stare de confuzie. 

Mai întâi de toate, trebuie să ştiţi că trecutul şi viitorul 
pot fi schimbate. 

Pentru a înţelege în mod corect acest aspect, ne este 
de ajutor analogia cu o tablă de şah. Intr-o partidă de şah 

se fac, în medie, cam 30 de mutări. Fiecare mutare va 
crea un plan general diferit al tablei de şah. Dacă cineva 
„s-ar duce înapoi în timp” pentru a schimba o mutare 
care fusese iniţial făcută, ar schimba în consecinţă toate 
planurile generale ale tablei de şah, care sunt ulterioare 
acelei schimbări. 

Dintr-o anumită perspectivă, timpul ar putea fi consi- 
derat un impuls hipnotic la care cu toţii ne supunem în 
mod  subconştient. Când cineva este capabil să 
manipuleze o schimbare în timp, el manipulează, de 
asemenea, opiniile şi experienţele noastre subconştiente. 
Prin urmare, dacă timpul este schimbat, acest lucru nu 
va putea fi observat în mod necesar de cineva. 

Acest scenariu sugerează că suntem precum nişte 
piese pe o uriaşă tablă de şah. Într-o anumită măsură, 
acest aspect este adevărat. De exemplu, generalii ieşiţi 
la pensie se plâng deseori că au fost marionete în 
mâinile bancherilor internaţionali. Este un comentariu 
forţat, dar probabil nu ar mai exista războaie dacă 
generalii ar fi informaţi despre adevăratele maşinaţii ce 
se află în spatele politicii internaţionale. 

Există, de asemenea, exemplul Iliadei scrisă de 
Homer, care prezintă povestea războiului troian. Conform 
acestei legende, zeii au manipulat personajele de pe 
Pământ ca pe o tablă de şah. Povestirea este marcată de 
intriga dintre oameni şi zei. Subiectul devine atât de 
complex şi dens, încât uneori pare că Homer încearcă să 
ne ofere o imagine microcosmică a întregului univers. 

În orice caz, cu toţii suntem implicaţi în jocul numit 
„timp”. Modul evident în care o fiinţă îşi poate „proteja 
interesele” este mai ales acela de a urmări să obţină 
cunoaşterea veritabilă asupra naturii timpului. Dacă ea 
doreşte să obţină aceasta fie prin practica meditaţiei, fie 
prin studierea astrofizicii este în întregime o chestiune 
personală. 

La Montauk, oamenii de ştiinţă au văzut viitorul. 
Modalităţile tehnice pe care le deţineau le-au oferit chiar 
posibilitatea de a vedea viitoruri multiple. După ce au 
ales un anume scenariu şi l-au activat trimițând pe 
cineva sau ceva acolo, acel viitor devenea stabil în raport 
cu timpul de unde se realiza conexarea. Astfel era creată 
o buclă temporală concretă. 

De exemplu, să spunem că erau vizionate multiple 
viitoruri în care diferite persoane deveneau preşedinţi. 
Să presupunem că viitorul în care preşedinte este „Sam 
Jones” era ales de cercetători dintr-un motiv oarecare. 
Conexând o persoană sau un lucru din prezent cu acel 
viitor, ei concretizau scenariul cu preşedintele Sam 
Jones. Nu înseamnă, totuşi, că un scenariu fix nu mai 
putea suferi modificări din partea oamenilor de ştiinţă. 

In perioada curentă, noi ne aflăm într-o buclă tempo- 
rală. Această buclă se întinde de la cel mai îndepărtat 
moment accesat din trecut, până la cel mai îndepărtat 
moment accesat din viitor. Este stabil şi pare inalterabil. 
Totuşi, aceasta nu înseamnă că suntem cu toţii 
surghiuniţi la a fi sclavii manipulatorilor de timp. 
Subconştientul are propriile lui nivele hipnotice sau 
automatice dar conţine, de asemenea, seminţele 
libertăţii, care sunt visele şi imaginaţia noastră. Dacă o 
persoană poate „visa” sau îşi poate imagina ceva, acel 
ceva poate fi transpus în realitate. 

Este foarte uşor să filosofăm pe această temă şi să 
divagăm mult în acest proces. Ideea pe care doresc să o 
subliniez în cartea de faţă este că manipularea timpului a 
existat şi încă mai există. Prin aceasta, mulţi oameni au 
fost exploataţi şi multe suferinţe tacite au fost provocate. 
Ar putea fi cu uşurinţă considerată, deci, ca fiind lucrarea 
forţelor întunericului. 

Mai există însă o întrebare importantă. Cine a fost cu 
adevărat în spatele „Proiectului Montauk”? Există 

nenumărate intrigi şi scenarii pe care oamenii le pot 
concepe. Habotnicii i-ar aduce în ecuaţie pe Dumnezeu şi 
pe Diavol. Cei pasionaţi de fenomenul OZN ar putea 
imagina un scenariu grandios prin care extratereştrii 
luptă pentru cucerirea sistemului nostru solar. Cei de 
aripă stângă vor oferi explicaţii privind implicarea CIA şi 
a Guvernului Mondial Secret. 

Cred că toate posibilităţile de mai sus pot arunca o 
anumită lumină asupra celor petrecute, de fapt, la 
Montauk. Speranţa mea este că această carte îi va 
convinge pe mulţi oameni să iasă din umbră. Astfel, vom 
putea avea mai multe răspunsuri şi mai puţin mister. 


PUNCT DE INTERSECŢIE PLANETAR 
Acesta este un cerc de comunicaţie la baza militară 
Montauk Air Force. În stânga se află popota, iar în partea 
dreaptă este un dormitor. În centrul cercului de 

comunicaţie se află un punct de intersecţie a structurii 
, de linii planetare. 

In mod normal o structură de linii înseamnă o reţea de 
__ linii spaţiate uniform orizontale şi perpendiculare. 

In ezoterism, o reţea de linii se referă la un tipar secret. 

Pământul, cu ansamblul său de energii, este organizat 
într-un astfel de sistem. 

Dacă sunt accesate în mod adecvat aceste reţele ar 
putea furniza energie gratuită (free energy) pentru 
întreaga omenire. 

Încă din timpul primului război mondial majoritatea 
bazelor militare aveau un asemenea punct de intersecţie 
care este de obicei marcat printr-un cerc în jurul său. 


17 
BAZA MILITARĂ MONTAUK ESTE SIGILATĂ 


După evenimentele din 12 august 1983, baza militară 
a Forţelor Aeriene Montauk a fost abandonată. Pe la 
sfârşitul acelui an, nu se mai ştia dacă mai era sau nu 
cineva la bază. 

În luna mai sau iunie 1984, au fost trimise acolo trupe 
de la Beretele Negre. Cred că erau din cadrul Marinei, 
dar nu sunt sigur. Li se ordonase să împuşte pe oricine ar 
fi venit acolo. A mai fost o a doua trupă, care a venit 
după cea a Beretelor Negre. Soldaţii au transportat 
echipamente secrete care erau considerate mult prea 
importante pentru a fi abandonate. 

Următorul pas a fost pregătirea subsolului pentru a fi 
sigilat. În această etapă au fost înlăturate anumite dovezi 
de natură incriminatoare. Am auzit că o cameră plină cu 
schelete a fost curățată în întregime în urma acestei ope- 
raţiuni. Aproximativ şase luni mai târziu, o caravană cu 
betoniere a apărut la bază. Mulţi oameni au văzut aceste 
maşini. Ele au umplut cu ciment vastele spaţii subterane 
de la baza Montauk, inclusiv cabinele de lift. Porţile au 
fost zăvorâte, iar baza a fost abandonată aparent pentru 
totdeauna. 

18 
MONTAUK ASTĂZI 


Dacă cineva călătoreşte astăzi la Montauk Point şi în 
parcurile din apropierea farului, poate vedea gigantica 
antenă radar care se află pe clădirea transmiţătorului. 
Cei ignoranţi sau curajoşi pot urma drumul prăfuit ce 
duce la bază. Cele mai multe porţi de intrare au fost 
îndoite sau distruse într-un fel sau altul, aşa că intrarea 
se poate face cu uşurinţă. Ele au fost aduse în această 
stare probabil de infractori locali care uneori, îmbătându- 
se, au încins petreceri cu bere în perimetrul bazei. Totuşi, 
accesul în domeniul bazei este interzis de gardienii 
statului New York care patrulează periodic prin zonă.!* Pe 
drumul către bază sunt, de asemenea, clădiri închiriate. 
Trebuie să precizez că nu ispitesc pe nimeni să 
întreprindă o călătorie spre bază. Probabil mulţi vor fi 
curioşi după citirea acestei cărţi şi este de 
responsabilitatea mea să îi avertizez. Nu sunt sigur de 
procedurile legale, dar accesul în bază este probabil 
ilegal. Cine merge acolo, o face pe propriul său risc. Mai 
sunt, de asemenea, unele pericole care trebuie luate în 
considerare. 

Două persoane pe care le cunosc, care au participat la 
„Proiectul Montauk”, au vizitat zona spre sfârşitul anilor 
'80. Ele susţin că au fost răpite, dar nu îşi amintesc în 
întregime ce s-a petrecut cu ele. 

O altă persoană a relatat în august 1991 că în acea 
perioadă puteau fi văzute camere video instalate pe 


14 Întreaga zonă Fort Hero, inclusiv interiorul bazei militare 


Montauk, a fost donată statului New York ca parc. În vreme ce până 
şi în ziua de astăzi există aranjamente politice neobişnuite cu 
privire la această bază, accesul pe teritoriul ei este interzis fiind de 
datoria echipajelor de gardieni să nu permită prezenţa persoanelor 
neautorizate în zonă. Clădirile se află în stare de deteriorare şi 
reprezintă un pericol potenţial pentru cei care se duc acolo. 

clădirea transmiţătorului. Aceasta este o informaţie nouă 
şi reprezintă o situaţie mai curând ciudată, ştiind că zona 
respectivă este de mult abandonată. 

Mai există, de asemenea, relatări care susţin că 
zonele subterane ale bazei au fost redeschise. Nu sunt 
decât informaţii speculative, dar ar trebui să îi avertizeze 
pe toţi cei care îşi fac planuri de călătorie la Montauk. 


19 
VON NEUMANN TRĂIEŞTE! 


După finalizarea primei schiţe a acestei cărţi, a avut 
loc un nou eveniment. Mă refer aici la unele incidente 
care au început în urmă cu mulţi ani, dar care au fost 
soluționate abia de curând. 

Această situaţie îl are în centru pe John von Neumann 
şi întăreşte teoria că el nu a murit în 1958, aşa după cum 
se ştie. 

În 1983 am fost contactat de un prieten de-al meu din 
New York pe care-l voi numi Klark. El ştia că eram 
interesat de echipamente de comunicaţie şi mi-a vorbit 
despre un bătrân furnizor pe care-l voi numi dr. 
Rinehart.!> Rinehart era o legendă printre furnizorii de 
echipamente radio. 

Klark spunea că acest om deţinea o colecţie de 
echipamente care datau de prin anii 1930 şi 1940. Am 
stabilit o întâlnire cu dr. Rinehart sub pretextul că doresc 
să cumpăr tot echipamentul său. Klark ne-a făcut 
cunoştinţă, iar Rinehart mi-a arătat impresionanta sa 
colecţie. Dorea sincer să o vândă, dar preţul mi s-a părut 
exagerat. O mare parte din echipament era învechit şi 
ieşit din uz, iar transportul său costa cam încă pe atât. 


15 Dr. Rinehart este un pseudonim folosit pentru protejarea 
intimităţii. 

Preţul propus de el era de-a dreptul exorbitant şi m-am 
gândit că tipul e puţin nebun. Dar se pare că înnebunise 
şi mai tare după ce am plecat. Klark l-a vizitat din nou şi 
a fost întâmpinat la uşă cu o armă de foc. Rinehart l-a 
ameninţat cu arma şi i-a spus că nu dorea să-l mai vadă 
pe ticălosul de Preston pe proprietatea sa şi nici măcar 
pe Klark sau pe oricare dintre prietenii săi. A ameninţat 
că, dacă ne mai vede din nou pe acolo, ne împuşcă. 

Klark, încercând să-l calmeze, l-a întrebat ce se petre- 
cuse. Nici Klark nu ştia de ce era atât de supărat. 
Rinehart i-a spus că Preston se întorsese în noaptea 
imediat următoare zilei în care îl vizitase şi l-a jefuit. 

l-a descris cum cineva fusese la el acasă, l-a legat de 
scaun, după care a scotocit prin toată casa şi i-a furat 
banii. În mod cert nu fusesem eu, iar Klark şi cu mine 
eram de-a dreptul şocaţi. Anii au trecut şi uitasem de 
circumstanţele enigmatice cu privire la dr. Rinehart. 

După ce mi-am recăpătat amintirile cu privire la 
„Proiectul Montauk”, l-am recunoscut brusc pe dr. 
Rinehart. Era, de fapt, John Eric von Neumann, creierul 
din spatele Experimentului Philadelphia şi al „Proiectului 
Montauk”! 

Cu mulţi ani în urmă, probabil de prin 1958, von 
Neumann fusese înscris într-un „program de relocalizare 
a martorilor”. | se atribuise o nouă identitate - dr. 
Rinehart -şi trecuse într-un nou rol, cel de furnizor de 
echipamente radio. Rămăsese, de asemenea, la 
dispoziţia autorităților care  conduseseră Proiectele 
„Phoenix” şi „Montauk” şi lucra pentru ei ori de câte ori 
era nevoie. Aceasta se petrecea uneori o dată la câteva 
luni. 

Acest om nu doar arăta precum von Neumann, ci, în 
plus, diplomele sale de doctor în matematică şi fizică 
erau agăţate pe perete şi proveneau din Germania. In 
ciuda acestor dovezi evidente, el susţinea că nu părăsise 

niciodată Statele Unite. 

Era, de asemenea, evident că memoria şi facultăţile 
mintale ale acestui om fuseseră afectate. 

Am vorbit despre aceasta cu Al Bielek şi ne-am gândit 
că prezenţa mea pe proprietatea lui von Neumann era 
prea greu de suportat pentru el. Probabil îşi amintise de 
mine de la Montauk şi asta l-a speriat, făcându-l să-şi 
piardă controlul. Toate acestea sunt oricum fascinante, 
însă interesul meu personal, oarecum curios, era pentru 
receptoarele radio pe care el le deţinea. Şi Al îşi amintise 
de von Neumann şi dorea să-l viziteze. De fapt, lui von 
Neumann (ca dr. Rinehart) îi plăcea de Al. Sperând să 
pun mâna pe acele receptoare, l-am dus cu maşina pe Al 
la casa lui Rinehart. 

Nu eram siguri cum să abordăm situaţia cu 
receptoarele. Ne gândeam să mă deghizez cumva, dar 
am considerat că ar fi mai uşor să-l pun pe Al să le 
cumpere în numele meu. 

Al a coborât din maşină şi l-a salutat. Eu am rămas 
înăuntru, în speranţa că mă va ignora. A început să 
plouă, aşa că Rinehart i-a spus lui Al că era mai bine să 
meargă la rulotă, aflată de cealaltă parte a proprietăţii, 
acolo unde se afla echipamentul. Rinehart a trecut pe 
lângă maşină şi m-a privit direct în ochi. Foarte amabil, 
mi-a spus că pot veni şi eu. Se pare că Rinehart nu mă 
recunoscuse. l-am urmat la rulotă ca şi cum nimic nu s-ar 
fi întâmplat între noi. Cei doi vorbeau, iar eu ascultam. 
Adevărata identitate a lui von Neumann încă nu ieşea la 
suprafaţă. Vorbind cu noi, păstra strict personalitatea dr. 
Rinehart. Când s-a oprit din vorbit, i-am spus lui Rinehart 
că auzisem că deţinea o instalaţie de recepţie uriaşă, 
unde fiecare receptor se potriveşte într-un anumit spaţiu 
special. 

El a spus: „A, lucrul ăla! Mă gândeam să-l păstrez. 
Dar, mă rog, n-o să-l folosesc niciodată. Nici măcar nu 

pot să-l mişc. O să-l păstrez sau poate o să-l vând, încă 
nu ştiu”. 

L-am întrebat cât cerea pe el şi mi-a răspuns că mi-l 
dă pentru o mie de dolari. l-am spus că eu şi Al nu ne 
puteam permite o asemenea sumă, aşa că a sugerat să 
facem o ofertă. Al mi-a spus să ofer 600 de dolari pentru 
patru fragmente de receptoare. A spus că era ceva mai 
puţin decât voia şi că trebuie să se gândească. Am plecat 
în termeni amicali şi ne-am întors acasă. 

Am aranjat o altă întâlnire cu el mai târziu. Atunci ne-a 
spus că dorea echipamente hi-fi şi că am putea face un 
schimb. Am găsit ce ne-a cerut şi ne-am întors. S-a uitat 
la ele şi efectiv i-au dat lacrimile. Era încântat să vadă 
echipamentul şi şi-a amintit de oamenii care proiectaseră 
mare parte din el. Şi-a cerut scuze şi ne-a spus că nu 
putea folosi echipamentul. Dorea bani gheaţă. Ne-a spus 
să ne întoarcem să luăm receptoarele în cazul în care 
reuşeam să vindem materialul. 

Am transportat totul din nou la Long Island. Mă 
simţeam frustrat, dar nu doream să renunţ. 
Echipamentul valora 750 de dolari la furnizori şi l-am 
vândut imediat. Doream să obţin repede receptoarele 
pentru că începuseră să devină cunoscute printre 
colecționari, care le-ar fi achiziţionat imediat, dacă nu 
acţionam rapid. Am luat cu mine 800 de dolari şi ne-am 
dus din nou să-l vedem pe dr. Rinehart. Mă însoțeau doi 
prieteni, pentru a mă ajuta cu echipamentul. Din fericire, 
vremea era frumoasă şi nu avea să interfereze cu 
planurile noastre. 

Dr. Rinehart a ieşit din casă şi era din nou foarte ama- 
bil şi binevoitor. l-am arătat 750 de dolari şi mi-a spus că 
nu dorea nici un ban până nu era sigur că eram 
satisfăcut de receptoare. Am mers să vedem 
receptoarele şi am fost foarte surprins. Avea patru piese 
de echipament, iar eu îmi aminteam doar de una. Era 

dispus să le vândă pe toate pentru 750 de dolari pe care 
îi oferisem, ceea ce era mai mult decât acceptabil pentru 
el. De fapt, eram puţin încurcat. Iniţial ceruse 1200 de 
dolari pe o piesă de echipament, ceea ce însemna 4800 
de dolari pentru întregul sistem format din patru piese. 
Acum, după şapte ani, el a acceptat 750 de dolari. Opinia 
mea este că el dorea, dintr-un anumit motiv, ca eu să 
deţin aceste receptoare. Incă nu ştiu exact care era 
motivul real. 

Fiind curios, priveam cu atenţie receptoarele în vreme 
ce cei doi prieteni cu care venisem au intrat într-un cotet 
de păsări unde era depozitat echipament electronic 
produs de Western Electric, care ştiam că îi interesează. 
Dr. Rinehart stătea pe un scaun în apropiere de 
receptoare. Brusc, am observat că nu mai era Rinehart. 
Era John von Neumann! Îşi amintise de identitatea sa 
adevărată şi începuse să vorbească. În mod clar îşi 
amintise de mine şi mi-a spus unele lucruri deosebit de 
importante pe care însă nu-mi este permis să le divulg. A 
mai spus că, de-a lungul anilor, el văzuse cum milioane 
de dolari fuseseră puşi în conturi bancare elveţiene 
secrete. Banii urmau să fie folosiţi pentru compensarea 
multor oameni care au lucrat la „Proiectul Montauk” şi 
care suferiseră de pe urma proiectului. Se pare că în 
perioada când l-am vizitat eu, cu mulţi ani în urmă, un 
anumit fel de semnal a alertat grupul secret care 
sprijinise „Proiectul Montauk”. Von Neumann a fost legat 
şi jefuit în următoarea noapte, iar documentele despre 
conturile bancare secrete dispăruseră. Acum a înţeles că 
eu nu fusesem implicat cu adevărat în acel jaf. 

Nu am reuşit să transport receptoarele până a doua zi. 
Era o muncă dificilă. Am scos receptoarele din 
suporturile lor pentru a fi mai uşor de transportat. 

Se putea spune că Rinehart era prezent, dar această 
personalitate a sa apărea şi dispărea în mod repetat. Mai 

întâi era Rinehart, apoi era von Neumann. Era precum o 
jucărie yo-yo. În final s-a stabilizat la personalitatea lui 
von Neumann. Mi-a spus atunci că el obținuse aceste 
receptoare pentru un motiv foarte bun. Ele puteau fi 
folosite în cadrul unuia din cele două proiecte: „Proiectul 
Rainbow” (Experimentul Philadelphia) sau „Proiectul 
Montauk”. Mai mult, receptoarele puteau face aceasta 
aflându-se oriunde în spaţiu şi timp în univers. El mai 
credea că acest receptor era principalul martor de la 
Montauk înspre USS Eldridge şi spunea că putea 
recepționa prezenţa lui E/dridge din 1943. 

Se părea că von Neumann terminase ceea ce avea de 
spus. Personalitatea lui Rinehart revenise din nou, iar eu 
am încărcat receptoarele pentru a le duce la Long Island. 
Nu ştiam cum funcționau şi nici cum trebuiau utilizate. 
Primul meu pas a fost să-l rog pe Duncan să efectueze o 
scanare mediumică. El a indicat faptul că receptorul se 
putea acorda cu orice punct din timp prin punctul de 
referinţă al momentului zero. Mi-a spus că, dacă reuşeam 
să descopăr cum se făcea acordarea sa pe o frecvenţă 
sau alta, atunci aş fi putut să-l acordez cu orice punct din 
timp. 

Mi-am adus aminte că von Neumann ne spusese că 
acest echipament constituia o parte foarte importantă 
din aparatura care se folosea la Montauk pentru a 
călători în timp. Nu m-am întrebat până atunci dacă 
echipamentul pe care îl aveam acum fusese ori la 
Montauk, ori pe nava Eldridge. Cred că fusese folosit la 
experimentul din portul Navy Yard din Philadelphia 
(Portul Marinei Militare Philadelphia), în anii '40. 

Am vrut să localizez proveniența acestui echipament 
pentru a afla cine l-a fabricat. Prin urmare, l-am sunat pe 
cel mai mare furnizor de echipamente radio din ţară. Nu 
auzise niciodată de receptorul FRR 24. Am discutat cu 
mai mulţi prieteni din branşă şi am descoperit o singură 

persoană care văzuse sau auzise despre acest tip de 
receptor. Persoana respectivă a spus că receptoarele 
provin de la firma RCA. Chiar el deținuse la un moment 
dat o asemenea piesă, dar a vândut-o unui bătrân din 
New York, contra unui preţ exorbitant. M-am gândit la dr. 
Rinehart şi, în urma verificării făcute prin intermediul 
acestei persoane, s-a dovedit că, într-adevăr, bătrânul 
respectiv era chiar dr. Rinehart. Acea persoană mi-a spus 
însă că deținuse doar două piese, din cele pe care mi le 
vânduse dr. Rinehart. Existau în total patru şi el trebuie 
să fi cumpărat celelalte două de la altcineva. Cu ajutorul 
dr. Rinehart am reuşit să o descopăr şi pe cealaltă 
persoană. Era un tânăr care mi-a spus, de asemenea, că 
receptorul FRR 24 provenea de la RCA. 

Am hotărât să cercetez câte astfel de receptoare au 
fost puse în circulaţie. Am sunat la Surplus Disposal 
Agency, le-am comunicat seria de la receptor, iar ei au 
făcut o verificare pe computer. O doamnă de la agenţie 
mi-a spus că fuseseră puse în circulaţie doar trei recep- 
toare FRR 24. Toate celelalte sisteme ori erau în 
folosinţă, ori fuseseră distruse. Apoi a precizat că aceste 
receptoare au fost confidenţiale până de curând. Mi-a 
spus că, dacă oricare dintre ele era aruncat la fiare 
vechi, manualele de utilizare erau distruse. 

De asemenea, mai exista o indicație conform căreia 
fiecare echipament FRR 24 conţinea 34 kg de argint. Se 
spune că echipamentele au fost distruse şi vândute 
furnizorilor pentru a se recupera argintul. In nici un caz 
nu mai poate fi vorba despre o refolosire a lor, căci, 
pentru a fi distruse, ele au fost introduse la concasor. 

Raportul indica faptul că echipamentele FRR 24 erau 
scoase din fabrică doar atunci când guvernul era de 
acord să vândă un astfel de dispozitiv către o companie 
internaţională de comunicaţii. Au existat trei asemenea 
situaţii. Un dispozitiv FRR 24 a ajuns la RCA, unul la ITT 

(pe coasta de vest a Americii) şi unul la Vero Beach, 
Florida. Am încercat să găsesc persoanele care au lucrat 
cu aceste dispozitive. În cele din urmă, am localizat un 
domn pensionat care lucrase la RCA, la staţia de recepţie 
a diviziei din Rocky Point (punct aflat în zona de est a 
insulei Long Island). Acest domn mi-a spus că FRR 24 se 
aflase la RCA vreme de ani de zile. El era foarte pasionat 
de receptoarele radio şi le considera de-a dreptul 
excepţionale. Totuşi, atunci când erau pornite, spunea el, 
se percepea o interferenţă foarte stranie de-a lungul lui 
Long Island Sound. Era un mister şi nici el sau altcineva 
nu putea să înţeleagă. A mai menţionat că receptoarele 
scoteau zgomote ciudate şi că RCA a hotărât, în final, să 
nu le mai folosească. Von Neumann mi-a spus că două 
receptoare de la RCA, filiala din Rocky Point, au fost 
trimise înapoi în anii '30. Unul a ajuns la Philadelphia 
Navy Yard şi a fost folosit pentru a localiza „Proiectul 
Rainbow” în 1943. Celălalt receptor a ajuns la RCA 
pentru a fi dezmembrat şi studiat cu scopul de a fi 
reprodus şi aplicat la tehnologia perioadei respective. 
Este interesant de observat că, în 1930, RCA a făcut 
progrese uriaşe în tehnologia radio. In special anii 1933 
şi 1934 au abundat în noi descoperiri. Dacă von 
Neumann are dreptate, RCA a primit şi a analizat 
receptoare din viitor. Este foarte posibil ca însuşi von 
Neumann să le fi trimis înapoi. Receptorul care a ajuns la 
Philadelphia Navy Yard a intrat, în cele din urmă, în 
posesia mea şi încă îl mai am şi în prezent. Receptorul 
dezasamblat a fost îmbunătăţit de către RCA şi aceasta 
este varianta care a ajuns la Rocky Point, aspect care a 
fost posibil datorită realizării unei bucle temporale; de 
aceea pot fi constatate unele diferenţe între receptoarele 
RCA (receptoarele FRR 24 pe care le-am achiziţionat 
recent de la von Neumann) şi cel folosit în timpul 
Experimentului Philadelphia. Ambele receptoare au totuşi 

mai multe asemănări decât diferenţe. 

În plus faţă de aceasta, deţin, de asemenea, echipa- 
mente proiectate de Tesla, care par a fi inspirate de 
receptorul FRR 24, ce fusese trimis înapoi din viitor de 
către von Neumann. 

În orice caz, tehnologia radio a progresat foarte mult 
în anii '30. Ca inginer şi profesionist în tehnologie radio, 
concluzia mea personală este că această dezvoltare nu 
putea fi realizată fără un ajutor susţinut. De exemplu, 
Nikola Tesla crea totdeauna controverse şi opinii 
virulente în lumea ştiinţifică atunci când afirma că el se 
afla în comunicare cu o anumită rasă de extratereştri. 

Mai există un alt punct de interes major în ceea ce 
priveşte receptorul FRR 24. Când am luat aceste aparate 
de la Rinehart, am observat că stratul de aluminiu era 
corodat pe interior. Aluminiul nu se corodează decât 
dacă este amestecat cu impurități. Panoul de aluminiu 
din şasiu nu avea totuşi o astfel de coroziune. Aşadar, 
şasiul era făcut dintr-un aluminiu foarte pur. Aluminiul 
comercial folosit la echipamentele radio nu este, de 
obicei, foarte pur. 

Ce ne spun toate acestea? 

Trebuia, fără îndoială, să existe un motiv pentru ca 
aluminiul să fie atât de pur. Recent, s-a descoperit în 
cercurile convenţionale de savanţi că aluminiul poate fi 
transformat într-un foarte bun conductor. Unul din 
prietenii mei buni, care lucrează la NASA, mi-a spus că, 
amestecând mercur cu aluminiu şi alcool, microcanalele 
devin suficient de mari pentru ca electronii să poată 
circula prin aluminiu. Această metodă creează, în esenţă, 
un bun conductor electric chiar la temperatura camerei. 

Rinehart m-a avertizat în legătură cu şasiul. A spus că 
acesta ar putea fi poluat cu mercur. Analize ulterioare au 
demonstrat că, într-adevăr, şasiul suferise un anumit 
proces de tratare cu mercur. In prezent, opinia mea este 

că procesul de tratare era într-o anumită legătură cu 
rezonatorii de argint, care sunt condensatori electrici şi 
bobine. Mercurul şi aluminiul creează canale microfine 
de-a lungul şasiului super conductor şi canalele devin 
astfel rezonatoare multidimensionale. 

Pentru a concluziona, acest receptor este, de fapt, un 
rezonator multidimensional  spaţio-temporal care a 
reprezentat o parte integrantă importantă a oricărei 
maşini de călătorit în timp ce a fost folosită în 
Experimentul Philadelphia sau la Montauk. 

ANEXA A 
O ANALIZA ŞTIINŢIFICĂ A RADIOSONDEI 


(Observaţie: Această analiză nu are pretenția de a 
putea fi înțeleasă în totalitate de publicul larg. Ea a fost 
inclusă însă în această carte pentru cei care au înclinații 
tehnice. Are, de asemenea, rolul de a-mi susține 
afirmația că guvernul deține mijloace puternice pentru a 
influența vremea.) 

Radiosonda este alcătuită din doi senzori de tipul 
rezistenţelor variabile. Unul înregistrează temperatura, 
iar celălalt umiditatea. 

Senzorul de temperatură este un termistor, a cărui 
rezistenţă electrică variază invers proporţional cu tempe- 
ratura. Senzorul de umiditate este un rezistor electrolitic, 
a cărui rezistenţă electrică variază direct proporţional cu 
umiditatea relativă. În cazul celor mai multe radiosonde, 
senzorul de presiune este de tipul comutator-selector, 
sensibil la presiune (comutator barometric). In esenţă, 
emițătorul vede o rezistență variabilă, selectată 
alternativ de comutatorul barometric sau de un 
comutator secvențial. Ocazional este selectat un 
scurtcircuit, denumit mod de lucru referențial. Toate 
acestea le putem observa la o analiză superficială a 
senzorilor. Deşi o primă analiză sumară ar eticheta 
această descriere ca fiind adevărată, mai există totuşi 
unele funcţii care au fost trecute sub tăcere, fiind 
secrete. Senzorul de temperatură este o bară de carbon 

cu adaos de metale preţioase şi funcţionează similar unei 
antene pentru funcţia DOR. Realizează, de asemenea, 
inversia transformării cunoscute sub numele de energie 
DOR. Acest obiect este ambalat într-un flacon de mici 
dimensiuni şi trebuie montat cu cleme de fixare pe unul 
dintre braţele radiosondei. În scopul obţinerii unei valori 
corecte a temperaturii, este vopsit în alb pentru a 
reflecta căldura radiantă a soarelui şi se află în exterior, 
deasupra întregului pachet. Acest amplasament poate fi 
înţeles din punctul de vedere al ştiinţei convenţionale, 
dar nu poate fi înţeles din cel al ştiinţelor relativiste. 
Senzorul de umiditate este un senzor electrolitic. Nu îi 
putem înţelege funcţionarea, deoarece un rezistor elec- 
trolitic obişnuit îşi modifică rezistenţa invers proporţional 
cu umiditatea relativă. Acest senzor de umiditate se 
compune dintr-o grilă de trasee conductive peste care se 
află un strat cu compoziţie chimică necunoscută şi 
acţionează ca o antenă pentru orgon în fază. Este, de 
asemenea, similar detectorilor electrolitici care au fost 
introduşi pentru detecția energiilor subtile. Senzorul de 
umiditate este şi el, la rândul său, ermetic închis într-un 
mic flacon şi trebuie montat în suportul său de la partea 
superioară a radiosondei, fiind astfel complet acoperit şi 
protejat de ploaie, permiţând însă aerului să circule în 
jurul lui. Această descriere sumară corespunde întocmai 
cu informaţiile date publicităţii de către guvern. În noile 
generaţii de radiosonde, comutatorul barometric este 
însă înlocuit cu un comutator de scanare antrenat de un 
mecanism de ceasornic, adăugându-i-se un receptor 
despre care guvernul susţine că este utilizat ca 
transponder pentru urmărirea direcţiei de deplasare şi a 
altitudinii. Această informaţie ar conduce către ideea că 
baro-comutatorul oferă informaţii referitoare la 
altitudine, care pot fi deduse din presiune, dar depind de 
un gradient uniform de presiune pe care atmosfera 

noastră nu îl are. Aceste date se conformează şi ele liniei 
informaţiilor publicate, dar sunt foarte inexacte. 

Nu cred că acesta este obiectivul real al comutatorului 
barometric. De fapt, este sugerat un scop cu totul diferit. 
Se pare că baro-comutatorul constituie funcţia corelată, 
care ar fi necesară pentru a sincroniza captarea DOR cu 
mediul terestru. Este, de asemenea, evident că 
receptorul sincronizează captarea energiei DOR la mediul 
terestru. Din acest punct, nu mai înţeleg complet schema 
senzorilor. 

Pe lângă senzori, cealaltă componentă a radiosondei 
este emițătorul. Este modulat în impulsuri cronometrice, 
iar rata de repetare a impulsurilor variază cu rezistenţa 
prezentată emiţătorului. Există două tipuri de modulație 
de impulsuri. Unul este acela în care modulaţia taie în 
impulsuri oscilatorul purtătoarei. În cazul celuilalt tip, un 
impuls de înaltă tensiune realizează alimentarea cu 
tensiunea B+ (B+ semnifică „baterie B”, cu referire la 
tensiunea de masă a oscilatorului undei purtătoare). Se 
folosesc două frecvenţe: 400 MHz şi 1680 MHz. 
Oscilatorul de 400 MHz este compus din linii sinfazice cu 
tubul de triodă în câmpul liniilor. Oscilatorul de 1680 MHz 
este de tipul cu cavitate integrală, cu tubul de triodă în 
interiorul câmpurilor cavităţii. 

In emițătorul de tipul impulsurilor de întrerupere, 
există două secțiuni: oscilatorul de modulație şi 
oscilatorul de undă purtătoare. Oscilatorul de modulație 
este cel care generează impulsul de întrerupere şi este, 
de fapt, un oscilator cu triodă, cu o reţea de blocare în 
circuitul de grilă. 

Funcționarea emiţătorului este simplă. Atunci când 
oscilatorul funcţionează, tensiunea reziduală de grilă la 
bornele capacitorului (C) creşte progresiv, iar când 
atinge tensiunea de blocare, oscilatorul se întrerupe. În 
acest moment, C se descarcă progresiv, până ce 

tensiunea de grilă este refăcută. Pe măsură ce tensiunea 
la bornele lui C creşte sau scade, oscilatorul porneşte sau 
se opreşte, modulând astfel căderea de tensiune pe Rp, 
care este scurtcircuitată. Valorile lui C, Rg, Rext şi Rref 
determină rata de repetare a impulsurilor pe Rp. 
Semnalul pulsator şi potenţialele sale sunt cuplate 
capacitiv la oscilatorul de purtătoare. 

Aceasta este explicaţia uzuală, dar să luăm în conside- 
rare activitatea relativistă. Când tubul este blocat, 
semnalul de ordin înalt se acumulează în interiorul 
tubului similar sarcinii electrice pe un capacitor. Cu cât 
blocajul este mai lung, cu atât se acumulează mai mult 
semnal relativist în interiorul tubului. Când tubul începe 
să oscileze, el basculează între saturație şi blocare şi se 
petrec două fenomene. Mai întâi, sarcina relativistă 
acumulată este expulzată în mod forţat. În al doilea rând, 
bascularea oscilaţiei între saturare şi blocare are ca efect 
amplificarea componentelor de ordin înalt prin activitate 
„0”. Rezultatul este că semnalul este amplificat şi 
eliminat în impulsuri. Din acest punct, semnalul de 
modulație este cuplat capacitiv cu grila oscilatorului de 
undă purtătoare, unde impulsul opreşte oscilaţia. 

Atunci când examinăm oscilatorul de undă purtătoare, 
circuitul este unul standard. Modul în care a fost el opti- 
mizat are probabil o legătură cu reamplasarea tubului în 
câmpul reţelei rezonante şi cu construcţia generală a 
tubului. Funcționarea de ordin înalt a oscilatorului de 
purtătoare este similară celei a  oscilatorului de 
modulație. Când tubul trece de la faza de saturație la cea 
de blocare, punctul 0 al vacuumului este distrus. Aceasta 
are ca rezultat o amplificare relativistă, precum şi 
evacuarea forţată a întregului semnal stocat în tub către 
ieşire şi către antenă. 

leşirea în scurtcircuit a oscilatorului de modulație, 
care are un potenţial în impulsuri (scalar) de circa 7 MHz 

este cuplată la grila oscilatorului de undă purtătoare şi 
pendulează în jurul punctului Q16, emițând rafale de 
semnale relativiste ce duplică îndeaproape semnalul de 
intrare de la senzori. 

Emiţătorul foloseşte un modulator de impulsuri cu 
linie de întârziere, echipat cu un tub tiratron, reactor de 
încărcare, diodă de blocare, reţea de formare de 
impulsuri şi transformator de impulsuri care generează 
impulsuri cu valoarea de 1400 V ce acţionează 
oscilatorul undei purtătoare. Tiratronul este închis de 
ieşirea aceluiaşi oscilator de modulație ca şi toate 
celelalte piese. Oscilatorul de modulație încarcă semnalul 
relativist în linia de întârziere prin intermediul tiratronului 
care este decuplat, dar are încă amplificarea de punct 
„0”. Când tiratronul se activează, întreg conţinutul reţelei 
formatoare de impulsuri este încărcat în tubul 
oscilatorului de purtătoare în momentul intrării unui puls 
de 1400 V care „rupe” vacuumul şi are ca rezultat un 
nivel înalt de „amplificare relativistă” prin activitatea 
obişnuită de punct „0”. 

Întregul ansamblu este pus în funcţiune de un pachet 
de baterii cu durata de funcţionare de aproximativ trei 
ore. 


15 „Punctul Q" se referă la punctul în care tubul se află în repaus. 

ANEXA B 
WILHELM REICH 


Deşi guvernul aprecia foarte mult descoperirile şi 
invențiile lui Wilhelm Reich, se pare însă că de persoana 
lui nu prea aveau nevoie. Reich era mai mereu acuzat de 
escrocherie de organizaţiile AMA şi FDA. In cele din urmă, 
i s-a dat o sentinţă foarte aspră pentru sfidarea curţii de 
judecată, atunci când a refuzat să se înfăţişeze în faţa 
completului de judecată. Cărţile scrise de el au fost arse, 
iar echipamentul său de lucru a fost distrus, ceea ce 
reprezintă o flagrantă încălcare a libertăţii şi drepturilor 
omului. Această acţiune a autorităţilor americane a fost 
cu atât mai surprinzătoare, cu cât ea s-a petrecut în 
timpurile moderne. 

Afirmațiile lui Wilhelm Reich despre faptul că reuşea 
să perturbe propulsarea OZN-urilor nu i-au adus prea 
mult câştig de cauză. El a concluzionat că propulsarea 
OZN-urilor avea loc cu ajutorul energiei cosmice sau 
orgonice. Reich a inventat o „armă spaţială” bazată pe 
teoria energiei orgonice şi, cu ajutorul ei, putea face ca 
OZN-urile să părăsească repede şi cu regularitate spaţiul 
aerian în care apăreau (conform relatărilor martorilor 
oculari). 

După ce a ieşit din închisoare se spune că autorităţile 
i-au acordat în mod expres permisiunea de a lucra la 
ecuaţiile despre antigravitaţie. Este totuşi cel puţin 
straniu, mai ales pentru că îl tratau ca pe un dement. 
Indiferent care sunt faptele şi detaliile ce îl au în centru 
pe Wilhelm Reich, se pare că el a fost folosit de guvernul 
SUA pentru geniul său inventiv, după care a fost izolat 
pentru a nu transmite descoperirile sale în altă parte. 
Condamnarea sistematică a eforturilor sale întăreşte, 
fără îndoială, toate aceste afirmaţii. 

ANEXA C 
__ CONTROLUL MINŢII ŞI 
RĂZBOIUL DIN GOLFUL PERSIC 


Nu aveam încă serviciu când a început Războiul din 
Golful Persic şi am avut astfel posibilitatea să urmăresc 
transmisiunile TV live. Acestea sunt pline de substrat 
pentru mine, căci informaţiile ce provin de pe front de 
obicei sunt selectate. 

Într-una din emisiuni, un reporter CNN a spus că toc- 
mai se întorsese din Kuweit, unde călătorise cu o patrulă 
militară. Ei au observat la un moment dat o patrulă de 
irakieni pe cealaltă dună de nisip. In vreme ce americanii 
se întrebau cum îi vor face pe irakieni să se predea, a 
apărut un elicopter american care i-a survolat pe irakieni. 
Până ce elicopterul a ajuns la duna de nisip unde se aflau 
irakienii, ei îşi ridicaseră deja mâinile şi se predau. 

Acest eveniment este cel puţin straniu. Era vorba, 
totuşi, de irakieni care au luptat în Războiul Sfânt 
împotriva Iranului vreme de opt ani. 

O altă ştire pe care am remarcat-o a venit la sfârşitul 
conflictului, atunci când Generalul de Brigadă Neil a fost 
chestionat de un reporter britanic de la BBC. Reporterul 
l-a întrebat despre planurile sale privind scoaterea irakie- 
nilor din bunkerele pe care germanii le construiseră spe- 
cial pentru aceştia. Se ştia că aceste bunkere erau foarte 
solid construite, astfel încât întrebarea era pe deplin 
justificată. 

Generalul Neil a spus: „Vom folosi elicoptere psi...”.Y 
Apoi şi-a întrerupt propoziţia tuşind. Nu suna ca o tuse 
reală, dar s-a surprins pe sine spunând ceva ce nu 


17 Citatele reproduse din afirmaţiile Generalului Neil nu sunt 
exacte; ele reprezintă parafrazări după declaraţiile sale bazate pe 
amintirile mele despre cum s-au desfăşurat evenimentele. 

trebuia revelat. După ce a tuşit a continuat să vorbească. 
„Mă scuzaţi, vom aduce elicopterele cu sisteme PA 
(public address) şi astfel îi vom scoate afară.” 

Pentru mine, declaraţia lui a fost foarte semnificativă. 
Părerea mea este că generalul făcuse o greşeală şi a 
trebuit să-şi continue fraza în acelaşi ton. În opinia mea 
urma să spună ceva de genul „elicoptere cu emisii 
psihologice”. Se gândea la un anumit tip foarte secret de 
elicoptere dar, ca să nu sune prea ciudat pentru omul 
obişnuit, cred că a înlocuit ce voia să spună cu 
„elicoptere cu sisteme PA”. 

Am făcut unele cercetări despre bunkerele irakiene şi 
am descoperit că americanii încercaseră să obţină 
planurile de construcţie de la germani. Americanii doreau 
să ştie cum puteau penetra bunkerele. Germanii le-au 
furnizat planurile şi americanii au descoperit că pereţii 
erau foarte groşi. Chiar după un bombardament intens, 
irakienii se aflau încă teferi în bunkere. Aveau 
electricitate şi suficientă hrană şi apă care să le ajungă 
pentru cel puţin şase luni. Bunkerele aveau o grosime de 
90 cm şi probabil puteau rezista chiar unei explozii 
nucleare. lrakienii aveau, de asemenea, echipamentul 
necesar pentru a construi tunele care să îi ducă la 
suprafaţă. 

Reporterul britanic ştia că americanilor nu le va fi uşor 
să-i scoată pe irakieni afară din bunkere. De aceea ela 
formulat acea întrebare. Cred că e absurd de sugerat că 
aceşti militari fanatici s-ar fi predat doar sub 
ameninţarea unor elicoptere cu sisteme PA. 

ANEXA D 
NIKOLA TESLA 


Nikola Tesla s-a născut în anul 1856 în fosta 
lugoslavie. Cunoscut ca „tatăl radioului”, Tesla era 
clarvăzător şi avea unele capacităţi paranormale. Cel mai 
remarcabil aspect mi se pare viziunea pe care el a avut-o 
în tinereţe, când i s-a revelat faptul că avea să 
construiască un generator de curent alternativ, care va 
revoluţiona modul în care umanitatea se va folosi de 
electricitate. 

Tesla a primit o educaţie renascentistă şi a învăţat să 
vorbească multe limbi. S-a făcut cunoscut în Europa ca 
inventator şi inginer în electronică. La Paris, geniul său a 
intrat sub atenţia unuia din asociaţii lui Edison şi a fost 
invitat să-l întâlnească pe faimosul inventator. Deşi 
Edison l-a angajat, cei doi nu s-au înţeles cu adevărat 
niciodată. 

Invențiile lui Edison foloseau curent continuu, care 
necesita o centrală electrică la fiecare câţiva kilometri. 
Tesla a încercat să-l convingă de faptul că curentul 
alternativ era mult mai eficient şi avea costuri de 
operare mult mai mici. Edison era însă foarte încăpățânat 
şi capacităţile extraordinare ale lui Tesla probabil îl 
făceau să se simtă ameninţat în ceea ce priveşte 
prestigiul şi cariera lui. lată un om al cărui geniu era cu 
mult peste cel al lui Edison! 

Edison nu a susţinut niciodată planurile de a 
revoluţiona lumea cu ajutorul curentului alternativ. Cei 
doi şi-au încheiat colaborarea atunci când Tesla l-a 
informat pe Edison că ar putea îmbunătăţi întreaga lui 
instalaţie prin construirea de noi maşini electrice care să 
le înlocuiască pe celelalte vechi. Edison i-a oferit 50.000 
de dolari să pună în aplicare planul. Tesla a proiectat 
douăzeci şi patru de tipuri de maşini şi a mărit fabrica. 

Edison a fost foarte impresionat, dar nu l-a plătit 
niciodată pentru aceste „servicii”, deşi pe atunci era deja 
milionar. El a susţinut apoi că modul în care a procedat 
nu a reprezentat decât „simţul umorului american”. 

George Westinghouse era şi el un inventator bogat şi 
renumit şi a recunoscut imediat geniul lui Nikola Tesla. 
Westinghouse a susţinut planul acestuia de a produce 
curent alternativ folosindu-se de cascada Niagara şi, de 
atunci, lumea n-a mai fost niciodată la fel. Între timp, 
Edison a încercat să demonstreze că utilizarea curentului 
alternativ putea fi mortală şi a mers până într-acolo încât 
a electrocutat un câine în public (cu curent alternativ) 
pentru a-şi demonstra punctul de vedere. Edison şi-a 
finalizat numărul stânjenit şi umilit. 

Cariera lui Tesla a înregistrat o ascensiune rapidă şi 
experimentele sale au devenit repede foarte renumite. El 
a demonstrat la Madison Square Garden că poate dirija o 
bărcuţă de la distanţă, prin telecomandă, dar mulţi au 
considerat demonstraţia ca fiind o vrăjitorie. 

A reuşit chiar să producă un joc de lumini pe pământul 
gol la Colorado Springs. Acest experiment a fost în mod 
deosebit remarcabil, deoarece Tesla a aşezat direct pe 
pământ becuri, care s-au aprins. Aceasta demonstra că 
suprafaţa Pământului se comporta precum un conductor 
de electricitate şi totodată dovedea că, prin utilizarea 
unor mijloace adecvate, întreaga populaţie a pământului 
se putea bucura de free energy (energie gratuită). Tesla 
a creat un turn uriaş la Long Island şi căuta să 
construiască un sistem care să furnizeze free energy. În 
timpul acţiunii, bancherul J.P. Morgan i-a retras sprijinul 
financiar acordat, pentru că el nu dorea, sub nici o formă, 
free energy pentru populaţie, ci (ca orice bancher) era 
interesat să realizeze un cât mai mare profit de pe urma 
invențiilor lui Tesla. 

Cariera lui Tesla a intrat în declin, iar reputaţia sa a 

fost mânjită. O parte din toate acestea s-au produs 
datorită afirmațiilor sale publice (care aveau loc 
periodic), că el se afla în comunicare cu o rasă de 
extratereştri. Receptoarele sale, aşa după cum se 
presupune, recepţionau transmisii de pe Marte. 

Nimeni nu a negat vreodată că a fost poate cel mai 
mare geniu în electronică al omenirii, dar deoarece el 
avea şi o profundă viziune şi înţelegere asupra 
fenomenelor supranaturale, era privit cu suspiciune. 
Astăzi, mulţi din colegii săi electronişti îl consideră un 
excentric care, întâmplător, a fost strălucit în electronică. 
Este, într-adevăr, o explicaţie foarte comodă. 

Opinia mea, însă, este aceea că Tesla era cu mult 
înainea vremurilor în care a trăit. 

ANEXA E 
ISTORIA EXPERIMENTULUI PHILADELPHIA 
LEGATURA SA CU PROIECTUL MONTAUK 


În anul 1912, un matematician pe nume David Hilbert 
a dezvoltat câteva noi sisteme diferite de matematică. 
Unul dintre ele este cunoscut sub numele de „Spaţiul 
Hilbert”. Spațiile Hilbert sunt descrise de ecuaţii care 
sunt asociate unor realităţi şi spaţii multiple. David 
Hilbert l-a întâlnit pe dr. John von Neumann în 1926 şi i-a 
împărtăşit acestuia cunoştinţele sale. Von Neumann a 
preluat de la Hilbert multe dintre descoperirile sale şi le-a 
dezvoltat în mod foarte ingenios. După spusele lui 
Einstein, von Neumann era cel mai strălucit dintre toţi 
matematicienii vremii. El deținea o capacitate 
supraomenească de a transpune conceptele teoretice 
abstracte din matematică în situaţii reale, fizice. Von 
Neumann a inventat, la rândul său, noi sisteme 
matematice. Un anume dr. Levinson a descoperit 
„Ecuațiile de Timp ale lui Levinson”. A publicat trei cărţi, 
care acum sunt foarte ocultate şi aproape imposibil de 
găsit. Un asociat de-al meu a descoperit două dintre ele 
la Institutul pentru Studii Avansate de la Princeton. Toată 
munca sa urma să folosească drept punct de plecare 
pentru proiectul de invizibilitate în care urmau să se 
transpună principii teoretice în cazul unui obiect fizic. La 
începutul anilor '30, au fost demarate cercetări intensive 
având drept subiect invizibilitatea. Dr. John Hutchinson 
Sr., decanul universităţii din Chicago, a fost informat 
despre eforturile în această direcţie ale dr. Kurtenhauer, 
un fizician austriac prezent în acea perioadă la 

universitate. Mai târziu, ei s-au reunit într-un grup con- 
dus de Nikola Tesla. Împreună, au studiat natura relati- 
vităţii şi a invizibilităţii. 

În 1933, a luat fiinţă Institutul de Studii Avansate la 
Universitatea Princeton. Aici erau prezenţi Albert Einstein 
şi John von Neumann, adică un savant strălucit şi un 
matematician genial. La puţin timp după aceea, proiectul 
de invizibilitate a fost transferat la Princeton. 

În 1936, proiectul a fost extins, iar Tesla a fost numit 
directorul grupului. Cu ajutorul lui Tesla, s-a reuşit 
obţinerea  invizibilităţii înainte de sfârşitul anului. 
Cercetările au continuat până în anul 1940, când a fost 
întreprins un test complet la Brooklyn Navy Yard (Portul 
Marinei Militare Brooklyn). A fost un test mic, fără vreo 
persoană la bordul vehiculului. Nava primea energie de 
la generatoarele aflate pe alte nave conectate prin 
cabluri. 

Cam în acea perioadă, în grupul de studiu şi cercetare 
a fost implicat un alt om de ştiinţă, T. Townsend Brown, 
care era renumit pentru capacitatea sa practică de a 
aplica fizica teoretică. Brown avea cunoştinţe vaste 
despre gravitație şi despre minele magnetice. El a creat 
un sistem foarte eficace de apărare în cazul minelor, 
folosind o tehnică numită „degaussing”, care declanşa 
minele de la o distanţă ce nu punea în pericol siguranţa 
nimănui. 

În anii '30 a avut loc o migrare masivă de personalităţi 
ştiinţifice în America. Mulţi savanţi evrei şi nazişti au fost 
aduşi pe furiş în ţară. Mare parte din afluenţă a fost 
atribuită lui A. Duncan Cameron Sr. Deşi cunoaştem fap- 
tul că avea conexiuni vaste cu înalte oficialități, relaţiile 
sale cu cercurile de spionaj rămâne încă un mister. 

Prin 1941, Tesla avea la dispoziţie, din partea guver- 
nului SUA, fonduri nelimitate pentru cercetări şi experi- 
mente. El a solicitat o navă de război, pe puntea căreia a 


126 


plasat mai multe bobine speciale. Faimoasele bobine 
Tesla se aflau, de asemenea, pe navă. Totuşi, el era 
îngrijorat deoarece ştia că, o dată cu dezvoltarea 
proiectului, vor apărea probleme în ceea ce priveşte 
echipajul viu. Probabil ştia aceasta datorită capacităţii 
sale extraordinare de a vizualiza în întregime invențiile 
sale în minte. In orice caz, Tesla ştia că starea mintală şi 
corpurile fizice ale membrilor echipajului urmau să fie 
sever afectate. Avea nevoie de mai mult timp pentru 
perfecţionarea experimentului. 

Von Neumann nu îi împărtăşea însă concepţiile despre 
timp şi cei doi nu s-au prea înţeles la acest capitol. Von 
Neumann era un om de ştiinţă strălucit, dar el nu 
îmbrăţişase metafizica sub nici o formă. În cazul lui 
Tesla, el era foarte profund în această direcţie, realizând 
de altfel o întreagă serie de invenţii care aveau la bază 
capacitatea sa unică de clarviziune. 

O parte din motivele pentru care viziunile sale erau 
atât de controversate în lumea ştiinţifică, era că în timpul 
experimentelor sale din Colorado Springs, în jurul anilor 
1900, a relatat că a fost contactat de inteligenţe de pe o 
altă planetă prin mesaje trimise sub forma unor semnale 
specifice în momentul când planeta Marte era la o dis- 
tanţă relativ apropiată de Pământ. Aceasta s-a mai 
produs în anul 1926, când deja construise turnuri radio 
pe Waldorf Astoria şi pe clădirea laboratorului său din 
New York. A susţinut că primise informaţii că, în cazul în 
care experimentul nu era modificat, urma să se 
înregistreze pierderi de vieţi omeneşti. De aceea, Tesla 
avea nevoie de timp pentru a proiecta noi echipamente. 

Cererea de a avea mai mult timp la dispoziţie nu a 
fost însă luată în seamă. Guvernul SUA trebuia să câştige 
războiul şi, prin urmare, lui Tesla nu i se putea acorda 
timp suplimentar. El a continuat totuşi să lucreze la 
proiect, dar a sabotat în secret operaţiunea ce a avut loc 

în martie 1942. După acest eveniment, a fost concediat 
sau a demisionat (în ceea ce priveşte acest subiect, 
relatările sunt contradictorii). Se presupune că a murit în 
1943, dar există dovezi care sugerează că ar fi plecat în 
Anglia. La înmormântare, în locul său a fost pus un corp 
abandonat. A fost incinerat a doua zi după ce fusese 
găsit cadavrul, ceea ce nu era conform tradiţiei familiei 
sale de credinţă ortodoxă. Dacă a murit atunci sau nu, 
rămâne încă o enigmă. De asemenea, faptul că au fost 
luate documente secrete din seiful său (de către 
persoane necunoscute) este ceva care deja a fost 
dovedit. 

Von Neumann a fost numit noul director de proiect. A 
realizat un studiu şi a concluzionat că pentru buna 
funcţionare a experimentului erau necesare două 
generatoare uriaşe. Chila pentru USS Eldridge a fost 
turnată în iulie 1942. Testele au fost realizate la docul 
uscat. Apoi, spre sfârşitul anului 1942, von Neumann şi-a 
dat şi el seama, în sfârşit, că experimentul ar putea fi 
fatal pentru oameni, aşa cum de altfel Tesla sugerase 
încă de la început. Cu toate acestea, von Neumann încă 
se mai supăra la auzul numelui marelui inventator de 
geniu. A hotărât că un al treilea generator va rezolva 
dilema. Avea suficient timp pentru a construi unul, dar 
nu şi pentru a-l sincroniza cu celelalte două generatoare. 
Cel de-al treilea generator nu a funcţionat niciodată, 
deoarece cutia de viteze nu era compatibilă. 
Experimentul a ieşit de sub control, iar un tehnician al 
marinei a făcut un atac cerebral, de pe urma căruia a 
zăcut în comă timp de patru luni, părăsind astfel 
proiectul. Prin urmare, au renunţat la al treilea 
generator. Von Neumann nu era mulţumit, însă superiorii 
lui nu aveau de gând să mai aştepte prea mult. 

Pe 20 iulie 1943, ei au hotărât că sosise momentul 
pentru teste. Duncan Cameron şi fratele său, Edward, se 

aflau în camera de control pentru a a iniţia proiectul. 
Nava nu mai era ancorată şi imediat au sosit ordinele 
pentru a se da startul operaţiunii. Pentru următoarele 15 
minute, nava a fost complet invizibilă. Echipajul se con- 
frunta însă cu mari probleme. Se simțeau cu toţii foarte 
rău şi manifestau fenomene de dezorientare psihologică 
sau tulburări mintale. Cercetătorii aveau nevoie de mai 
mult timp, însă s-a hotărât un ultim termen pentru 12 
august 1943. Ordinele proveneau de la şeful 
operaţiunilor navale, care menţiona că el nu era 
interesat decât de câştigarea războiului. 

Încercând să evite pierderile omeneşti din rândurile 
celor implicaţi, von Neumann a urmărit să modifice 
echipamentul pentru a se obţine doar invizibilitate la 
radar, şi nu invizibilitate efectivă. 

Cu şase zile înainte de testul final, deasupra navei au 
apărut trei OZN-uri. Testul final a fost declanşat pe 12 
august 1943. Două dintre OZN-uri au părăsit locul, iar cel 
de-al treilea a fost absorbit în hiperspaţiu şi a ajuns în 
subsolul bazei militare de la Montauk. 

Relatările lui Duncan indicau faptul că el şi fratele său 
ştiau că lucrurile urmau să capete o turnură tragică la 
experimentul din 12 august. Totuşi, vreme de 3-6 minute 
de la declanşarea operaţiunii, situaţia încă se prezenta 
satisfăcător. Se părea chiar că procesul se va desfăşura 
fără efecte devastatoare. Observatorii încă puteau vedea 
conturul navei invizibile în apă. Brusc, însă, s-a produs o 
străfulgerare albastră şi nava a dispărut cu totul. Antena 
radio şi transmiţătorul fuseseră distruse, iar o parte din 
marinari erau  „contopiţi” cu pereţii vasului, căci 
moleculele lor se amestecaseră cu cele ale navei. 

Duncan şi Edward nu suferiseră aceleaşi traume ca şi 
colegii lor. Ei au fost cumva protejaţi, deoarece s-au aflat 
în camera generatorului care era înconjurată de pereţi de 
oţel. Oţelul a acţionat ca un scut în faţa energiei RE. 

Văzând cum totul în jurul lor se distrugea, ei au încercat 
să închidă generatoarele şi transreceptoarele (aparat 
combinat de emisie şi recepţie), dar, din păcate, nu au 
reuşit. 

În acelaşi „timp”, un alt experiment avea loc patruzeci 
de ani mai târziu. Cercetările au revelat faptul că 
Pământul, ca şi oamenii, are propriul său bioritm. Acest 
bioritm are un punct de vârf la fiecare 20 de ani, întot- 
deauna pe 12 august. Aceasta coincidea cu anul 1983 şi 
oferea o funcţie suplimentară pentru realizarea conexiu- 
nilor prin câmpul Pământului pentru ca Eldridge să fie 
atrasă în hiperspaţiu. 

Fraţii Cameron nu reuşiseră să închidă echipamentul, 
deoarece Eldridge se afla într-o conexiune temporală cu 
generatorul de la Montauk. Şi-au dat seama că nu sunt în 
siguranţă pe navă aşa că au concluzionat că cea mai 
bună soluţie ar fi să sară peste bord, în speranţa de a 
scăpa de câmpul electromagnetic al navei. 

Au sărit şi s-au trezit absorbiți de un tunel temporal, 
ajungând la un moment dat pe docul uscat, la Montauk, 
în anul 1983. Au fost găsiţi rapid şi conduşi în subsolul 
bazei militare de la Montauk. Von Neumann i-a întâlnit pe 
Duncan şi Edward şi le-a spus că ştia că vor veni acolo. 
Acum, el era deja bătrân. A spus că a avut loc o blocare 
în hiperspaţiu şi că aştepta din 1943 acest moment al 
revederii. Le-a spus călătorilor în timp că tehnicienii de la 
Montauk nu reuşeau să oprească echipamentele. Lui 
Duncan şi Edward li s-a cerut să se întoarcă înapoi în 
1943 şi să închidă generatoarele de pe nava Eldridge. 
Von Neumann le-a mai precizat că, istoric vorbind, el ştia 
deja că cei doi vor reuşi să oprească generatoarele. Dar 
încă nu o făcuseră! Le-a spus să distrugă tot 
echipamentul, dacă era necesar. 

Inainte de a se întoarce în 1943, Duncan şi Edward au 
îndeplinit unele misiuni pentru grupul Montauk. Au făcut 

câteva călătorii înapoi în 1943. În una dintre aceste 
călătorii, Duncan a trecut prin portalul temporal şi a 
intrat apoi într-un tunel secundar, fiind blocat acolo. 
Tunelele secundare reprezentau un mister şi aceasta 
este situaţia şi în prezent. Deşi oamenii de ştiinţă de la 
Montauk considerau tunelele secundare practic inexis- 
tente, Duncan nu fusese avertizat să nu intre într-un 
astfel de tunel în cazul în care el totuşi apărea. Curând 
după aceea şi Edward (fratele lui Duncan) a ajuns în 
acelaşi tunel. 

La un moment dat, ei s-a întâlnit cu un grup de 
extratereştri. Se pare că tunelul secundar era, de fapt, o 
realitate artificială creată de extratereştri. Inainte de a 
da drumul captivilor, ei doreau să obţină un anumit 
echipament tehnic. Acest echipament era un instrument 
foarte important, căci el asigura încărcarea sistemului de 
propulsie fabricat din cristal, care se afla la bordul OZN- 
ului din spaţiile subterane de la Montauk. Pe extratereştri 
nu îi deranja faptul că renunţau la o navă, însă erau 
foarte hotărâți să păstreze misterul asupra sursei de 
alimentare. 

Duncan şi Edward s-au întors la Montauk, de unde au 
recuperat echipamentul pentru extratereştri. In cele din 
urmă, erau pregătiţi să se întoarcă pe Eldridge şi să ducă 
la îndeplinire ordinele lui von Neumann. Ajunşi la bordul 
navei, ei au distrus generatoarele, transmiţătoarele şi au 
tăiat orice cablu pe care-l vedeau pe punte. Nava s-a 
întors, în cele din urmă, în portul din Philadelphia. Inainte 
de închiderea vortexului temporal, Duncan s-a întors la 
Montauk în 1983. Fratele său, Edward, a rămas în 1943. 
Duncan nu era sigur de ce se întorsese. S-a sugerat că 
primise ordine în această direcţie sau că, pur şi simplu, 
fusese programat pentru aşa ceva. 

Această aventură s-a dovedit a fi un dezastru pentru 
Duncan. Punctele sale de reper temporal s-au dizolvat în 

totalitate şi el a pierdut legătura cu traseul său temporal. 
Când referinţele temporale sunt pierdute, poate avea loc 
una din următoarele trei situaţii: procesul de îmbătrânire 
se încetineşte, rămâne la fel sau se intensifică. In cazul 
lui Duncan, el s-a intensificat. Astfel Duncan a început să 
îmbătrânească rapid. După o scurtă perioadă de timp era 
aproape pe moarte din cauza bătrâneţii. 

Nu suntem siguri cum s-a produs aceasta, dar credem 
că von Neumann l-a transferat într-un alt timp. Au fost 
chemaţi oameni de ştiinţă să-l ajute. Nu numai că 
Duncan era foarte important pentru buna desfăşurare a 
proiectului, dar era totodată implicat total în întregul 
proces de cercetare temporală. Moartea sa ar fi creat 
paradoxuri temporale foarte stranii şi de aceea ea 
trebuia evitată. 

Din păcate, corpul lui Duncan îmbătrânea foarte rapid 
şi nu se putea face nimic care să oprească acest proces. 
Exista însă o posibilitate. Cercetările deja demonstraseră 
că fiecare fiinţă umană are propria sa identitate 
electromagnetică unică, ce era denumită „semnătura 
electromagnetică” sau doar „semnătura”. Dacă această 
„semnătură” putea fi conservată în momentul în care 
corpul lui Duncan îşi înceta funcţiile, putea fi teoretic 
transferată într-un alt corp. Au cerut ajutorul unuia dintre 
cei mai loiali şi eficienţi agenţi: A. Duncan Cameron Sr., 
chiar tatăl lui Duncan şi Edward. Duncan Sr. era un 
personaj misterios. Fusese căsătorit de cinci ori de-a 
lungul vieţii sale. Avea multe legături amoroase care se 
pare că nu prea mergeau. Şi-a petrecut timpul construind 
bărci cu pânze şi călătorind în Europa. Unii susţin că el ar 
fi adus pe furiş în ţară oameni de ştiinţă nazişti prin 
intermediul activităţilor sale ocultate. 

Există o singură dovadă tangibilă care-l leagă de cer- 
curile de spionaj. Cameron Sr. apare într-o fotografie de 
la o absolvire specială a personalului de la Coast Guard 

Academy (Academia Pazei de Coastă). În orice caz, el nu 
făcea parte oficial din Paza de Coastă. 

Prin intermediul tehnologiei pentru realizarea călă- 
toriilor temporale, grupul Montauk l-a contactat pe 
Duncan Sr. In 1947, i-au adus la cunoştinţă situaţia şi i- 
au spus că este necesar să mai aibă un fiu. El avea pe 
atunci o altă soţie decât cea care fusese mama lui 
Duncan. Duncan Sr. a acceptat să coopereze şi curând i 
s-a născut un copil, dar a fost o fată. In cele din urmă, în 
1951 soţia sa a născut un băiat. „Duncan” a fost numele 
pe care l-au ales copilului, şi el este acelaşi Duncan pe 
care îl cunosc astăzi. 

Tehnologia Montauk era evident excepţională, dar nu 
suficient de sofisticată pentru a-l aduce pe Duncan din 
1983 direct înapoi în 1951. Puteau fi alţi factori implicaţi, 
dar se pare că trebuia ca savanții să se bazeze pe 
utilizarea bioritmului de 20 de ani al Pământului. În 
vreme ce corpul original al lui Duncan era pe moarte, a 
fost transferat în 1963 şi „instalat” în noul corp oferit de 
Duncan Sr. şi soţia sa. 

Duncan Jr. nu are amintiri de dinainte de 1963. Este, 
de asemenea, evident că sufletul care ocupase corpul 
său între 1951 şi 1963 fusese expulzat de acolo. 

Am auzit deseori relatări despre un proiect secret 
desfăşurat de ITT la Brentwood, Long Island în 1963. Este 
foarte posibil ca transferul lui Duncan într-un nou corp să 
fi fost punctul principal sau o parte foarte importantă din 
acest proiect. Oricare ar fi fost circumstanţele, acest 
proiect în mod cert urmărea să utilizeze cumva bioritmul 
Pământului care are un ciclu de 20 de ani. 

Edward Cameron se întorsese în 1943. Pe de altă 
parte, Duncan era în 1963. 

După experimentul din august 1943, şefii Marinei nu 
ştiau ce să facă. Au urmat patru zile de şedinţe fără vreo 
concluzie finală. In cele din urmă au hotărât să mai facă 

un singur test. 

Spre sfârşitul lunii octombrie 1943, nava Eldridge a 
fost angrenată în ultimul experiment de invizibilitate. De 
data aceasta, însă, la bord nu avea să se mai afle nimeni. 
Echipajul se îmbarcase pe o navă din apropiere şi 
controla echipamentul de la distanţă. Nava a devenit 
invizibilă vreme de 15 sau 20 de minute. Când au 
examinat nava, au constatat că lipsea o parte din 
echipament. Dispăruseră, practic, două transmiţătoare şi 
un generator. Din camera de control nu mai rămăsese 
decât o grămadă de fiare în flăcări, dar generatorul de 
puncte de reper în raport cu momentul zero era intact şi 
a fost pus într-un loc de depozitare secret. 

Marina „s-a spălat pe mâini” de întreaga operaţiune şi 
a lansat oficial nava USS Eldridge cu jurnalul său de bord. 

Nava a fost, în cele din urmă, vândută marinei 
greceşti care mai târziu a descoperit jurnalele de bord şi 
a constatat că în ele nu figura nimic de dinainte de 
ianuarie 1944. 

Conform cu relatarea lui Al Bielek, Edward Cameron 
şi-a continuat cariera sa în marină. Avea autorizaţie pen- 
tru un înalt nivel de securitate şi lucra în multe zone de o 
importanţă deosebită precum atelierele în care se 
studiau vehiculele şi dispozitivele pe bază de free 
energy. Era sincer şi se plângea că se foloseau multe 
metode nepotrivite şi chiar inumane. Dintr-un motiv 
anume, i s-a „spălat creierul” pentru a uita Experimentul 
Philadelphia şi tot ce era legat de tehnologia secretă. Al 
a afirmat că au fost folosite tehnologii de regresie a 
vârstei pentru a-l pune pe Edward Cameron într-un nou 
corp în familia Bielek. Familia Bielek a fost aleasă pentru 
că avea un singur copil care murise în preajma primei 
sale zile de naştere. Edward a fost înlocuit şi, în 
consecinţă, părinţilor li „s-a spălat creierul”. De atunci 
Edward a fost cunoscut ca Al Bielek. 

Tehnologiile de regresie a vârstei datează din timpul 
lui Tesla. Pe când lucra la Experimentul Philadelphia, el a 
creat un dispozitiv pentru a-i ajuta pe marinari în cazul în 
care şi-ar fi pierdut coordonarea temporală. Scopul aces- 
tui dispozitiv era să-l readucă pe individ în starea sa nor- 
mală de coordonare temporală. 

Edward Cameron este acum Al Bielek. Al a crescut sub 
noua lui identitate, devenind inginer. În cele din urmă, a 
ajuns să lucreze la baza Montauk. Undeva, pe la 
jumătatea anului 1980, el şi-a reamintit de identitatea sa 
anterioară. Până şi în prezent el continuă cu stăruinţă să 
cerceteze Experimentul Philadelphia şi plănuieşte să mai 
scrie o carte. Intenţionează să demonstreze şi celui mai 
sceptic dintre cititori că Experimentul Philadelphia a avut 
loc cu adevărat. 

ANEXA F Ş 
NIVELURILE CUANTICE DE EXISTENŢĂ 
CONFORM CU OPINIILE LUI PRESTON NICHOLS 


Când folosesc expresia „nivelurile cuantice ale exis- 
tenţei”, „cuantice” se referă la mai multe niveluri 
potenţiale. Cuvântul „cuantic” provincie din rădăcina 
latină „quantis”, care înseamnă cantitate. 

A înţelege existenţa realităţilor multiple înseamnă, de 
fapt, a înţelege timpul. Fizica convenţională nu neagă 
posibilitatea existenţelor paralele, dar este în principal 
orientată spre studiului teoriilor despre materie şi 
antimaterie. Deoarece există suficiente dovezi pentru a 
inspira o cercetare ştiinţifică în domeniu, în prezent 
există în lume în jur de 60 de teorii, din care 10 doar în 
SUA, care tratează nivelurile cuantice ale realităţii. 

Voi expune în continuare propria mea teorie bazată pe 
experimentele mele, unele dintre ele prezentate în 
această carte. Intocmai ca orice teorie ştiinţifică 
completă, această teorie este prezentată pentru că s-a 
dovedit aplicabilă în laborator. De asemenea, ea va ajuta 
cititorul să obţină o mai bună înţelegere a modului în 
care funcţionează timpul. 


136 


Ce este, de fapt, o realitate paralelă? Este o lume sau 
un univers în care se găseşte cam tot ce avem noi aici. 
Dacă ne comutăm pe acea realitate, vom vedea un alt 
corp care ne va reprezenta pe noi într-o altă existenţă. 
Universul paralel nu se va comporta în mod necesar 
precum cel pe care noi îl cunoaştem, ci va deţine 
caracteristici şi proprietăţi unice. 

Eu înţeleg că noi existăm într-un număr de realităţi 
paralele. Suntem în principal conştienţi de „realitatea 
noastră”, pentru că suntem focalizaţi asupra ei. 
Universurile paralele pot ajunge în conştiinţa noastră prin 
intermediul viselor, ESP (percepții extrasenzoriale), prin 
intermediul meditaţiei sau al stărilor mentale artificial 
induse. 

Este important să avem în vedere o imagine globală 
despre modul cum ar arăta aceste realităţi diferite într-o 
formă schematică. Einstein a teoretizat că, în cazul în 
care o persoană călătoreşte în linie dreaptă dintr-un 
punct dat în spaţiu, va ajunge în cele din urmă exact în 
acelaşi punct de unde a plecat iniţial. Aceasta ar putea fi 
considerată o buclă completă. Nu vom trece acum la 
prezentarea ecuaţiilor privind această teorie, căci 
cititorul le va putea intui prin înţelegerea a ceea ce 
Einstein a numit un „tor temporal”. În acest scop, putem 
face o analogie în care torul este o „gogoaşă” 
bidimensională. Einstein a comparat întregul univers cu 
un tor temporal. El a postulat că o persoană, plecând din 
orice punct dat în exteriorul „gogoaşei”, va ajunge exact 
în capătul opus al ei. Ambele puncte vor fi în mod 
esenţial aceleaşi, cu precizarea că unul va fi numit 
„pozitiv”, iar celălalt „negativ”. Pentru că ambele puncte 
se găsesc în fluxul infinit al timpului, un punct ar putea fi 
numit „infinit pozitiv”, iar celălalt „infinit negativ”. 

Cu scopul de a-mi prezenta teoria, am extrapolat 
ideea lui Einstein şi am convertit torul său temporal la o 


137 


A 


sferă tridimensională. Cititorul îşi poate imagina cu 
uşurinţă o sferă mai mică aflată într-o sferă mai mare. 
Pentru a fi şi mai clar. vom numi sfera din interior, Sfera 
A, care poate fi comparată cu o minge de softball. Sfera 
mai mare o vom numi Sfera B, care poate fi comparată 
cu o minge de baschet. Experiențele noastre din 
realităţile diferite au toate loc în interiorul Sferei A. Dacă 
porniţi dintr-un punct de pe Sfera A şi vă deplasaţi în linie 
dreaptă, veţi ajunge în final exact în locul de unde aţi 
pornit. In interiorul Sferei A totul este dinamic şi în 
mişcare. Este timpul, aşa cum îl percepem noi. Spaţiul 
dintre Sfera A şi Sfera B nu este deloc dinamic. De fapt, 
este considerat a fi în repaus. Putem numi această 
suprafaţă o mare de particule temporale. Acestea nu 
sunt particule în sensul obişnuit al cuvântului. De fapt, 
încercarea de a le descrie în acest univers tridimensional 
este ceva mai dificilă. Putem doar presupune existenţa 
acestor particule stabile pentru că le putem simţi (măcar 
în formă ideatică). Aceste particule care se află între 
Sfera A şi Sfera B sunt aceleaşi particule din timpul 
dinamic, cu diferenţa că sunt statice sau în repaus. 

Noi nu suntem conştienţi de timpul static, pentru că 
realitatea noastră „normală” este construită pe funcţii 
dinamice sau pe aşa-zisul timp dinamic. 

O anumită realitate temporală este creată atunci când 
Dumnezeu sau altcineva creează o presiune asupra 
peretelui Sferei A. Această presiune va cauza mişcarea şi 
deplasarea particulelor dinamice în interiorul Sferei A 
până se va realiza o buclă, astfel încheindu-se ciclul 
Alpha şi Omega (începutul şi sfârşitul). 

Realitatea noastră poate fi considerată o gigantică 
buclă. E posibil să fi început printr-un big bang sau cu 
începutul universului şi se va încheia în cele din urmă tot 
acolo, dar, de fapt, va continua la nesfârşit. Când cineva 
sau ceva intervine în acea buclă în care noi ne aflăm şi 

creează o nouă deformare temporală, modificând 
realitatea, va crea o nouă buclă care este, de fapt, o 
realitate alternativă. 

Bucla originală nu poate fi ştearsă sau negată. Ea va 
continua să existe. Noua buclă va putea fi modificată în 
orice mod alege cel ce operează modificările respective. 
Ar putea fi o deschidere în anul 1963 care merge până în 
1983. Tot ce se petrece în această perioadă va 
reprezenta o buclă alternativă. Nu va fi o buclă întreagă 
de sine stătătoare, ci va fi adăugată buclei originale a 
realităţii noastre normale. Astfel, vor fi adăugate bucle 
parţiale liniei noastre de timp originale şi putem numi 
această conglomerare un complex de bucle. Fiecare 
buclă ar putea fi, de asemenea, considerată un complex 
de bucle (un complex se referă la ceva care are mai 
multe ramificații). 

Indiferent câte realităţi alternative vor fi create din 
bucla originală, sferei i se vor adăuga realităţi 
suplimentare, „înfoind-o”. Pe lângă realităţile alternative 
create prin schimbarea unei anumite linii temporale, mai 
pot exista realităţi paralele create la începutul timpului 
care îşi au, de asemenea, propriile lor bucle „originale”. 
Poate exista, astfel, un infinit număr de bucle şi de 
complexe de bucle. 

Unii oameni se pot întreba cum e cu Sfera B din exem- 
plul de mai sus. In principiu ea există pentru a face teoria 
funcţională. În această etapă nu mai pot adăuga alte 
semnificaţii Sferei B, care serveşte drept perete ce 
conţine particule temporale deformatoare. Este posibil să 
fie un fragment dintr-o altă structură complexă din 
metafizică. 

Acum, că aveţi o idee despre cum se potrivesc aceste 
bucle şi complexe de bucle în imaginea globală a univer- 
sului, mai există o întrebare cheie care trebuie formulată. 

Este posibil să devenim conştienţi de celelalte bucle şi 

complexuri de bucle? Da, este posibil. Aceasta este ceea 
ce s-a petrecut în cazul meu când mă aflam pe 
acoperişul casei şi instalam antena Delta T (elemente 
care au fost discutate în capitolul 6). Această antenă are 
un efect subtil interdimensional chiar asupra naturii 
timpului. Acel moment mi-a permis să-mi redobândesc 
conştiinţa unei linii temporale alternative pe care o 
uitasem împotriva voinţei mele. 

Prin urmare, călătoria de la o buclă la alta este perfect 
posibilă. De fapt, se pare că, în primul rând, acesta a fost 
motivul pentru care au avut loc Experimetul Philadelphia 
şi „Proiectul Montauk”. Această teorie arată că prin 
experimentele realizate nu a fost creată doar o buclă 
alternativă temporală, ci şi că această buclă a permis 
OZN-urilor să ajungă pe planeta noastră. OZN-urile ne-au 
fost în preajmă dintotdeauna, dar se cunoaşte faptul că 
numărul relatărilor şi al observaţiilor a crescut brusc în 
anii '40. 

Dacă nu acceptaţi ca fiind adevărat nimic din cele ce 
au fost prezentate în această carte, este foarte evident 
atunci că aceasta reprezintă tipul de avantaj pe care 
rasele de extratereştri îl au asupra noastră. 

Următorul punct de vedere pe care doresc să-l prezint 
este acela că realităţile paralele sunt fundamentate pe 
principiile comune din electromagnetică. De exemplu, se 
cunoaşte că curentul alternativ este creat prin alternarea 
diferenţelor de potenţial. Aceasta este cel mai bine 
demonstrat cu ajutorul unei bobine, unde curentul şi 
potenţialităţile sunt prezentate în următoarea diagramă. 
Relaţia dintre voltaj şi curent este cea care face curentul 
alternativ să funcţioneze. Mai departe, relaţia dintre 
curent şi voltaj este imposibil de explicat. 

De asemenea, trasăm o diagramă analogică în care 
realitatea noastră este reprezentată prin unda „A” din 
diagrama anterioară, în vreme ce „B” este o realitate 

paralelă. La fel cum între voltaj şi curent există o 
interacţiune, în mod asemănător există una şi între cele 
două realităţi. 

Extrapolând aceste principii, se poate înţelege că rea- 
lităţile paralele sunt cu 90 de grade defazate de 
„realitatea noastră normală”. Cu alte cuvinte, dacă 
există o realitate paralelă, atunci trebuie să înţelegem că 
ea este o energie potenţială, adică nu este încă activă. 
Ea ar fi, de asemenea, cu 90 de grade dezechilibrată din 
punctul nostru normal de vedere. Faptul că este o 
energie potenţială înseamnă că are capacitatea de a 
„curge” spre realitatea noastră şi viceversa. 

ice Nr 
17 27 3 4 Ca 


A (ALTERNATIAG VOLTAGE) = 
8 (ALTERNATING CURRENT) a --- - - 
(Despre A şi B se spune că sunt la 90 de grade defazate. 
De la un punct de vârf la altul un „ciclu” de curent/voltaj 
este de 360 de grade. 90 de grade defazate înseamnă 
că, atunci când voltajul alternativ A se află în momentul 
său de maximă intensitate, curentul alternativ B este în 
punctul său de intensitate 0.) 


Aceasta explică faptul că între principiile electromag- 
netice şi celelalte universuri nu există doar o relaţie, ci se 
sugerează chiar că, utilizând principiile 
electromagnetice, o persoană poate pătrunde teoretic şi 
practic pe tărâmul altor realităţi, ceea ce include buclele 

temporale alternative despre care deja am vorbit. 

Avem speranţa că cele explicate mai sus vor oferi citi- 
torului o înţelegere generală a modului în care principiile 
electromagnetice au fost folosite pentru manipularea 
timpului la Montauk. 

G 
GLOSAR 


amplitron - amplificator UHF (frecvenţă ultraînaltă) de 
putere mare. La Montauk, acesta a servit drept amplifi- 
cator final al transmiţătorului înainte ca o aplicaţie să fie 
emisă prin antenă. Constă dintr-un tub electronic mare, 
cântăreşte 135 kg şi măsoară 90 cm în cea mai mare 
dimensiune a sa. 

bioritm - termen ezoteric care se referă la orice funcţii 
ciclice de viaţă din organism. Bioritmul este probabil cel 
mai bine înţeles în termenii orientali „Ki” sau „Chi”, care 
reprezintă forţa subtilă a vieţii ce impregnează întregul 
corp. Acupunctura operează cu bioritmurile pentru a vin- 
deca o boală. Dacă planeta este considerată precum un 
organism viu, atunci bioritmurile vor include toate funcţi- 
ile subtile care fac viaţa posibilă reglând-o în mod 
adecvat. Anotimpurile, rotația pământului şi mişcarea 
galaxiilor, toate pot fi luate aici în considerare. Locuri 
speciale, precum cel de la Stonehenge (Marea Britanie), 
sunt considerate a fi construite în armonie cu bioritmurile 
planetei. 

bobine Helmholtz - în mod obişnuit, bobinele 
Helmholtz se referă la două bobine identice care sunt se- 
parate de o distanţă de mărimea razei bobinelor. Când 
bobinele sunt conectate la curent, ele vor produce un 
câmp magnetic omogen ce se va întinde pe o suprafaţă 
mai mare decât ar fi generat una singură. 

catod - într-un tub electronic cu vid, electrodul care 
emite semnalul material este numit catod. Într-o celulă 
de electrolit, curentul curge dinspre electrodul negativ. 
In esenţă, este o sursă de curent. 

ciclu - o unitate de activitate în interiorul unei unde care 
se repetă în mod continuu. Un ciclu va oscila, înainte să 
se repete. Dacă vizualizaţi valuri de ocean care sunt 

toate uniforme, seria de valuri vor fi numite „ciclu”. 
componentă non-hertziană - acest termen nu există 
în ştiinţa convenţională. Se referă la componenta 
electrică a undelor electromagnetice. Teoretic, 
componenta non-hertziană este o funcţie a undei. In 
locul  oscilaţiei transversale, va oscila pe direcţia 
propagării sau va oscila longitudinal (cum ar fi undele 
sonore). Ar putea fi considerată precum o undă 
electromagnetică „acustică”. 

Delta T - prescurtare de la „Delta Timp”. Delta este 
folosită în ştiinţă pentru a indica schimbarea, prin urmare 
„Delta T” indică o schimbare în timp. 

antena Delta T - o antenă octaedră, proiectată să 
curbeze timpul. Arată precum două piramide cu aceeaşi 
bază. Prin definiţie, poate facilita comutarea (acordarea) 
de la un interval temporal la altul. Două bobine sunt 
plasate în jurul muchiilor piramidei, la 90 de grade una 
de cealaltă. Comutarea de la un interval temporal la altul 
s-a realizat printr-o serie de impulsuri şi alimentarea cu 
energie electrică, aşa cum s-a discutat în capitolul 12. 
Chiar şi în momentele când antena nu este alimentată cu 
energie electrică, ea are un efect subtil interdimensional 
asupra naturii timpului. 

DOR - provine de la „Dead ORgone” (vedeţi definiţia 
pentru „orgon”). Aceasta se referă la energia vieţii care a 
stagnat sau a devenit negativă. DOR poate fi considerat 
antiteza energiei vieţii. 

fază - intervalul de timp între momentul când se produce 
un fenomen şi momentul când are loc al doilea fenomen. 
frecvenţă - numărul de unde sau cicluri pe secundă. 
Hertz - (abreviat Hz) este un ciclu sau o undă simplă. O 
undă constă din numeroase cicluri care reprezintă, de 
fapt, repetarea unui singur ciclu. Într-o formulare mai 
tehnică, un hertz este fluctuaţia completă a unei unde de 
la plus (cel mai înalt punct) la minus (cel mai de jos 

punct). De pildă, cinci hertz înseamnă cinci cicluri pe 
secundă. 

MHz - MegahHertz, este echivalent cu 1.000.000 hertz. 
modulație de impulsuri - acestea sunt trimise sub 
forma unei serii de impulsuri scurte care sunt separate 
de perioade relativ îndelungate de timp, în care nu este 
transmis nici un semnal. 

orgon - se referă la energia vieţii sau energia sexuală 
aşa cum a fost observată de dr. Wilhelm Reich. Este 
energia pozitivă, care ne face să „vibrâăm”. 

oscilator - un dispozitiv care echilibrează şi menţine 
oscilaţiile. În electronică, o oscilație se referă la o variaţie 
regulată între valori maxime şi minime, precum curentul 
şi voltajul. 

Proiectul Phoenix - proiect secret care a început spre 
sfârşitul anilor '40. A cercetat utilizarea energiei 
orgonice, în special cu privire la controlul meteorologic. 
În cele din urmă a inclus „Proiectul Rainbow” şi însuşi 
„Proiectul Montauk”. „Phoenix” era un nume de cod 
oficial. 

psiho-activ - se referă la orice activitate sau funcţie 
care are efecte asupra minţii sau a psihicului. In această 
carte, psiho-activ se referă, în primul rând, la funcţiile 
electromagnetice sau la echipamentul electromagnetic 
care influenţează gândirea şi comportamentul uman. 
psihotronie - ştiinţa şi disciplina modului în care 
„funcţionează” viaţa. Include studiul modului în care 
tehnologia interacționează cu mintea, sufletul şi corpul 
uman. Ştiinţa, matematica, filozofia, metafizica şi studiile 
ezoterice sunt toate unite în studiul psihotroniei. Mai 
include, de asemenea, elemente despre alte realităţi 
paralele şi modul în care noi interferăm cu alte 
dimensiuni ale existenţei. 

recipient electromagnetic - se referă la „efectul de 
recipient” care este creat atunci când un anumit spaţiu 

este înconjurat de un câmp electromagnetic. Spaţiul 
respectiv se află în interiorul „recipientului”. Pereţii vor fi 
câmpul electromagnetic. Când în acest spaţiu se află 
oameni sau obiecte, ei se găsesc în interiorul „efectului 
de recipient”. 

RF - Frecvenţă Radio. Frecvenţele de peste 20.000 hertz 
sunt numite frecvenţe radio pentru că sunt folosite în 
transmisiile radio. 

referinţe temporale - aceasta se referă la factori elec- 
tromagnetici prin care suntem conectaţi la universul fizic 
şi la fluxul timpului. Conştiinţa timpului poate fi 
asemănată cu o profundă stare de hipnoză care 
generează la o fiinţă starea de rezonanţă cu diferite 
frecvenţe şi impulsuri din universul fizic. 

relativist - funcţiile relativiste se referă la activităţi care 
sunt în afara sferei noastre normale de referinţă. De 
asemenea, ele privesc modul în care activităţile din alte 
sfere de referinţă sunt în relaţie cu ale noastre. 
Relativitatea  îmbrăţişează conceptul că totul este 
nelimitat, incluzând alte dimensiuni, precum şi întregul 
univers. 

spaţiu-timp - când studiaţi fizica la un nivel avansat, 
devine clar că spaţiul şi timpul sunt în mod inexplicabil 
relaţionate unul cu celălalt. Se consideră improprii 
referirile doar asupra timpului sau spaţiului (pentru că 
timpul şi spaţiul nu există prin ele însele). Este ca şi cum 
am spune că gura noastră a mâncat cina. 

transceptor - instrument care serveşte atât pentru 
emisia, cât şi pentru recepţia anumitor semnale. 
transmiţător - dispozitiv care trimite semnale sau 
mesaje electronice. 

undă - „stare de mişcare” ce se ridică şi cade în mod 
periodic. Poate fi transmisă dintr-un punct anume către 
altul fără să aibă loc vreun transport de materie. O undă 
constă din multe cicluri şi poate transporta semnale, 

imagini sau sunete. 

undă electromagnetică - în jurul unei sarcini electrice 
care oscilează, este generat un câmp. Câmpul este atât 
de natură electrică, cât şi de natură magnetică şi 
oscilează, ceea ce duce la propagarea unei unde prin 
spaţiu. Această undă este numită undă 
electromagnetică. 

undă radio - undă electromagnetică ce transportă 
informaţii coerente (imagini, sunete etc.) 

